**Довзийтаран кехат**

Российски Федерацин дешаран, а, 1илманан, а Министерстван омрица резахилла 31 декабрехь 2015ш. № 1577 «Федеральни пачхьалкхан дешаран стандарт коьрта юкъара дешар юкъадалор, хийцамаш бар т1еч1аг1дина, 1илманан министерство 17 декабрехь 2010ш. № 1897»

5-9-чу классашна литературина лерина долу х1ара документ кхоьллина юкъарадешаран, а, коьрта юкъарадешаран, а пачхьалкхан программин буха т1ехь. Программо предметан чулацам схьа, а боьллу, бовза, а бовзуьйту, билгал боккху. Белхан программо, литература 1аморан 1алашонца цхьаьна, а дог1уш, дешархой кхиоран, кхеторан, 1аморан, а юкъаранекъаш довзуьйту.

5-чу классехь нохчийн литература к1иранах 2 сохьтехь хьеха лерина ю программа.

**1амат**: Эдилов С.Э. «Нохчийн литература» 5-чу классана хрестомати. Соьлжа г1ала АО « ИПК «Грозненский рабочий», 2018шо.

6-чу классехь нохчийн литература к1иранах 2 сохьтехь хьеха лерина ю программа.

**1амат:** С.Э. Эдилов «Нохчийн литература» 6-чу классана хрестомати. Соьлжа г1ала АО « ИПК «Грозненский рабочий», 2018шо.

7-чу классехь нохчийн литература к1иранах 2 сохьтехь хьеха лерина ю программа.

**1амат:** Эдилов С.Э. «Нохчийн литература» 7-чу классана хрестомати. Соьлжа г1ала АО « ИПК «Грозненский рабочий», 2018шо.

8-чу классехь нохчийн литература к1иранах 2 сохьтехь хьеха лерина ю программа

**1амат:** Ахмадо М.М., Алиева З.Л.-А. «Нохчийн литература» 8-чу классана учебник. Соьлжа г1ала АО « ИПК «Грозненский рабочий», 2018шо.

9-чу классехь нохчийн литература к1иранах 2 сохьтехь хьеха лерина ю программа.

**1амат:** Арсанукаев 1.М., Эдилов С.Э. «Нохчийн литература» 9-чу классана хрестомати. Соьлжа г1ала АО « ИПК «Грозненский рабочий», 2018шо.

5 класс-70 сахьт (2 сахьт к1ирнах)

6 класс- 70сахьт (2сахьт к1ирнах)

7 класс- 70 сахьт (2 сахьт к1ирнах)

8 класс- 70 сахьт (2 сахьт к1ирнах)

9 класс- 70 сахьт (2 сахьт к1ирнах

1.Предмет 1аморца доьзна долу жам1аш. (Планируемые результаты)

Литературни ешар 1амочаьргахь хила деза личностни

жам1аш:

Россин юкъара этнически а, граждански а цхьааллаш кхиор, вуьшта аьлча

ша муьлхачу къоман векал ву а, Россин пачхьалкхан гражданин ша хилар а кхетор; юкъара российски а, граждански а, нохчийн г1иллакх-оьздангаллин а мехаллаш шегахь кхиор;

-исбаьхьаллин произведенийн буха т1ехь шегахь адамаллин а, демократически а мехаллаш кхиор;

шен къоман культурех, бусулба динах а долу хаарш хилар, кхечу къаьмнех а, церан культурех, динах лаьцнарг а девзаш хилар; кхечу къаьмнийн культуре а, динца доьзначу ламасташка а ларам шегахь хилийтар;

шен къоман г1иллакхаш а девзаш, кхечу къаьмнашца а г1иллакхашца а, динца а йоьзна йолу юкъаметтигаш ларъян хаар;

-доьзалан ламасташка тергаме хила везар шегахь кхиор, 1алам лардан а, шен а, нехан а могушалла ларъян езарх кхеташ хилар;

-таханлерчу дуьненахь вахаран 1алашонца шен амал кхиор; шен нийсархошца а, баккхийчаьрца а девне ца вуьйлуш, машаре ваха болу лаам шегахь кхиор;

дешархочун социальни декхарш карадерзор; дешаре лаам кхиор; дешар шена оьшуш хиларх кхетар;

къоман а, кхийолу а литература ешарца синъоьзданагаллин мехаллаш а, эстетически синхаамаш шегахь кхиор.

*Литературни ешар 1амочаьргахь хила деза метапредметни жам1аш:*

-дешаран 1алашонех а, декхарех а кхеташ хилар, кхоллараллин кепара хьесапаш кхочушдар;

-шена хьалха х1оттийнчу декхаре хьаьжжина, дешаран декъехула билгалдан леринарг къасто а, цуьнан мах хадо а, и кхочушдархьама эвсаре некъ харжа а хаар;

ша баьхначу кхиамийн бахьанех кхеташ хилар шегахь кхиор (ткъа иштта цададаларан бахьанех а, иза лазаме ца долуьйтуш т1еэца хууш а хилар;

-коммуникативни а, х1ума довзаран а декхарш кхочушдаран 1алашонца меттан г1ирсех пайда эцар;

-дечун логически кепаш (дустар, анализ, юкъара маь1на дар) караерзор;

кхечу къаьмнийн нийсархошца цхьаьна дечу г1уллакхашкахь юкъара 1алашонаш билгалъяр, хьан, х1ун дийр ду къастор, цаьрца цхьаьна тергам латтор, ша а, вукхара а дечун цхьанакепара мах хадор; девне ца дерзош, 1оттаме дерш д1адерзор, ларамца т1еэцар кхечу къомах волчун амалехь дерг;

базови предметийн кхетамаш, кхечу предметашца боьзна кхетамаш а караберзор, шен предметца уьш буозар.

*Литературни ешар 1амочаьргахь хила деза предметаца доьзна долу жам1аш:*

къоман а, дуьненан а, культурийн хилам а, синъоьздангаллин мехаллаш, ламасташ лардаран а, кхид1а а д1акховдоран г1ирс санна литературех кхетар;

-ша-шен кхиарехь ешаран мах лакхара хиларх кхетар; виллина йоьшуш хила везаш хилар болу лаам шегахь кхиор; дуьненах а, къоман исторех а, культурех а болу кхетамаш кхиор; юьхьанцара г1иллакх-оьздангалла кхиорехь литературо д1алоцу меттиг къасто а, дика а, вуо а х1ун ду хууш хилар;

х1унда еша еза бохучух кхеташ хилар, цу декъехь тайп- тайпанчу ешарх пайда эцар;

-дешаран а, 1илманан кхетаме, исбаьхьаллин тексташ ладог1арца т1еэца а, кхеташ еша а, цхьанатайпана царах кхета а хууш хилар; стихотворенин кепехь йолу тексташ къастош ешаран юьхьанцара хаарш карадерзор;

-прозаически исбаьхьаллин произведенеш юхасхьайийца а, церан чулацамах долчу хаттаршна жоьпаш дала а, ешначу дешаран, 1илманан кхетаме, исбаьхьаллин текстийн бахьанин- т1аьхьалонийн з1енаш къасто а хаар карадерзор;

-меттан бакъонаш а ларъеш, йозанехь а, барта а доцца дийцарш х1итто хаар карадерзор;

-хьайца къамел деш волчуьнга а ладог1а а, цо дуьйцучуьнца реза вацахь а, делил далорца айхьа бохург т1еч1аг1дан а, г1иллакхехь вистхила а, диалог д1аяхьа а хаар карадерзор;

-исбаьхьаллин текстийн башхаллийн дуьхе а кхуьуш, дешаран, 1илманан, исбаьхьаллин тексташ вовшех къасто хаар;

-ешначу исбаьхьаллин, 1илманан, дешаран текстийн теманах, коьртачу маь1нах кхеташ хилар; исбаьхьаллин текстехь балийна меттан исбаьхьаллин г1ирсаш ган а, яздархочо мича 1алашонца уьш юкъа балийна а хаар;

-ша ешначу исбаьхьаллин произведенин мах хадо а, цунах лаьцна шена хетарг ала а хаар;

-ешначу текстехь йолу синъоьздангаллин мехаллаш йовзийта а, уьш шегахь кхио а хаар;

оьрсийн а, нохчийн а исбаьхьаллин произведенийн персонажаш (дакъалацархой) вовшашца буста а, церан амалехь, г1уллакхашкахь цхьаьна дог1ург схьа а лохуш, царна харакатеристика яла а, цаьрга шен болу хьежам гайта а хаар;

шена хаза хета книга шенна схьахаржа а, т1ебузучу хаамийн справочни хьостанех пайда эца а хаар;

Дешаран предметехула болу юккъера юкъарадешаран школан чулацам

Къамелан кепаш Ладог1ар

Дуьйцу къамел ладог1арца т1еэцар, цхьанатайпана иза кхетадар, ладоьг1начуьнца доьзна хаттаршна жоьпаш далар, ладоьг1начун чулацамах лаьцна шена хаттар дала хаар, х1ун 1алашо йолуш ладуьйг1ира къамеле кхетадар. Стихотворни къамеле ладог1а хаар, ладоьг1начун дог-ойла къастор.

Ешар

Хезаш ешар. Кхеташ, нийса, цхьанаэшшара хезаш ешар. Ешаран чехкалла доза тухуш къастош яц, х1ора дешархочун башхалле хьожжий къастош хуьлу и барам. Ешаран сихалла т1аьхь-т1аьхьа чехкайоккху. Йоьшучу хенахь соцунг1ашший, интонаций, сацаран хьаьркаш лар а деш, кхетаме, нийса, цхьанаэшшара дийначу дешнашца ешар.

Дагахь ешар. Дагахь йоьшучу хенахь йоьшучун маь1нах кхеташ хилар. Ешначу текстехь оьшуш болу хаамаш карон а, меттан исбаьхьаллин г1ирсаш ган а хаар.

Къамел дар. Барта къамелан оьздангалла.

Монологически къамел барта къамелан кеп санна. Монологически кепара аьллачун коьртачу маь1них кхеташ хилар. Къамелан кепаш: дийцар, суртх1оттор, ойлаяр.

Шен аларехь меттан исбаьхьаллин г1ирсех пайда эцар(синонимех, вастаме дешнех, антонимех, дустарех, эпитетех). Шен аларна план х1оттор. Монологически алар дозаделла а, маь1на долуш а хилар. Диалогехь ден къамел: цуьнан башхалла. Хьайца къамел деш волчуьнга ладог1а а, цо дуьйцучух кхета а, цунна жоп дала а хаар. Хьуна ца хетачу, кхечу кепара олучуьнга а ладог1а а, делил а далош, тешшош цунна жоп дала а хаар. Кхечу къомах волчу нийсархочуьнца диалог д1ахьочу хенахь цо дечу къамелах кхеташ, цуьнан культурин башхаллаш тидаме а оьцуш, иза т1елаца хаар. Шен къамелехь меттан исбаьхьаллин г1ирсех пайда эца хаар.

* **Предметные результаты** осознание значимости чтения и изучения литературы для своего дальнейшего развития; формирование потребности в систематическом чтении как средстве
* познания мира и себя в этом мире, гармонизации отношений человека и общества, многоаспектного диалога;
* понимание литературы как одной из основных национально-культурных ценностей народа, как особого способа познания жизни;
* обеспечение культурной самоидентификации, осознание коммуникативно-эстетических возможностей чеченского языка на основе изучения выдающихся произведений чеченской традиционной культуры, культуры своего народа, мировой культуры;
* воспитание квалифицированного читателя со сформированным эстетическим вкусом, способного аргументировать своё мнение и оформлять его словесно в устных и письменных высказываниях разных жанров, создавать развёрнутые высказывания аналитического и интерпретирующего характера, участвовать в обсуждении прочитанного, сознательно планировать своё досуговое чтение;
* развитие способности понимать литературные художественные произведения, отражающие разные этнокультурные традиции;
* овладение процедурами смыслового и эстетического анализа текста на основе понимания принципиальных отличий литературного художественного текста от научного, делового, публицистического и т. п., формирование умений воспринимать, анализировать, критически оценивать и интерпретировать прочитанное, осознавать художественную картину жизни, отражённую в литературном произведении, на уровне не только эмоционального восприятия, но и интеллектуального осмысления.

**Литература 1аморехь V классехь кхочушбечу барта а, йозанан а белхийн коьрта тайпанаш:**

1. Нийса деша хаар: текст кхетош а, дешнаш ца хедош а. Яккхий йолу произведенеш, маь1на а доккхуш, ян еза соцунг1а а еш, маь1нийн тохар лардеш, еша хаар. Интонацеш ларъян хаар. Дагахь 1амийнарг, васт х1оттош дешар. Текст яххьашца а, дагахь а еша хаар. Словариках пайда эца хаар.
2. Исбаьхьаллин произведени т1ера керла дешнаш 1амор а, ца девзаш долу дешнаш словарь т1ехь карор а, д1аяздар а, 1амийначу дешнашца предложенеш х1иттор а, къамел кхиор а.
3. Произведенин коьрта чулацам къастош долчу хаттаршна жоьпаш нийса далар. Ешначу текстан чулацам хаттаршца а, планаца а, план йоцуш а, схьабийца хаар. Суьртан чулацамна х1иттийначу хаттаршна жоьпаш далар, уьйр йолуш суьртан чулацам бийца хаар. Суьртах лаьцна сочинени язъяр. Шех а, шен леларх а, ловзарех а, ешначу книгех а лаьцна дийца хаар. Бинчу тидамах а, берийн дахарехь зеделлачух а лаьцна йоца сосинени язъян хаар.
4. Дешархойн хааршка V классехь болу коьрта лехамаш:
5. Дешархошна хаа деза:
6. -произведенин а, авторан а ц1ераш, 1амийначу произведенийн чулацам, турпалхой, хиламийн уьйр;
7. -халкъан, литературан туьйранашна юккъехь йолу башхаллаш;
8. -исбаьхьаллин произведенехь монолог, диалог, дустар, эпитет къасто;
9. -дагахь 1амийна произведени къастош еша.
10. Дешархошна 1емина хила деза:
11. -евзаш йолчу произведени т1ера эпизодаш схьакъастор, церан хенан йохаллин а, бахьанийн а уьйраш гайтар;
12. -дустарш, эпитеташ текстехь гучу а йохуш, царех кхетам балар;
13. -хьехархочо т1едилларца турпалхочун васт х1оттор.

**VI класс**

1. Литература 1аморехь VI классехь кхочушбечу барта а, йозанан а белхийн коьрта тайпанаш:
2. Исбаьхьаллин а, кхийолу а произведенеш дика еша хаар.
3. Шайн словарикаш лелор, царна т1е керла дешнаш д1аяздар. Хаттаршна жоьпаш далар. 1амийначу произведенийн чулацамах лаьцна барта а, йозанца а изложени язъяр. Пейзажах а, портретах а лаьцна шайн дешнашца яздан хаар.
4. Дешначух лаьцна барта а, йозанца а сочинени язъяр. Литературни турпалхочух лаьцна дийца хаар, хаттаршна даьржина жоьпаш дала хаар.
5. Хрестоматин произведенин йоккха йоцу план х1оттор. Барта сурт х1оттор. Дийцаран кепехь сочинени язъяр. Турпалхочун амале хьаьжжина, цуьнан портрет юха х1оттор.
6. Ешначу произведенех, суьртах, кинофильмах, телевизор чохь гиначух, турпалхочух лаьцна ешна хетарг дийца хаар.
7. Шен тидамехь, дахарехь хиллачух, суьртан чулацамах лаьцна сочинени язъяр.
8. Дешархойн хааршка V1 классехь болу коьрта лехамаш:
9. Дешархошна хаа деза:
10. - 1амийначу произведенийн эпизодаш а, суьртан чулацам а ойланехь юха х1отто;
11. - произведенехь буьйцуш болчу хиламашна юкъахь хенан йохаллин а, бахьнийн а уьйраш ларъян;
12. - сурт х1оттош болу г1ирсаш схьакаро, даима а хуьлу эпитет, гипербола, пейзаж къасто, церан текстехь хуьлу маь1на гучудаккха;
13. - турпалхочун васт х1отто;
14. - шен ойла йийца а, отзыв язъян а;
15. - олицетворенех а, дийцарх а, повестах а лаьцна кхетам бала.
16. Дешархошна 1емина хила деза:
17. - яздархочо х1иттийна исбаьхьаллин суьрташ дагахь юха кхолла;
18. - 1амош йолчу произведенехь эпизодаш къасто;
19. - 1амочу произведенийн текстехь исбаьхьаллин васт х1оттош болу ( цу юкъахь гутаренна йолу эпитет, гипербола, аллегори) а, иштта пейзаж каро а, церан маь1на гучудаккха;
20. - 1амочу произведенин турпалхочун, цуьнан г1иллакхашний, г1уллакхшкий хьаьжжина, амал гайта;
21. - исбаьхьаллин а, 1аморан а тексташ нийса а, хецца а хезаш еша;
22. - исбаьхьаллин произведенеш къастош еша;
23. - яккхий йоцу эпически произведенеш, я эпически произведененийн кийсакаш барта а йозанца юьззина, юкъара къастийна, яцйина юха схьайийца;
24. - 1амочу произведенех лаьцна барта я йозанца сочинени-дийцар х1отто (хаттарна дуьззина жоп дала а, турпалхочух лаьцна дийца а);
25. - эпически произведенин, я эпически произведенин кийсакан план х1отто;
26. - ещначу литературан произведених я искусствон кхечу тайпанийн произведених лаьцна барта а, йозанан а отзыв яла.

**V11 класс**

1. Литература 1аморехь VII классехь кхочушбечу барта а, йозанан а белхийн коьрта тайпанаш:
2. Исбаьхьаллин а, 1илманан шуьйра евзаш йолу а, публицистикин а тексташ шерра хезаш ешар.
3. Исбаьхьаллин произведенеш я кийсакаш къастош ешар.
4. Эпически произведенеш, я эпически произведенийн кийсашкахь юьззина, юкъара къастийна, яцйина барта а, йозанехь а юха схьайийцар (изложени язъяр).
5. 1амочу произведених лаьцна барта а, йозанан а сочинени-дийцар x1оттор: хаттарна дуьззина жоп далар, литературан турпалхойн амал гайтар.
6. Эпически произведенин, я эпически произведенийн кийсакан план x1оттор.
7. Дешархошка шайггара х1оттош долчу (барта я йозанан) дийцаран план. Шаьш ешначу литературан произведених, изобразительни искусствон произведених, гинчу кинофильмах, телепередачех (шайн кхоллаелла юкъаметтиг а гойтуш ) барта а, йозанца а дийца хаар.
8. Дешархойн хааршка V11 классехь болу коьрта лехамаш:
9. Дешархошна хаа деза:
10. -1амийначу произведенийн авторш, ц1ерш, ц1ерийн маь1на;
11. -1амийначу эпически произведенийн хиламаш а, турпалхой а, церан вовшашца йолу уьйраш а;
12. -юмор, сатира, строфа, метафора, литературан тайпанаш бохучу кхетамийн коьрта билгалонаш;
13. -программо дагахь 1амо билгалйина тексташ;
14. Дешархошна 1емина хила деза:
15. -яздархочо х1иттийна исбаьхьаллин суьрташ ойланехь юха карладаха;
16. -1амийначу произведенин сюжетан элементийн (экспозицин, завязкин, кульминацин, развязкин) идейно-исбаьхьаллин маь1на къасто;
17. -контекстехь метттан исбаьхьаллин гайтаран г1ирсийн (метафораш юкъахь а йолуш) идейно-исбаьхьаллин маь1на къасто:
18. -хьехархочо х1оттийначу проблемни хаттаре хьаьжжина, турпал¬хочун амал гайта;
19. -1амочу произведении шина турпалхочун васташ вовшех дуста;
20. - эпически а, лирически а произведенеш вовшех къасто;
21. - исбаьхьаллин, 1илманан шуьйра евзаш йолу, публицистикин тексташ хезаш нийса а, шера а еша;
22. - эпически произведенеш я эпически произведенийн кийсакаш юьззина, яцйина, юкъара схьакъастийна барта а, йозанехь а юха схьайийца (изложени язъян);
23. -1амочу произведенехула барта а, йозанан а сочинени-дийцар xloттo, цхьана турпалхочух лаьцна я турпалхой вовшашца бустуш долчу хаттарна дуьззина жоп дала;
24. -эпически произведенин я эпически произведенин кийсакийн план xloттo;
25. шен барта а, йозанан а дийцаран план х1отто;
26. ша ешначу литературан произведених а, искусствон кхечу тайпанин произведених а лаьцна, хиламашца а, турпалхошца а шен йолу юкъаметтиг а гойтуш, шена хетарг алар;
27. - хрестоматех, ешначу книгех я справочниках пайдаэца.

**VIII класс**

1. Литература 1аморехь VIII классехь кхочушбечу барта а, йозанан а белхийн коьрта тайпанаш:
2. Барта. Исбаьхьаллин а, 1аморан а, 1илманан шуьйра евзаш йолу а тексташ, дагахь 1амийнарш а цхьаьна, нийса, тийса а ца луш, къастош ешар.
3. Таллам бар юкъа а далош, исбаьхьаллин произведенеш (юьззина, йоцца а хаьржина меттигаш) юха схьайийцар. Барта дешнашца сурт х1оттор, инсценировка кечъяр. 1амийначу произведенехула барта сочинени-ойлаяр кхочушдар. 1амочу произведенина хаттарш х1иттор. Произведении турпал хойн проблемни характеристика (цхьанатурпалхочун, турпалхой вовшашца бустуш, турпалхойн тобанан) xloттop. Хьехархочун дийцарх, ешначу стать-ях, кхечу коьчалх пайдаоьцуш, яздархочух лаьцна дийцар. Шa ешначу исбаьхьаллин произведенех, хьаьжначу кинофильмах, телепередачех, спектак¬лях, лаьцна шена хетарг дийца хаар. Тайп-тайпанчу хиламех, г1уллакхех лаьцна барамехь яккхий йоцу сочиненеш х1иттор.
4. Йозанан. Исбаьхьаллин произведених я цуьнан кийсаках лаьцна дий¬цар яздар (изложени). 1амочу произведенехула шен ойла гойтуш сочинени язъяр. Хаттарна дуьззина жоп далар. Турпалхойх лаьцна проблемни характе¬ристика язъяр. Ешначу книгех, я гиначу кинофильмах, спектаклах, телепере¬дачех шен йолу юкъаметтиг а гойтуш, шена хетарг яздар. Шена гинчух (дешархойн къинхьегам, экскурси, выставка и д1.кх.) лаьцна сочинени язъяр.

**VIII классехь** дешархойн хааршка болу коьрта лехамаш:

1. Дешархошна хаа деза:
2. - исбаьхьаллин произведенин текст, тема, идея, исбаьхьаллин васт, 1амийначу произведенийн турпалхой, сюжет;
3. - композиции а, меттан исбаьхьа-гайтаран г1ирсийи а башхаллаш шайн вовшашца йоьзна хиларца;
4. Дешархошна 1емина хила деза:
5. - 1амочу произведенин композицин элементаш къасто, церан маь1нах кхета;
6. - цхьаьна дог1ург а, къаьстина дерг а гучу а доккхуш, турпалхойн амалш гайта, турпалхой, цаьрца авторан йолу юкъаметтига гойтуш, вовшашца буста;
7. - эпически а, лирически а, драматически а произведенеш вовшех къа¬сто;
8. - исбаьхьаллин произведении (лирическичун, эпическичун, драматичес- кичун) башхаллаш хьесапе оьцуш, къастош текст еша;
9. - 1амочу произведенин турпалхойх лаьцна (х1ораннан къастина. вовшашца бустуш, дийнначу тобанан амалш гойтуш), барта я йозанан сочинени-дийцар х1отто;
10. - исбаьхьаллин произведенин турпалхойн амалш къастош чолхе план х1отто;
11. - Ша ешначу литературан произведенех лаьцна (турпалхошций, хиламашций, шен йолу юкъаметтиг а гойтуш) барта я йозанца шена хетарг яздан.

**IX класс**

1. Литература 1аморехь IX классехь кхочушбечу барта а, йозанан а белхийн коьрта тайпанаш:
2. Тайп-тайпанчу жанрашкахь йолу исбаьхьаллин произведенеш къастош ешар.
3. Произведенин текст схьайийцар. Иза кхочушдо тайп-тайпанчу форманашкахь: ешна произведени текстана юххера схьайийцар; произведении сюжетан сиз а лардеш, коьрта хиламаш схьабийцар; шайн къеггина маь1на долу цхьа ши эпизод схьайийцар; билгалволчу турпалхочух йозаелла меттигаш схьайийцар; произведенин коьрта маь1на гучудолу дакъош дийцар; исбаьхьаллица къаьсташ йолу меттигаш схьайийцар.
4. Исбаьхьаллин произведенин (иза йоккха елахь, цуьнан дакъойн) чула¬цам, маь1на дар юкъа а далош, схьабийцар.
5. Кхочушбечу барта а, йозанан а белхан план xloттop.
6. 1амошйолчу произведении меттан башхаллийн тидамбар, исбаьхьал¬лин суртх1отторан г1ирсаш билгалбахар.
7. Изложенеш язъяр.
8. Барта а, йозанан а тайп-тайпана сочиненеш (шайн тидамех, шайна зеделлачух лаьцна а, живописан суьртех пайда оьцуш а, литературан матери¬ал т1ехь язъяш ерш а). Царна юкъахь классехь 1амочу произведени т1ера турпалхочун амалш кьастош а, шина персонажан амалш вовшех юстуш а йолу сочиненеш а.
9. Литературан хьокъехь йолчу статьян план а, тезисаш а х1иттор.
10. Дешархойн хааршка IX классехь болу коьрта лехамаш:
11. Дешархошна хаа деза:
12. нохчийн барта кхоллараллин коьрта тайпанаш, 1амийначу барта произведенийн чулацам а, исбаьхьаллин башхаллаш а;
13. барта кхоллараллиний, исбаьхьаллин литератураний юкъара къастамаш;
14. нохчийн литература кхоллаяларан коьрта хьелаш;
15. къоман барта кхоллараллнн бухт1ехь, 1аьрбийн, оьрсийн а, кхечу къаьмнийн а литературех пайда а оьцуш, нохчийн исбаьхьаллин литература кхиар;
16. Бадуев Саь1идан дахар а, кхоллараллин некъан коьрта муьраш, кхиболчу яздархойн дахарх лаьцна коьртаниг;
17. 1амийнчу исбаьхьаллин произведени т1ехь гайтинчу заманан коьрта билгалонаш;
18. 1амийнчу исбаьхьллин произведенийн сюжетан, д1ах1оттаман, вастийн башхаллаш;
19. 1амийнчу исбаьхьаллин произведенийн коьртачу турпалхойн амалш а, юкъара маь1на а;
20. 1амийнчу произведенийн жанрийн къастамаш;
21. нохчийн иллин, стихан башхаллаш;
22. литературо дахар исбаьхьаллин суьртехь, васташца гайтар, литературан дахарца йолу з1е, халкъан дахарехь исбаьхьаллин литературан маь1на;
23. Дешархошна 1емина хила деза:
24. произведени т1ера исбаьхьаллин суьрташ шайн ойланехь юха схьах1итто;
25. барта кхоллараллин а, йозанан литературан а произведени шен жанран, идейно-исбаьхьаллин башхаллашка хьаьжжина къасто;
26. халкъан иллийн а, литературан произведенийн а проблемаш билгалъяха;
27. иллин турпалхочун амалш билгалъяха, тайп-тайпанчу иллеш т1ерачу турпалхойн амалш вовшех юстуш къасто;,
28. исбаьхьаллин произведени литературан муьлхачу тайпанап ю (эпи¬чески, лирически, драматически) билгалдаккха;
29. иллин чулацаман, сюжетан, д1ах1оттаман, суртх1отторан г1ирсийн, меттан башхаллаш къасто;
30. исбаьхьаллин произведени маь1на билгалдаларехь турпалхочун меттиг а, автора цуьнан хадош болу мах а билгалбаккха;
31. исбаьхаллин произведенех а, цуьнан турпалхойх а шайна хетарг бух боллуш ч1аг1дан;
32. учебник т1ехъ ялийначу литературоведчески словарах пайдаэца;
33. исбаьхьаллин произведении а, литературан юкъараллин дахарх лаьц¬на йолчу статьян а тексташ тийса а ца луш, шерра хозуьйтуш д1аеша;
34. исбаьхьаллин произведени къастош еша;
35. шаьш кхочушбечу бартан, йозанан белхан план х1отто;
36. литературан учебник т1ерачу статьян план, тезисаш, конспект х1отто;
37. изложенеш язъян;
38. барта а, йозанан а тайп-тайпанан сочиненеш кхолла (шайн тидамех, шайна зеделлачух лаьцна а, живопись суьртехь пайдаоьцуш а, литературан материал т1ехь язъеш ерш а), царна юкъахь классехь 1амийначу произведе-ни т1ера турпалхочун амалш къастош а, шина турпалхочун амалш вовшах юстуш а йолу сочиненеш;
39. литературан хьокъехь йолчу статьян план а, тезисаш a х1отто.

**2. Белхан программин чулацам**

**V-IX классийн нохчийн литературан программин х1оттам а, чулацам а:**

Нохчийн литература (ша предмет йолуш) школехь, 1амо йолайо V классехь. Юьхьанцарчу классашкахь дешаран урокашкахь кхолладеллачу хааршна т1е а тевжаш д1ахьо литература хьехар. Халкъан барта кхоллараллин а, исбаьхьаллин литературан а тоьлла произведенеш ю программийна юкъаяхийтинарш. Шайн чулацамах, маь1нех дешархой кхетар болуш, церан хенаца, хааршца йог1уш ю уьш. Цара таро лур ю дешархой г1иллакх долуш, Даймохк беза а, ларба а, хьаналчу къинхьегамехь дакъалаца и кийча болуш, кхидолчу къаьмнашна лерам болуш кхетош-кхион.

V-VI классийн программаш коьрта долчуна проблемно-тематически принцип ларъеш х1иттийна. Цуьнца дог1уш х1окху кепара бу церан х1оттам: кхузахь 1амо билгалйина халкъан барта кхолараллин произведенеш, аьлча а, тайп-тайпана туьйранаш (халкъан барта туьйранаш а, яздархоша кхоьллина туьйранаш а, наьртех долу дийцарш, иллеш, кицанаш, х1етал-металш, нохчийн тоьллачу яздархойн исбаьхьаллин произведенеш а. К1орггера чулацам а болуш, тайп-тайпанчу жанрашкахь произведенеш ю программашна юкъаяхийтинарш. Уьш 1амош ненан меттан хазаллина, произведенин исбаьхьаллина, адаман хьекъална, оьздачу сатийсамашна т1ебахийта беза хьехархочо дешархойн тидам.

VII-VIII классашкахь 1амош йолу материал д1анисъяр мелла а хенан рожехь, хронологица дог1уш нисдина. Яздархойн произведенеш 1амайо уьш язйинчу хенаца уьйр тосуш. Произведенехь гойтучу хиламех а, заманах а лаьцна дуьйцуш дешархойн таро хир ю х1етахьлера халкъан юкъараллин дахар довза.

Школан керлачу структуре хьаьжжина ша тайпаа маь1на ду IX классехь литература хьехаран. Юкъара юккъера дешар IX классехь чекхдолуш хиларна т1е а доьг1на нохчийн литература йовзар кхачам боллуш нисда деза оцу классехь. Къоман барта а, йозанан а литературах долу хаарш мелла а чекхдаьлла а долуш, кхид1а литературни произведенеш шаьш еша а, эстетически марзо эца а, церан маь1на дан а таро хуьлуйтур йолу литературни хаарш дала деза IX шеран школа чекхйоккхучу дешархошна. Иза къаьсттина оьшуш ду IX класс чекхъяьккхинчул т1аьхьа кхид1а 10-11 классашкахь ца доьшуш школера д1аг1ур болчу дешархошна. Оцу хьелашца доьзна хила деза литературан теорих долу хаарш далар а.

Цуьнца цхьаьна IX класс ша-тайпана т1ег1а ду V-VIII классашкара хьала X-XI классашка. Юккъерчу классашкахь дешархойн кхолладелла литературни хаарш кхачаме хила деза X-XI классашкахь йолу литературни материал т1еэца, цунах кхиа.

Коьрта долчунна хронологин хьесапехь, хенан рожехь д1анисйина IX ю классехь 1амош йолу материал. Лакхарчу классашкахь историко-литературни кепехь исбаьхьаллин литература 1амо дешархой кечбарна б1ег1ийла ю IX классан материал а, иза д1анисъяран кеп а. Юьхьанца IX классехь алссам 1амайо халкъан барта кхолларалла, шен ерриге а жанрашца. Барта произведенеш 1амош фольклорах лаьцна кхачам борллуш теоретически хаарш далар а билгалдаьккхина программи т1ехь. Т1аккха доладо нохчийн йозанан литература 1амор, иза кхолла а елла схьа ма-ярра йолчу кепехь, къоман исбаьхьаллтн литература йолорхойх хаамаш а луш, литература оцу муьрехь кхиаран хьелаш а довзуьйтуш. Цул т1аьхьа х1инцалера литература йовзийтаран 1алашонца йолу материал ю кху программми т1ехь елларг.

V-IX классийн прогаммашна юкъаялийна дешархошна ц1ахь еша магийна йолу прозведенеш а V-IX класссашкахь литература хьехоран коьрта некъаш а, дозуш долу къамел кхиор а.

Дозуш долу къамел кхиор литературан массо урокашкахь д1адахьа деза: произведени йоьшуш а, чулацамах лаьцна къамел деш а, исбаьхьаллин форма къастош а, барта юха схьадуьйцуьтуш а, дагахь 1амош а, йозанан белхаш беш а. Хьехархочо цунна леррина кечам бан беза. Дешархойн къамел кхиоран 1алашо йолуш, шайца т1едиллар долу упражненеш кхочушйойту цаьрга. Программаша оцу балхана къастийначу сахьташкахь къамел кхиор жам1даран кепехь, 1амийнарг карладаккхарца т1еч1аг1деш д1адахьа деза.

V-VI классашкахь къастийна йолу произведенеш 1амош хьехархочо хьалха ша йоьшу произведени, васт а х1оттош. Ца кхеташ долчу дешнийн маь1на досту. Цу т1е хьажийна хьехархочо шен д1адолоран къамелехь кхочушда тарло. Произведени йоьшуш, цунах лаьцна дуьххьарлера ойла кхуьу, Цундела коьрта 1алашо-оцу ойланехула нравственно-моральни т1е1аткъам барх хила еза. Произведение шар тайп-тайпана хила тарло, цуьнан чулацаме хьаьжжина, х1орамма ша-ша а, 1амийнчул т1аьхьа массара цхьаьнакхета а, тобанашца цхьаьнакхетта а, къастийна т1едилларца а. Произведенеш 1амош лексико-фразеологически болх а бо.

V-VI классашкахь произведени васт х1оттош ешначул т1аьхьа, шолг1а г1улч-цуьнан чулацам 1амор ю. Исбаьхьаллин произведени 1аморан масех мур бу: йовзийтаран заняти а, произведение ешар а, текстан чулацамах кхетор а, къамел дар а, произведенина таллам бар а, литературан теорех кхетам балар а. Произведени 1аморан х1ора мур вовшех бозабелла хилахь а, церан шен-шен башхаллаш а, кепаш а ю.

Дешначух лаьцна къамел дар хаттар х1отторций, жоьпаш даларций д1ахьо. Хаттарийн а, шен-шен 1алашонаш а йолуш, ши кеп ю. Хьалхара кеп произведенин чулацамах а, эпизодийн рожех а, хиламийн уьйрех а лаьцна къамел дар ю. Иштта болх вовшахтохаро дозуш долу къамел а кхиош, юкъар кхиар а к1аргдо, исбаьхьаллин меттан г1ирсаш а бовзуьйту, дешархойн къамелехь нислуш долу г1алаташ а тодойту, жигаралла а ойуш ойла йойту.

Произведени еша а ешна 1амийначул т1аьхьа, барта юха схьадийцийта 1амадо. Иза хуьлу: дахдина а, дацдина а, схьакъастийна а, масала, турпалхочух лаьцна. Произведенина таллам бо. V-VI классашкахь коьртачу ойланах а, маь1нех а кхетабо, турпалхочун юкъара мах а хадош.

VII-VIII классашкахь, хьалха лахарчу классашкахь 1амийначунна т1е а тевжаш, анализ яр к1аргдо, чулацаман маь1на дарций, исбаьхьаллин билгалонаш 1аморций.

Произведени 1амош гайтаман г1ирсех а пайда оьцу: произведенин чулацамах лаьцна суьрташ гойту, фонохрестоматица а, магнитофонца а белхаш бо. Цара дика г1о до дозуш долу къамел кхиорехь.

Литературан теорех болу кхетамаш произведенин чулацамцацъьаьна 1амабо. Жанрийн тайпанех: дийцарх, повестах, баснех, поэмех лаьцна кхетамаш ло дешархошна. Дагахь 1амо стихотворенеш а, произведенин дакъош ло.

VII-VIII классашкахь литературан кхетамашна систематизаций о 1амийначу литературан теорех лаьцна хаарш т1еч1аг1даран 1алашонца, 1амийна йолу материал жам1дарций, йозанан белхаш барций т1еч1аг1йо. Дешархоша 1амийнарг хьехархочо талла а толлуш, нийса-дерг а, нийсадоцург а билгалдо.

Йозанан белхаш язбарна кечамбеш а д1ахьо барта а, йозанан а къамел кхиор.

V-VI классашкахь планаш х1иттош а, уьш йоцуш а яцйиний, схьакъастиний изложенеш язйо, VI классехь дуьйна сочиненеш а язйо 1амийначу произведенех а, гинчух а лаьцна.Хаттаршна йозанца жоьпаш а ло. VII-VIII классашкахь сочиненеш язъярна т1е тидам алссам бохуьйту. Уьш а язйо планаца а, план йоцуш а, литературан произведенин буха т1ехь а, кхоллараллин буха т1ехь а.

V-VI классашкахь ешначу произведенех лаьцна шайна хетарг (отзыв) яздо дещархоша. VII классехь рецензеш ло барта а, йозанан а, VIII классехь и белхаш шайн чулацамца а, маь1нийца а к1аргло.

IX классехь кхин а шуьйра, к1аргбеш д1ахьо литература 1аморан болх. IX классехь нохчийн яздархойн произведенешца цхьаьна алссам 1амайо халкъан барта кхолларалла, къаьсттина тидам т1ебахийтина иллешна, уьш къоман барта кхоллараллехь доккха маь1на долуш хиларна. Кхузахь дешархойн нохчийн бартакхоллараллехь долу хаарш т1е а дузуш, цхьана хорша дерзадо, фольклорах лаьцна кхачам боллуш теоретически хаарш а ло. Нохчийн исбаьхьаллин литература кхоллаяларх, иза кхиаран башхаллех кхетам ло IX классехь. Дешархойн хьалха литературан теорех хилла кхетамаш к1арг а бо, кхин керла теоретически кхетамаш а ло.

Дешархойн барта а, йозанан а къамел кхиоран шен башхаллаш ю IX классехь. Тайп-тайпана изложенеш язйо, церан барам 5-6 кхочуш хила мегар ду. Литературан материал а т1ехь 3-4 сочинени язйо. Шайн тидамех, шайна зеделлачух, шаьш лайначух лаьцна 2-3 сочинени язъяйта мегар ду.

Дагахь 1амо произведенеш билгалъяьхна. Нагахь санна «дакъа» аьлла делахь, и дагахь хаа дезаш долу дакъа къастадо хьехархочо я дешархоша шаьш. Оцу декъан барам (доккхал-жималла) хьехархочо хадабо.

**Классал арахьара дешар**

Классал арахьара дешар хьехархочо вовшахтучу дешархойн литературни хааршка, церан лехамашка хьаьжина. Цо хаддаза тидам латтабо дешархойн классал арахьарчу дешарна т1ехь.

Пайдехьа ду классал арахьара дешар классехь 1амош йолчу материалаца з1е тосуш д1адахьар. 1амийна йолу материал к1арг а еш, т1еч1аг1ъярна г1о до цо. Ша хьехам беш хьехархочо тидаме оьцу дешархоша ц1ахь йоьшучу книгийн тематика, масала: Юкъараллин д1ах1оттамах, къинхьегамах, х1инцалерчу дахарх лаьцна ерш а, кхиерш а. Цо еша бег1ийла йолу книгаш хьалххе билгал а йохий, магаяран спискаш и х1иттайой, уьш латтайо, библиотекарь а оцу балхана юкъа а валош. Школехь вовшахтучу литературан 1уьйренаш а, суьйренаш а д1аяхьар, литературан кружокийн белхаш а, дешаран конференцеш а, музыкех, живописах пайдаэцар а, кхидерг а.

Классал арахьара дешар д1адахьарехь хьехархочо кхочушдан деза дешархойн исбаьхьаллин произведенеш еша лаам кхиор, церан культура шоръяр т1ехь, искуссвох лаьцна кхетам к1аргбар. Кхачам боллуш д1ах1ттийначу классал арахьарчу дешаро доккха г1о до программин материал к1орггера 1аморна, т1аккха цо шордо дешархойн юкъара хаарш.

**V класс**

**Нохчийн халкъан барта кхолларалла**

Литературо а, фольклоро а дахар исбаьхьаллица гайтар. Туьйранашший, иллешший, кицанашший, х1етал-металшший, наьртех долу дийцаршший халкъан барта кхоллараллин исбаьхьа хазна хилар. Халкъан барта кхоллараллин жанраш. Фольклор ширачу заманахь халкъан дешан говзанчаша кхоллар. Барта произведенешкахь халкъан ойланашший, амалшший, сатийсамашший гайтар.

**Туьйранаш**

Тамашийна олхазар туьйранан чулацам а, коьрта турпалхой а. Доккха ши стаггий, элий. Воккха эла а, цуьнан лехамаш а. Адаман 1аламца йолу уьйр халкъо боккхачу безамца йийцар. Турпалхой къинхетаме а, догдика а, хьанал а хиларан маь1на. Элашкий, цуьнан оьзданашкий халкъан болу боккха цабезам гайтар. Элан къизалла а, цуьнан харцо а эшар. Бакъдерг а, догц1ена хилар а толар. Туьйранехь хила тарлург а, цатарлург а. Туьйранан мотт атта а, исбаьхьа а хилар. Туьйранан х1оттам а, жанр а.

«Кхо ваша»- адаман 1ер-дахарх лаьцна халкъан туьйра. Да а, цуьнан кхо к1ант а. Туьйранахь ден весет кхочушдарна т1ехь вежарийн дика а, ледара а амалш гайтаран башхалла. Сонталла а, куралла а емалъяр, майралла а, хьуьнаре хилар къобалдар. Жимачу вешин хьуьнарш а, цо 1аламан ницкъашна т1ехт толам баккхар а гайтар. Жимачу вешин кхетам а, хьекъал а, майралла а. Туьйранахь тамашениг, 1аламца болчу къийсамехь турпалхо шен 1алашоне кхачар а, цо бала эшор а гайтар. Туьйранан мотт а, исбаьхьаллин билгалонаш а.

«Барзо 1ахарца мохк къовсар»- дийнатех, акхаройх лаьцна долу халкъан туьйра. Туьйранан чулацам а, коьрта турпалхой а, церан г1иллакх-амалш: къиза, сутара, сонта борз, х1илла долу цхьогал, г1ийла, миска 1ахар а, тешаме, майра ж1аьла а. Туьйранахь бакъдерг харцонал тола дезаш хилар. Барзо 1ахарца мохк къовсар а, хьекъалой, хьанал хиларой харцдерг эшор. Акхаройн, дийнатийн дахар адаман дахарх тардина гайтаран маь1на. Туьйранан чаккхе а, меттан башхаллаш а. Хаттаран а, жоп даларан а кеп.

«Кхо ваша а, сармик а» адаман 1ер-дахарх лаьцна туьйра. Туьйранахь ден весет кхочушдан дезаш хилар ч1аг1дар, и т1е ца лоцуш верг емалвар. Жимачу вешин кхетам а, хьекъал а, саьрмикан сонталла а. Хьекъал ницкъал а толла гайтар. Туьйранехь инзаре тамашениг. Туьйранан васташ а, меттан башхаллаш а.

«Доьшуш хилла к1ант»-адаман 1ер-дахарх лаьцна халкъан туьйра. Туьйранан чулацам а, коьрта турпалхой а, церан г1иллакх-амалш а. К1антана гина г1ан а, цуьнан маь1на а. Нуьцкъалчу паччахьан къизалла гайтаран башхалла. Туьйранан турпалхо хьекъалца, доьналлица шена хьалха х1уьттучу халонех чекхвалар гайтар. Догдикалла къобалдар, харцо, къизалла емалъяр. Туьйранан д1ах1оттаман башхалла а, юхааларш а, церан маь1на а.

**Кицанаш**

Кицанаш ирачу кхетамца х1иттийна, доца аларш хилар. Кицанашкахь халкъан хьекъал а, бакъдерг а гайтар. Кицанаш тайп-тайпана хилар: Даймахках а, къинхьегамах а, адамийн амалх а, доттаг1аллех а лаьцна.

Тайп-тайпанчу кицанашкахь халкъо къизаллех, харцонах, тешамах, хьарам-хьанал долчух лаьцна дийцар, хьанал къахьега ца лууш болчаьрга болу шайн цабезам гайтар. Литературан теори. Кицанах лаьцна кхетам балар.

**Х1етал- металш**

Х1етал-металша х1оттош долу говза сурт. Халкъ к1орггера тидам болуш хилар гайтар. Х1етал-метал х1уманийн билгалонаш юстарца а, тера хиларца а кхоллар (цхьаьна йог1у х1уманаш, хиламаш).

**Литературни туьйранаш**

Яздархочух Саидов Б. С. лаьцна боцца хаамаш.«Майра к1ант Сулима»- литературни, стихотворни кепехь яздина туьйра. Къиза Содий, майра к1ант Сулимий. Церан васташ а, амалш а. Туьйранахь 1аламан а, дийнатийн а суьрташ гайтаран башхалла. Хьаналчу къинхьегаман маь1на гайтар а, хьоладайн писалла а, ямартло а йийцар. Адамийн деган дикаллий, оьздангаллий, къинхетаме хиларрий хастор. Туьйранан мотт. Халкъан барта кхоллараллин 1аткъам. Поэтичность а, васташ а къеггина хилар а.

Яздархочух Гацаев С.А. лаьцна боцца хаамаш.«Чкъоьрдиг»-литературни, стихотворни кепехь яздина туьйра. Цуьнан чулацам а, коьрта турпалхой а. Чкъордига ша-шена т1ехь баьккхина толам гайтар. Къиза Ешап-экха а, майра Чкъордиг а. Цу шиннан къовсам гайтаран башхалла.Х1илла а, сонталла а толар.Яздархочун туьйра халкъан барта кхоллараллин туьйранца цхьаьнадог1уш хилар. Туьйранан маь1на а, меттан исбаьхьалла а.

Яздархочух Исмаилов А.Т. лаьцна боцца хаамаш. «Бирдолаг» - философски жанрехь долу туьйра. Лоьман пачхьалкх, оцу пачхьалкхехь долу г1иллакхаш, акхарошна а, олхазаршна а юкъахь йолу къизалла гайтар. Г1ийланиг, ка-м1ара а, ира церг а йоцург ницкъ болчо х1аллакъеш хилар, цаьргахь г1ело латтор. Туьйранахь долу дийнатийн, акхаройн васташ: акхаройн паччахь Лом, олхазарийн паччахь Аьрзу, х1иллане Цхьогал, аьрха Берзалой, ямарта Чаг1алкхаш, тешам боцу Бирдолагаш. Лоьман олалла дожоран маь1на. Барт а, цхьаалла а акхараллел, сонтачу кураллел, ницкъал тоьлуш хилар ч1аг1дар. Деган дикаллий, оьздангаллий, къинхетаме, тешаме, накъосталла дан кийча хиларрий хастор, стешхалла, ямартло емалъяр. Акхаройн дахар адамийн дахарца дустар а, цуьнан к1орггера маь1на а.Туьйранан х1оттам а, меттан исбаьхьаллин билгалонаш а.Литературан теори. Диалогах а, монологах а лаьцна кхетам балар.Литератураний, халкъан барта кхоллараллин произведенешний юккъехь йолчу уьйрах лаьцна кхетор.

Яздархочун Мусаев М. М. дахарх лаьцна боцца хаамаш.«Ц1ен маьхьси» туьйранан чулацам а, коьрта турпалхой а, церан амалш а.Берзан а, цхьогалан а вовшашца йолу хьаг1-гамо гайтар. Берзан ямарт ойланаш мекарчу цхьогало кхочуш ца хилийтарх лаьцна дийцар. Хьекъал, ямарлонал, тешнабехкал, сонталел тола дезаш хиларан ойла ч1аг1ъяр.Туьйранан халкъан барта кхоллараллица йолу уьйр а, меттан говзалла а.

**Дийцарш, байташ.**

Яздархочун Бадуев С.С. дахарх лаьцна боцца хаамаш.«Зайнди» дийцарехь вайнехан хьалхалера 1ер-дахар гайтар. Зайндин г1ийла, меца бералла. Арухин а, Зайндин а вовшашца йолчу юкъаметтигах лаьцна дийцар. Арухас Зайндина еш йолу г1ело яздархочо къобалъеш цахилар. Зайндин сатийсам кхочушхилар, иза шен 1алашоне кхачар. Дийцаран турпалхойн васташ. Авторан жимачу турпалхочуьнга болу безаммий, къинхетаммий.

Дийцаран меттан башхаллаш. Литературан теори. Турпалхочух а, сюжетах а лаьцна юьхьанцара кхетам балар.

Яздархочун Саракаев Хь. Б. дахарх лаьцна боцца хаамаш. «Баьпкан чкъуьйриг» дийцарехь лаьтте, къинхьегаме безам кхиор. Ялта кхиоран халонех лаьцна дийцар а, къинхьегаман мах хадор а. Дешархой къинхьегам безам кхиорехь дийцаран маь1на.

Поэтессин Ахматова Р.С. дахарх лаьцна боцца хаамаш. «Лийрбоцуш» стихотворенин чулацамехь - халкъ маьрша, парг1ат, ирсе дахийтархьама шайн синош ца кхоош эгначийн сий дан дезаш хилар гайтар. Оцу к1енташа шаьш юьхьар лаьцначу некъа т1ехь, царах масал оьцуш, уьш цкъа а биц ца беш, вай даха дезаш хилар ч1аг1дар. Поэтессин айаме дог-ойла а, йоккхаер а. Стихотворенин патриотически маь1на довзийтар.

Поэтан Хатуев 1-Хь. А. дахарх лаьцна боцца хаамаш. «Аьрзунан илли » стихотворенин чулацамехь дуьнент1ехь даха кхоьллинчу адаман мах безахилар а, и дахар лардан дезаш хиларан ойла кхиор. Вайх х1ора а, массаьрга дог-мерза, ийна хиларе сатуьйсуш поэта бен кхайкхамаш. Дайн ц1ена г1иллакх, яхь, кхерчара ц1е санна, даима 1алашдан дезаш хилар ч1аг1дар.Стихотворени говза мотт а, мукъаме хилар а. Литературан теори. Эпитетах юьхьанцара кхетам балар.

Яздархочун Мамакаев М.А. дахарх лаьцна боцца хаамаш. «Баппа» дийцарехь хьалхарлерчу заманахь адамийн 1ер-дахарх лаьцна дийцар. Дийцаран чулацам а, коьрта турпалхой а. Хьоло вузийна стаг нийсонах хедаш а, г1иллакхах херлуш а, хьекъалах оьшуш а хилар гайтар. Нийсонал харцо тола йиш цахилар, халкъ шен олаллин к1ел сацо цхьаьннан а ницкъ кхочург цахилар ч1аг1дар.Дийцарна иштта ц1е тилларан маь1на а, меттан исбаьхьаллин башхаллаш а.

Яздархочун Сатуев Хь. Д. дахарх лаьцна боцца хаамаш.Автора стихотворенехь «Лаьмнийн къоналла» х1оттош долу б1аьстенан лаьмнийн сурт. 1аламан хазалло адамийн дог-ойла айар а, дагчохь хаза сатийсамаш кхоллар а. Поэма 1аламе, лаьмнашка болу к1орггера шен безам гайтар. Меттан исбаьхьаллин г1ирсаш. 1аламах долу хаарш, цуьнан хазаллах а, и лардан дезаш хиларх лаьцна болу кхетам кхиор. Литературан теори. Пейзажах лаьцна кхетам балар.

Яздархочун Сулаев М.А. дахарх лаьцна боцца хаамаш.Ламанан охьадог1у хи автора исбаьхьаллица гайтар шен стихотворенехь «Ламанан хи». Поэта шен ирс Даймахках д1аийна ларар а, Даймохк х1ордах тарбеш гайтар а.Меттан поэтически хазалла, васташ, дустарш. Яздархочун сирла, синхааме ойланаш а, Даймахке болу безам а.Литературан теори. Строфах юьхьанцара кхетам балар.

Яздархочух Махмаев Ж.М. лаьцна боцца хаамаш.Произведени «Буьйсанна г1улчаш» т1ехь берийн дахарх а, экскурсе даханчохь цара лелийначух а лаьцна дийцар. Дийцаран коьрта турпалхой а, авторна церан амалш а, вовшашца йолу юкъаметтиг а дика евзаш хилар. Солсас йина ойланаш а, цуьнан накъостий бакъболу доттаг1ий хилар а гайтар. Стаг г1иллакх долуш, даг чохь хьаг1-гамо йоцуш, тешаме накъост хила везаш хилар а, оьшучу хенахь г1ортор хилла д1ах1отта кийча хила везар а ч1аг1дар. Дийцар т1ехь 1аламан г1иллакхаш, амалш, хьелаш а довза дезаш а, царах пайдаэца безаш хиларх а лаьцна кхетам кхиор.

Дийцаран меттан башхаллаш а, кхетош-кхиоран маь1на а.

Яздархочух Сулейманов А.С. лаьцна боцца хаамаш.Стихотворенехь «Борз ю уг1уш»гайтинчу 1аламан суьртан маь1на.Онда наж а, марг1алан синтарш а гайтаран башхалла. Дахар лардан а, тодан дезаш хилар а ч1аг1дар.

Меттан говзалла а, эпитеташ а, дустарш а.

Яздархочух Кагерманов Д.Д. лаьцна боцца хаамаш.«Доттаг1алла» дийцаран турпалхой ц1ена а, сирла а ойланаш йолуш а, диканиг дан а, воккханиг лара а, цуьнан г1уллакхе хьажа а кийча болуш хилар гайтар. Кхеран накъостера яьлла ледарло а, доттаг1аша иза шайх д1ахерваран маь1на а. Воккхачуьнан сий-ларам бан безаш хилар т1еч1аг1дар. Дийцаран кхетош-кхиоран маь1на.

Поэтан Арсанукаев Ш.А. дахарх лаьцна боцца хаамаш.Стихотворенин «Баьпкан юьхк» чулацам а, маь1на а довзар. Баьпкан юьхкан сий а, пусар а даран ойла кхиор.

Поэтан Рашидов Ш. Р. дахарх лаьцна боцца хаамаш.«Т1амна дуьхьал довла» стихотворенехь т1еман тема. Т1амна дуьхьала поэта ойу дера аз. Машар ларбарехьа, т1амна дуьхьал къийсам латторехьа поэта бен кхайкхамаш.

Стихотворенин меттан башхалла а, кхайкхаман кеп а.

Яздархочун Ахмадов 1. А. дахарх лаьцна боцца хаамаш.«Къонахалла» дийцаран чулацам а, коьрта турпалхой а. Аьстамар а, тимар а, церан вовшашца йолу юкъаметтиг гайтар. Тимара йинчу ойланех лаьцна дийцар, к1анта шегара яьлла ледарло д1айоккхуш гайтина хьуьнар. Нахана пайдехьа а волуш, къонаха хилла ваха везаш хиларан ойла кхиор. Дийцаран маь1на а, меттан башхалла а.

Яздархочун А. В-Хь. Х. дахарх лаьцна боцца хаамаш. «Малх чубаре хьоьжура иза» дийцар т1ехь Сталинан къизаллин политика бахьана долуш нохчийн халкъо махках доккхуш лайна бала а, т1екхуьучу т1аьхьенан х1аллакдина бералла гайтар. К1ентан а, ненан а васташ кхолларехь авторан психологически говзалла.

Яздархочун Эдилов Х-М. Э.дахарх лаьцна боцца хаамаш.

Хьозанан а, цуьнан жимачу доьзалан а поэта йоккхачу исбаьхьаллица х1оттийна говза сурт стихотворенехь «Ненан безам» гайтар. 1аламан дахарна т1е къизаллин куьйгаш кхийдош къобал ца дар. Поэтан 1аламе болу безам а, къиза х1аллакбинчу хьозанан доьзалх цуьнан дог лозуш хилар а. Стихотворенин кхетош=кхиор маь1на а, меттан башхаллаш а.

Яздархочун Мамакаев 1.Ш. дахарх лаьцна боцца хаамаш.

Стихворенехь»Садаьржаш» аьхкенан 1уьйренан поэта х1оттийна исбаьхьа сурт довзийтар. Аьхкенан 1уьйренан аьхналла а, хазалла а гайтар. Поэтан айаме дог-ойла а, 1аламе болу безам а. Стихотворенин меттан исбаьхьалла.

Яздархочун Гадаев М-С. дахарх лаьцна боцца хаамаш.

Т1амо яхьаш йолу къизалла а, цо ден зуламаш а гайтаран башхалла стихотворенехь «Доттаг1ашка». Т1амна дуьхьал г1овтта кийча хила дезаш хиларан ойла къиор. Маршонехьа, сийлахь Даймохк ларбарехьа яхь йолчу к1енташка поэто бен кхайкхамаш. Стихотворенин патриотически маь1на а, Даймахке болу безам а.

Яздархочун Хасаев Хь. дахарх лаьцна боцца хаамаш.

Дийцарехь «Ц1окъ» акхаройн 1ер-дахар а, церан аматаш а, амалш а йовзийтарехь яздархочун говзалла. К1еначу таллархочун Ацин Халадан 1аламе болу безам а, цуьнан хьуьнхарчу акхарошца йолу юкъаметтиг гайтаран башхалла. Дийцаран мотт а, кхетош-кхторан маь1на а.

Яздархочун Бексултанов М.Э. дахарх лаьцна боцца хаамаш.

1алам лардан а, 1алашдан а дезаш хиларан тема йовзийтар дийцарехь «Ца кхетта хестор». К1ентан а, деден а 1аламе болу безам. Автора боккхачу безамца, исбаьхьаллин суртх1отторца 1уьйренан тийналлехь дежа лу гайтар. Гонахара 1алам аьхна а, исбаьхьа а, беркате а хилар гойтуш, цуьнца къинхетаме хиларан ойла кхиор. Дийцарна иштта ц1е тилларан маь1на. Дийцаран мотт а, исбаьхьаллин суртх1отторан г1ирсаш а.

**Дагахь 1амо произведенеш:**

Кицанаш, х1етал-металш (дешархоша хаьржинарш)

Ахматова Р. «Лийрбоцурш»

Рашидов Ш. «Т1амна дуьхьала довла!»

Мамакаев 1. «Садаьржаш»

Сулаев М. «Ламанан хи»

Гадаев М-С. «Доттаг1ашка»

Хатуев 1-Хь. «Аьрзунан илли»

**Дешархоша шаьш еша еза произведенеш:**

«Хьекъал долу йо1 а, кхиэлахо а»

«Ца хилларг къовсар»

«Лом-1елин хьуьнарш»

Сулаев М. «Т1ехтохар»

Бадуев С. «Кемсаш»

Гайсултанов 1. «К1анталг»

Джамалханов З. «Хьасан, Ахьмад»

Саидов Б. « Сулимин ц1архо»

Айдамиров А. «Гуьйре»

Кагерманов Д. «Т1ай»

Хасаев Хь. « Лаьмнашкахь»

Бексултанов М. «Мархийн к1айн г1арг1улеш»

Берсанов Х-А. «Берзалой»

Эдилсултанов 1. «Догдика».

**VI класс**

**Нохчийн халкъан барта кхолларалла**

Нохчийн халкъан иллеш а, дийцарш а. Церан чулацамехь къоман дахарера г1уллакхаш хилар. Къийсамийн, хиламийн хьокъехь халкъо иллеш, дийцарш дахар. Иллийн коьрта чулацам – нийсо лехар, мехкаш д1алецархошца шайн парг1атонехьа халкъо къийсам латто гайтар. Иллешкахь бакъдерг толош, зуламениг эшош хилар. Иллийн чаккхенаш а, церан маь1на а.

«Эвтархойн Ахьмадан иллехь» доттаг1аллин тема. Эвтархойн Ахьмад – халкъана дукхавезаш волу турпалхо. Цуьнан къонахалла, оьздангалла. Эвтархойн Ахьмад а, г1алг1азкхи а. Цу шиннан юкъаметтигаш. Г1алг1азкхи кхетам болуш, машар лохуш хилар. Эвтархойн Ахьмадан, г1алг1азкхичун доттаг1аллин маь1на. Илли т1ехь къаьмнашна юккъехь доттаг1аллин уьйраш ч1аг1ъяре кха1кхар.

Иллин д1ах1оттам, меттан башхаллаш. Юх-юха аларийн маь1на.

«Таймин Биболатан илли» т1ехь тешаме доттаг1алла, доьналла, майралла, вовшашца лераме хилар гайтар. Таймин Бийболат а, Мадин Жаьммарза а.

Иллин кхетош-кхиоран маь1на. Меттан башхаллаш.

Наьрт-эрстхойх долу дийцарш.

Наураззий, цуьнан накъостий Г1аьлий, Перий. Наьрт-эрстхойшца нохчийн хилла къийсам а, царна т1ехь толам баккхар а. Халкъан дийцаран патриотически маь1на. Барта кхоллараллехь цхьа б1аьрг болчу наьртех лаьцна дийцарш «Ницкъ болу Солса». Солсин майралла а, кхетам а. Цо гайтина хьуьнар. Цхьа б1аьрг болчу наьртан къизалла а, сонталла а. Эпитеташ ялоран башхаллаш. Васташкахула амалш гайтар. Наьрташ баьхна меттигаш «Гермчигара наьрташ». Ширчу заманахь наха наьрташца латтийна къийсам. Йоккха стаг кхетам болуш хилар. Наха наьрташна т1ехь толам баккхар. Халкъан дийцаран мехалла. Халкъан дийцар т1ехь «Наьрт- аьрстхой кхерор» гайтина зама. Наьрт-эрстхоша юьртхошна т1ехь латтийна 1азап. Мискачу стага наьрт-эрстхошна т1ехь баьккхина толам. Дийцаран маь1на а, меттан башхаллаш а.

**Баснеш**

Яздархочун Гайсултанов 1. Э. дахарх лаьцна боцца хаамаш.

«Нийса кхел». Ялхочо, къеданах кеч а велла, харцо эшош, миска стаг толош кхел яр. Дийцар т1ехь нийсо харцонал тола езаш хилар ч1аг1дар. Дийцаран маь1на.

Халкъан бартта кхоллараллица дийцаран йолу уьйр.

«Барзо амалш ца хуьйцу». Баснин чулацам а, коьрта турпалхой а. Адамашкахь нислуш долу сакхташ гучудахар. Баснин маь1на а, меттан башхаллаш а.

Яздархочун Сатуев Хь. Д. дахарх лаьцна боцца хаамаш.

Цхьаболчу хьаькамийн, царна хьесталуш лелачийн сакхташ емалдеш дийцар. Персонажийн амалш гайтаран башхалла. Баснин кхетош-кхиоран маь1на. Диалоган башхаллаш.

**Поэмаш, дийцарш, байташ**

Яздархочун Сайдуллаев Х.Х. дахарх лаьцна боцца хаамаш.

«Ненан б1аьрхиш» поэми т1ехь ширачу заманахь вайнехан хилла дахар, г1иллакхаш гайтар. Коьртачу турпалхочун къонахалла, оьздангалла. Махкана т1е бохам беача къонахалла, майралла гайтар сийлахь хилар ч1аг1дар. К1ентан ненан доьналла. Илланчин васт, цуьнан маь1на. Поэмин халкъан барта кхоллараллица йолу уьйр. Меттан исбаьхьалла.

Яздархочун Мамакаев 1. Ш. дахарх лаьцна боцца хаамаш.

«Дагалецамаш» стихотворени т1ехь поэта шен хилла бералла х1инцалерчу кегийрхойн бераллица дустар. Юьртан дахарехь диканехьа хилла хийцамаш гайтар. Авторан Терке, шен мехкан 1аламе болу безам. Поэтан дог-ойла, синхаамаш сирлачу кханенга хьажийна хилар. Меттан говзалла.

Литературан теори. Пейзажах болу кхетам шорбар.

Яздархочун Айдамиров А.А. дахарх лаьцна боцца хаамаш.

«Вина мохк» стихотворенин чулацам а, маь1на а. Поэтан винчу меттиге, Даймахке болу догц1ена безам. Даймехкан беркатечу ницкъах тешаш хилар, шен ирс Даймахкаца доьзна хилар ч1аг1дар. Стихотворенин к1орггера патриотически маь1на. Поэтически мотт. Литературан теори. Эпитетах болу кхетам к1аргбар.

Яздархочун Нунуев С-Хь. М. дахарх лаьцна боцца хаамаш.

«Йилбазан оьмар» романан дакъа «Хьайбаха» . Сталинан омра кхочушдеш вайнах махках бохучу хенахь ламанан к1отаршкахь КНВД-н хьадалчаша лелийна инзаре г1уллакхаш. Нуьцкъала Хьайбаха схьабалийна нохчий къизаллица х1аллакбар. Гвешианин акха къизалла а, цхьаболчу салтийн къинхетаме хилар а. Дан амал доцуш, де доьхначу хенахь шайна т1кх1оьттинчу халачу хьолах, яхьах ца бухуш, доьналлица вайнах чекхбовлар гайтаран башхаллаш.

Халкъан поэтесса Ахматова Р.С. дахарх лаьцна боцца хаамаш.

Авторан шен махке, цуьнан исбаьхьчу 1аламе болу бакъъ безам стихотворенехь «Ма хала ду цунах кхета». Поэтессин айаме дог-ойла а, аьхна синхаамаш а стихотворенехь гайтаран башхаллаш. Стихотворенин исбаьхьаллин билгалонаш.

Яздархочун Саракаев Хь. Б.дахарх лаьцна боцца хаамаш.

«Ирсе б1аьрхиш» дийцаран чулацам а, коьрта турпалхой а. Осала ца волуш, шена т1е х1оьттинчу халачу киртигах Ахьяд доьналлица чекхвалар. Дийцар т1ехь Ахьяда йинчу ойланийн маь1на а, д1алочу меттиг а. Жима бер долуш дуьйна вайна хилла к1ант карийначу ненан йоккхаер гайтар. Ненан шен доьзалхоче болу безам мерза а, боккха а, аьхна а хилар ч1аг1дар. Дийцарехь 1аламан суьртащ гайтаран башхалла. Дийцарна иштта ц1е тилларан маь1на.

Яздархочун Курумова С. М. дахарх лаьцна боцца хаамаш.

Автора 1аламан исбаьхьа а, говза а сурт х1оттор повестан кийсакехь «Дохк». Парг1ато лоьхучу, дерачу Органан а, къоьжачу ломан а, 1инца яхъеллачу буьрсачу хьуьнан, шерачу аренийн васташ къеггина гайтар.

Яздархочун Сулаев М. А. дахарх лаьцна боцца хаамаш.

Стихотворени «К1анте». Дайн оьзда г1иллакхаш лардеш, собаре, тешаме волуш, йохьах, оьздангаллех ца вухуш халонех чекхвала кийча х1ора а к1ант хила везаш хилар ч1аг1дар. Стихотворенин меттан башхаллаш.

Поэтан Саидов Б. С. дахарх лаьцна боцца хаамаш.

«Йиша-т1емало» поэми т1ехь б1е дийнан т1амах лаьцна дийцар. Поэмин коьрта турпалхо а, цуьнан г1иллакх а. пет1амат жима йолу хан а, цуьнан ойланаш а. Турпалхочун майра дог-ойла а, цуьнан Даймахке болу безам а. Т1еман хьелашкахь йо1а гайтина майралла а, къонахалла а. Пет1амата дина долу весет дахарехь кхочушхилар. Произведенин халкъан барта кхоллараллица йолц уьйр, 1аламан суьртийн маь1на. Турпалхочух лаьцна кхетам кхиор, цуьнан поэтически васт гайтар. Поэмах лаьцна кхетам.

Яздархочун Ошаев Х.Д. дахарх лаьцна боцца хаамаш.

«Чайра» дийцаран чулацам а, маь1на а. Бехк боцуш махках ваьккхинчу Мохьмада шен бералла д1аихначу меттигашка кхача сатийсарх а, шен лаам цо, кхочушбарх а лаьцна дийцар. Дай баьхначу лаьтте, винчу махке болу цуьнан к1орггера безам гайтар. Чайрина метта-мотт хийца ца лаар а, иза синтем байна хьийзар а. Къеначу Дадун Даймахке болу сатийсам а, кхолламо еххачу ханна шех д1акъастийна Чайра гергара стаг санна, ган хьаьгна иза хилар а. Даймахка вухавирзинчу Дадун воккхавер автора къинхетаме а, лазамечу дагца а гайтар. Стеган дахарехь Даймохк уггаре сийлахь а, беза а, хьоме а кхерч хила безар ч1аг1дар.

Дийцар исторически бакъдолчунна т1ехь кхоьллина хилар билгалдаккхар.

Яздархочун Муталибов З. А. дахарх лаьцна боцца хаамащ.

Тешамечу накъосте, дикачу дине хилла биц ца лун безам поэта шен илли Х1аллакхиллачу динах лаьцна илли» т1ехь бийцар. Мацалла, халонаш цхьаьний ловш, юург-мерг цхьатерра йоькъуш, дошло шен динца т1амах чекхвалар гайтар. Динан х1аллакъхилар дошлочо дегалазамца т1еэцар а, цунна и дагара бала цатигар а. Къизалла дуьхьал поэта ойу дера аз. Иллин ша тайпаначу меттан башхаллаш.

Поэтан Рашидов Ш.Р. дахарх лаьцна боцца хаамаш.

«Даймохк» стихотворени т1ехь поэта Даймахке болу безам шен бийцар . Шен дахар цо Даймахкаца доьзна ларар. Стихотворенехь кхоллалуш йолу патриотически лог-ойла.

Халкъан поэтан Арсанукаев Ш.А. дахарх лаьцна боцца хаамаш. Стихотворенехь «Мохкбегор» мохкбегоран говза сурт х1оттор. Махке деанчу вонна дуьхьалвала кийча волчу лирически турпалхочун ойланаш. Стихотворенин меттан исбаьхьалла.

Поэтан Кибиев М.М. дахарх даьцна боцца хаамаш.

Ненан мотт беза а, сийлахь а ларар, и къоман куьзга а дина д1ах1отто безаш хилар ч1аг1дар. Нохчийн мотт ц1армат буьйцуш, сийсазбеш берш емалбар. Меттан сий лардан дезаш а, мотт ларам барца кхала безаш хилар а гайтар. Поэтан патриотически дог-ойла а, синхаамаш а стихотворенехь «Меттан сий».

Яздархочун Амаев В-Хь. Х. дахарх лаьцна боцца хаамаш.

«Генарчу денойн туьйра» дийцаран чулацам а, коьрта турпалхой а. Дайн г1иллакхаш деза а, сийлахь а ларар. Шидас шен к1антана шаьлта яран маь1на. Асхьаб шена т1ехь декхар дисарна кхерар а, цо иза кхочушдар а гайтар.

Дийцаран кхетош-кхиоран маь1на а, меттан башхаллаш а.

Яздархочух Гадаев М-С. лаьцна боцца хаамаш.

Поэта ламанан олхазаран кхоьллина говза сурт стихотворенехь «Дарта» . Цхьана хенахь турпалчу т1емашца х1о эт1ош лелла, доьналла долу олхазар г1орасиз хилла, к1елдисар поэтан лазамечу дагах хьакхалуш хилар.

Поэтан Дикаев М.Д. дахарх лаьцна боцца хааамаш.

Б1ешерашкахь парг1атонехьа, маршонехьа къийсам латтийначу доьналлин Нохчийчоьнах дазалла дар. Поэтан шен Даймахке, халкъе болу хьанал безам гайтар стихотворенехь «Къинхетаме Нохчийчоь».

Яздархочун Бексултанов М. Э. дахарх лаьцна боцца хаамаш.

Дийцарехь «Некълацар» г1иллакх-оьздангаллин тема.

Дийцар т1ехь кегийрхоша дайн ламасташ, оьзда г1иллакхаш дицдаларан хьелаш гайтар. Дайшкара схьадог1у оьзда г1иллакхаш ширдала, дицдала тарлуш цахилар ч1аг1дар. Дийцаран маь1на а, меттан башхаллаш а.

Литературан теори. Литературан турпалхочух а, сюжетах а болу кхетам к1аргбар. Композицех кхетам балар.

Яздархочун Окуев Ш.Х. дахарх лаьцна боцца хаамаш.

«Б1аьсте» стихотворенехь поэта говзачу маттаца б1аьстенан 1аламан сурт а, цуьнан хазалла а, исбаьхьалла а гайтар. Яздархочун 1аламе болу бовха безам, авторан ойланийн айам. Литературан теори. Олицитворенех кхетам балар.

Яздархочун Осмаев А.Д. дахарх лаьцна боцца хаммаш.

«Гила борз» д ийцар т1ехь воккхачу стеган Даудан, къеначу гила берзан къовсам йоккхачу психологически говзаллица яздархочо гайтар. Гила барзо ша дуьненахь йоккхачу хан шен сий ца дожош чекхъяккхар. Доьналлин сий-ларам а, дозалла а дар. Дийцаран маь1на а, меттан башхаллаш а.

Яздархочун Ахмадов 1.А. дахарх лаьцна боцца хаамаш.

Вайн махкахь бинчу т1амо адамийн а, жимачу йоь1ан а дахаре беанчу бохамах лаьцна дийцар дийцарехь «Воккха дада»

Жимачу доьзалан 1ер-дахар а, церан вовшашца йолу юкъаметтиг а гайтаран башхалла. Нохчийчохь т1еман къахь х1оттар а, цо шеца еана къизалла а. Хуьлуш дерг жимачу йоь1ан б1аьргашца говза сурт х1отторца гайтар. Кертахь иккхинчу бомбано чов йинчу йо1ах къахеташ, ненан дагчохь лаьтташ болу сингаттам яздархочо йоккхачу психологически к1оргаллица гайтар. Шена х1ун хилла ца хууш, синтем байгачу Зараан хаттарна воккха дадас къонахчун б1аьрхтшца делла жоп. Т1амо шеца бохам а, къизалла а яхьаш, адамийн дегнаш 1овжош хилар ч1аг1дар. Къизачу акхараллица х1аллакдинчу бераллех яздархочун дог лазар.

Дийцаран кхетош-кхиоран маь1на.

Яздархочун Ахмадов М.М. дахарх лаьцна боцца хаамаш. «Телефон» дийцаран чулацам а, маь1на а. Жимачу турпалхочун дуьне а, дахар а, шен доттаг1чунна накъосталла дан а, цунна оьшучохь г1о лаца а кийча хилар. К1ентан б1аьргашца гонах долу дуьне, хуьлуш дерг, дахар говза суртх1оттош гайтар.

Яздархочун Яралиев Ю. А. дахарх лаьцна боцца хаамаш. Хьанал къинхьегам а, стеган говзалла а къобалъяр. Дахар хаздеш дерг а, кхолош дерг а адам хилар гайтар. Стихотворенин «Кад» философски маь1на а, меттан исбаьхьаллин билгалонаш а.

**Дагахь 1амо произведенеш:**

«Эвтархойн Ахьмадан илли» т1ера кийсак.

«Тайми Бийболатан илли» т1ера кийсак.

Рашидов Ш. «Даймохк».

Сулаев М. «К1анте».

Дикаев М. «Къинхетаме Нохчийчоь».

Ахматова Р. «Ма хала ду цунах кхета».

Окуев Ш. «Б1аьсте».

**Дешархошна шаьш еша произведенеш:**

«Мадин Жаьммирзин, Таймин Бийболатан илли».

«Къеначу Адин илли».

«Наьрт-эрстхойл тоьлла Куллубий».

«Ахархочун к1ант а, наьрт-эрстхой а».

Гайсултанов 1. «Кхо стуй, борззий».

Сатуев Хь. «Дуьме ца кхаьчна цициг».

Саидов Б. «Ненан мотт».

Шамсудинов Б. «Жималлин суьйренаш».

Саракаев Хь. «Шира г1ап».

Саидов С-С. «Мажъелла кехатан цуьрг»

Дикаев М. «Сан Даймохк».

Кибиев М. «Зов».

Хасбулатов Я. «Х1ай, Нана-Нохчийчоь».

Рашидов Ш. «Пондаран аз».

Берсанов Х-А. «Ши к1ант а, зу а».

Бексултанов М. «Генара а, гергара а денош».

Хасаев Хь. «1аьнан цхьа де».

Сулейманова З. «Пхьармат».

Окуев Ш. «Гуьйре».

**VII класс**

**Халкъан барта поэзи**

«Бабин Иэсин , ворх1 вешин йишин иллин» чулацам а, маь1на а. Элийн ямартло, харцо, церан къизалла. Элаша юьртан бахархошна ницкъаш баран а, турпалхо халкъехьа г1одоккхуш хиларан а маь1на гайтар. Бабин Йэсин, Ворх1 вешин йишин, цуьнан кегийчу вежарийн оьзда васташ. Нийсо-бакъо а, адамалла а харцонал, тешнабехкал, къизаллал толар. Халкъан поэзин исбаьхьалла, меттан юх-юха аларш, дустарш.

«Обарг Варин илли» .Варас обарг ваьлла лелаш хьегна халонаш а, лайна баланаш а гайтар. Бошийн 1умин ямартло а, Чахкархойн инарлин оьздангалла а. Оьздангалла ямартлонал толар. Обарг Варин васт. Цуьнан майралла а, доьналла а.

Илли т1ехь туьйранан кеп. Иллин кхетамца кхиоран а, исбаьхьаллин а маь1на.

«Дади-юрт яккхаран илли». Халкьан илли т1ехь вуьйцучу яхь йолчу к1ентан Бах1даран Муьстарган васт, цуьнан майралла а, доьналла а, турпалалла а.

Нохчийн оьздачу йоь1ан Альбикин яхь а, хьекъал а гайтаран башхалла. Муьстарган ненан васт. Ша веха мохк беза а, сийлахь а ларар, иза мостаг1ех ларбан безаш хилар гайтар. Иллин маь1на а, исбаьхьаллин башхаллаш а.

«Зеламха г1изларехь латтаран илли». Илли т1ехь Зеламхан майраллех а, доьналлех а лаьцна дийцар. Тешнабехках баьлла бохам гайтар. Зеламханан оьзда васт.Илли исторически бакъдолчунна т1ехь кхоьллина хилар.

«Нохчийн шира илли» .Турпалхочунна дуьне а, дахар а дукхадезар. Цо лоьху парг1ато йийцар. Тайп-тайпанчу хьелашкахь адаман амал хийцалуш хилар гайтар. Турпалхочоваший, доттаг1ий веза ларар. Цунна 1алам а, парг1ато а езар. Халкъан мотт.

«Сай» иллин чулацам. Халкъо кхоьллина 1аламан исбаьхьаллин сурт. Сен васт. Сен дахар адаман дахарца дустар а, адамашна 1алам а, дахар дезаран к1орггера маь1на гайтар а. 1аламан хазаллин, аьхналлин исбаьхьаллица васт х1оттор.Халкъан мотт.Литературан теори. Лириках кхетам балар. Поэтически къамелах болу кхетам шорбар. Стихкхолларах кхетам балар.

**Произведенеш, повесташ.**

Яздархочун Бадуев С. С. дахарх, кхоллараллех лаьцна хаамаш балар.

«1адат» дийцаран коьрта турпалхой а, васташ а йовзийтар. Паччахьан заманахь хилла со- циальни хьелаш гайтар. Маьттаза эпсарш а, царех даьлла зулам а. 1адат а, автора цуьнан маь1на дар а. Адамийн амалш яздархочо говзаллица гайтар. Авторан турпалхойх дог лазар. Дийцарехь 1алам а, цо д1алоцу меттиг а. Дийцаран меттан башхаллаш.

Яздархочун Гайсултанов 1. Э. дахарх а, кхоллараллех а лаьцна хаамаш.

Повестехь «Болат-г1ала йожар» ширачу заманахь вайнеха хиллачу дахарх лаьцна дийцар. Маьршачу наха талорхошна дуьхьала латтийна къийсам. Мехкан парг1ато къуьйсучохь адамашна юккъехь барт а, доттаг1алла а хиларо кхиамашка кхачор. Повестан коьрта турпалхой а, васташ а. Цуьнан маь1на. Произведе­нин халкъан барта кхоллараллица йолу уьйр. Меттан башхаллаш.

Яздархочун Кусаев 1. Д. дахарх а, кхоллараллех а лаьцна хаамаш. Малхо а, мохо а дог1маш огуш, пхерчий, х1оьънаш т1улгех леташ, мостаг1чо къиза ларраш т1ехь юьтуш б1ешерашкахь г1аролехь лаьттина шира б1аьвнаш, царех поэта дозалла дар стихотворенехь «Б1аьвнаш». Хийла гина йолу б1аьвнаш: Чингисханан эскаран тулг1енаш, Астаг1чу Тимаран къиза б1о, б1ешерашакахь ламанхоша лехна ирсе дахар - вайн къоман историн тешаш хилла д1ах1иттар. Стихотворенин мотт, поэтан айаме дог-ойла.

Яздархочун Ошаев Х.Д. дахарх, кхоллараллех лаьцна хаамаш.

Очеркехь турпалхочун Идрисов Абухьаьжин дагалецамаш а, цуьнан б1аьхаллин г1уллакхаш, хьунарш довзийтар а. Европехь фашизмана дуьхаьл бинчу т1амехь майрачу иччархочо шегара гайтина доьналла а, къонахалла а. Иза яхь йолуш а, оьзда а хилар гайтар. Очеркан д1ах1оттам.Литературан теори. Литературни турналхочух, сюжетах, композицех кхетам балар.

Поэтан дикаев М. Д. дахарх, кхоллараллех лаьцна хаамаш балар. Стихотворени «Нохчо ву со» Поэтан шен Даймахках а, ша схьаваьллачу халкъах а дозалла даран ойла а, патриотически синхаам а гойтуш стихотворенехь дека айаме аз.

Прозаик, поэт, публицист- Мамакаев М.А.Стихотворенехь «Даймехкан косташ» Даймахках лаьцна йолу ойланаш а, лехамаш а. Дика г1иллакхаш лардар, да-нана дезар, барт хилар лахар яздархочо коьртачехларар. Халонаш т1екхаьчча, оьздангаллех, стогаллех ца вохар. Ненан сибат Даймахкаца нисдеш, даздар.

Стихотворенехь Даймохк безаран ойла, оьзда лехамаш, айаме синхаамаш.

Поэтан Мамакаев А. Ш. дахарх, кхоллараллех лаьцна хаамаш балар. Стихотворенехь «Берзан бекхам» ненан-берзан шен к1езане болу сатийсам а, безам а гайтаран башхалла. К1еза шех даккхар нана-барзо цалар а, адамашна цо бина бекхам а, Авторан царах дог лазар.Стихотворенин меттан исбаьхьалла.

Яздархочун Яшуркаев С.С. дахарх лаьцна боцца хаамаш балар.

Дийцаран «Напсат» чулацам а, коьрта турпалхой а. Махках а баьхна, Казахста­не бахийтинчу нохчаша лайна халонаш, баланаш гайтар. Напсатан васт. Цуьнан г1иллакх-амалш. Халкъан бохамна т1ехь са йоккхуш болу нах емалбар.

Дерриг халкъаца ц1аян сатесна хилла Напсаг Казахстанехь йисаран бахьана. Напсатан васт - вайнах шайн махка ц1абирзинчул т1аьхьа а Казахста­нехь, Г1ирг1азехь бисина ца туьйн лазам. Дийцар дахаран бакъдолчунна т1ехь кхоьллина хилар.

Поэтан Арсанукаев Ш. А. дахарх, кхоллараллех лаьцна боцца хаамаш балар. Стихотворени «Ийманах дузийта дегнаш». Нохчийчохь дайн оьзда г1иллакхаш а дицдина, хьанал, хьарам дерг ца къастош, адам хьекъалах а тилла, динан дай даржашка а кхийдаш, вовшашна юкьара барт боьхна, нохчо нохчочунна герз тоха а г1ерташ, хьере хилла нохчийн халкъ имане далор доьхуш поэта Деле ден до1а.Декабран Къемат-буьйса. Т1амо шеца еана акхачу хелхаран къизалла гайтар. Маьршачу хьаьтта юха а къематде, 1аьржачу 1ожаллин балакхачор. Нохчийчоьнан турпала нана горах1отто кху дуненахь цхьанна а ницкъ кхочург цахилар ч1аг1дар. Поэтан хьомечу махках, халкъах дог лозуш хилар.Стихотворенин патриотически бух, исбаьхьаллин мотт.

Яздархочун Мутаев М. Т. дахарх лаьцна боцца хаамаш балар.

«Борз» дийцар т1ехь исбаьхьаллин сурт ц1енна схьагайтар. Махках а баьхна, г1ирг1азой болчу балийначу Баймарзин доьзалан 1ер-дахаран хъелаш гайтар, цара лайна мацалла а, 1аьвшина бала а. Дийцарехь барзо д1алоцу меттиг, васташ гайтарехь цуьнан маь1на а. Баймарзин а, берзан а вовшашца йолу юкъаметтиг гайтаран башхаллаш.Дийцаран маь1на а, философски кеп a, мотт а.Литературан теори. Дийцарх болу кхетам к1аргбар.

Яздархочун Шайхиев 1. Х. дахарх лаьцна боцца хаамаш балар.Стихотворени «Ч1аг1о». Тешаме доттаг1алла деза а, сийлахь а ларар. Да-нана лоруш, церан весеташ кхочушдеш хила везар поэта ч1аг1адар. Къонахчо делла дош кхочушдан дезаш хиллар. Произведенин г1иллакх-оьздангалла кхиорехь долу маь1на. Чулацаман а, исбаьхьаллин а башхаллаш.

Яздархочун Окуев Ш.Х. дахарх лаьцна хаамаш балар.

«Т1аьххьара верас» романан дакъа «Мацалла». Керла 1едал т1едеанчул т1аьхьа ламанан ярташкахь кхолладелла социальни дахар гайтар.Адамаш иманах доьхна, г1иллакхех хердаларан хьелаш бакъдолчунна т1ехь гайтаран башхаллаш. Советан 1едалан политика бахьана долуш, адам хьере дина, дохийна хьийзор. Нохчийн халкъ къинхетаме хилар ч1аг1дар, кхечу къаьмнийн векалшна г1одар а, уьш дегалазамца т1еэцар а.

Яздархочун Абдуллаев Л. Ш. дахарх лаьцна хаамаш балар.

«Къонахийн некъ хуьлуш бацийца атта» стихотворенехь къонахаллех лаьцна ойлаяр. Къонахчун мах Даймахкна, халкъана хьанал хиларца, царна эшначохь шен дахар д1адала кийча хиларца хадор. Аттаниг а лоьхуш, шайн яхь йоьхкинарш емалбар.Стихотворенехь поэтически суртх1отторан башхаллаш.

Яздархочун Айдамиров А.А. дахарх, кхоллараллех лаьцна хаамаш балар.

«Еха буьйсанаш» романан дакъа «Мух1ажарш». XIX б1ешеран 60-чу шерашкахь паччахьан 1едало вайнах хийрачу туркойн махка кхалхош д1акхехьна ямартлонан политика. Мух1ажарийн а, шайн махкахь буха буьсучеран а дог ойла а,синхаамаш а бовзийтарна т1ехь яздархочун психологически к1оргалла а, исбаьхьаллин говзалла а.1аламан исбаьхьа суьрташ а, махкахой д1асакъастар к1аргдарехь церан маь1на а.Тешаме доттаг1алла деза а, сийлахь а ларар.Шайн дайша паччахьан 1едалца маршонехьа латтийна къийсам Коьрина а, цуьнан накъосташна а дагахь латтар а, оцу новкъа д1абаха уьш кийча хилар а гайтар. Дийцарна юкъадалийначу иллин чулацам а, коьртачу турпалхойн г1иллакх-амалш йовзийтарехь цуьнан маь1на а, мехалла а.

Поэтан Бисултанов А.Д. дахарх лаьцна боцца хаамаш балар.

Хьайбахахь язйина байташ» . Хьайбахахь багийначийн назма. Багонза бисиначийн назма. 1944-чу шарахь Хьайбахахь къизаллин акхараллица х1аллакбиначу шен махкахойх къахеташ, поэтан карзахе дог 1ижаш хилар.Сийна Сибрех а йиттина, шайн махка ц1абоьрзучу вайнехан сатийсамаш а, дог-ойла а гайтар.

Поэтан Рашидов Ш. Р. дахарх лаьцна хаамаш балар.

«Ден весет» поэмин т1ехь стеган халкъаца, шен махкаца йолу юкъаметтиг билгалъяккхар. Дена шен к1ант г1иллакх долуш, собаре хьекъале, тешаме, оьзда, Даймохк безаш, кхидолу къаьмнаш лоруш, куралла ца еш, сий лардеш, йохьах ца вухуш хила лаар. Поэтан патриотически дог-ойла а, синхаам а. Меттан исбаьхьаллин башхаллаш.Литературан теори. Эпически, лирически долчух кхетам балар.

Поэтан Гацаев С.А. дахарх, кхоллараллех лаьцна хаамаш балар.

Поэто 1аьнан 1аламан, чехкачу дарцан ма-дарра x1уттуш долу сурт гайтар стихотворенехь «Дарц». 1аламан аьрха хазалла гайтар. Меттан поэтически исбаьхьалла, васташ, дустарш.Литературан теори. Эпически, лирически долчух кхетам к1аргбар.

Яздархочун Сулаев М.А. дахарх, кхоллараллех лаьцна хаамаш балар.

«Лаьмнаша ца дицдо» романан дакъа «Берзан т1елатар». Казахстанерачу шортачу аренийн шатайпанара б1аьстенан хаза 1алам а, цуьнан аьхналла а гайтар. Борз говрана т1елатар а, цу шинна юккъехь хилла къовсам гайтаран башхалла а. Тавсолтин шен Даймахке болу сатийсам а, Казахстанера бецийн хьожа ц1ерачух тера хеташ, цо юх -юха а цунах хьожаяхар. Тавсолтин адамалла а, берзан къизалла а. Дийпаран меттан исбаьхь­алла.

Поэт Сулейманов А.С. дахарх, кхоллараллех лаьцна хаамаш.

Стихотворенехь «Шунехь дош» къонахаллех лаьцна ойлаяр. Кьонахчун мах Даймахкана, халкъана и хьанал хиларца, церан дуьхьа вехаш, царна эшначохь шендахар а д1адала кийча хиларца хадор. Къонах боху ц1е халкъан ламасташкахь шеца лаккхара сий, оьздангалла йолуш хилар.Стихотворенехь поэтически суртх1отторан башхаллаш. Цуьнан интонаци, ритм.

**Дагахь 1амо произведенеш:**

Мамакаев М. «Даймехкан косташ».

Дикаев М. «Нохчо ву со».

Гацаев С. «Дарц».

Бисултанов А. «Хьайбахахь язйина байташ».

Сулейманов А. «Шуьнехь дош».

**Дешархошна шаьш еша произведенеш:**

«Жерочун к1ентан, гуьржийн к1ентан илли».

«Девлетгирин эвла йоккхуш даьккхина илли».

«Исмайлин Дудин илли».

«Бос хазачу Мусан илли».

Шайхиев I. «Куйнах дош».

Ахмаров Р. «Кешнашкахь».

Амаев В-ХЬ. «Цхьа де».

Дикаев М. «Стеган ц1е».

Гайсултанов 1. «Алдара имам Ушурма» («Александар Чеченский повестан дакъа).

Мутаев М. «Кемсийн гарс». Хамидов 1. «Абубешар».

Мамакаев I. «Б1аьстенан 1уьйре».

Гацаев С.. «Аренаш, т1еэца х1инца».

Бексултанов М. «К1елхьара ца велира

Рашидов Ш. «Ламанан басахь».

Мусаев М. «Таймин Биболат» (дакъош),

Айдамиров А. «Кхолламан цхьа де».

**VIII класс**

**Литература – дешан искусство**

Хьалхара дош. Литературах лаьцна кхетам балар. Исбаьхьаллин а, 1илманан а литератураш. Искусствон тайпанаш а, литература а. Исбаьхьал­лин литературан дахарций, юкъараллиций йолу уьйр. Цуьнан кхетош-кхиоран маь1на. Дешан искусство иза хиларе терра, цуьнан идейность а, исбаьхьалла а.

Поэтан Арсанукаев Ш. А.дахарх, кхоллараллех лаьцна хаамаш балар.

«Тимуран тур» произведенехь ширачу заманахь вайнехан хилла юкъараллин дахар а, г1иллакхаш а гайтаран башхаллаш. Махкана т1е бохам беача, къонахалла, майралла гайтар сийлахь хилар ч1аг1 а деш, ямартло, к1иллолла емалъяр.

Къоман парг1ато еза ларар, иза ларъеш нуьцкъалчу мостаг1ашна дуьхьал майраллица къийсам латтийначу турпалхойн васташ кхолларан баш­халлаш. Лаьмнийн 1аламан суьрташ. Произведенехь халкъан парг1атонехьа болчу буьрсачу т1еман суьрташ.Стихашкахь язйинчу повестан исбаьхьаллин къастамаш. Цуьнан д1ах1оттаман а, стихан а, поэтически меттан а башхаллаш.

Авалиани Л. «Хьаькхна буц» дийцаран чулацам. Махкана т1е бохам беъча, нохчийн к1енташа гайтина къонахалла а, майралла а. Ушарма-имаман оьзда васт. Къонахалла а, майралла а сийлахь ларар.Халкъан машар а, нехан адамалла деза а, сийлахь а хилар ч1аг1дар. Багратионан майралла а, нохчаша шайгара гайтина лаккхара оьздангалла а.

Яздархочун Бадуев С. Б. дахарх, кхоллараллех лаьцна хаамаш балар.

«Олдум» дийцаран чулацам а, коьрта турпалхой а. Заманца ца дог1у шира 1адаташ тlex сов ларар цу дийцар т1ехь емалдар. Хиллачу бохамо а, т1ебазбеллачу сингаттамо а Олдум к1елвитар, г1орасиз вар. Воккхачу стеган Исраилан дийцар яздархочо шен произведени юкъадалоран маь1на. Авторан турпалхойх дог лозуш хилар.Литературан теори. Исбаьхьаллин вастах кхетам балар.

Яздархочун Мамакаев М.А. дахарх, кхоллараллех лаьцна хаамаш балар.

Поэта шен стихотворенехь «Лаьмнийн дийцар» сийлахьчу Даймахках, лаьмнех лаьцна ен ойланаш. Лома к1ел баьхначу дайша, дедайша къоман оьзда г1иллакхаш лардеш схьадар а, царах коьртанаш - яхь, сий, стогалла цара ларар а. Осалчу, стешхачу, ямартчу нахе, к1иллошка поэтан болу цабезам, турпала к1ентий цо хестабар. Стихотворении к1орггера патриотически маь1на. Лирически турпалхо хьоме Даймохк, лекха лаьмнаш, яхь йолу к1ентий а хесто даима кийча хилар а, шен кхоллам цо цаьрца бозар а.

Яздархочун Музаев Н. Д. дахарх, кхоллараллех лаьцна хаамаш балар.

«Накъосташка» стихотворени т1ехь поэта адамийн тоьлла амалш хеста а еш, сакхте ерш емалъяр . Догц1ена, шина ойланехь а воцуш, шел лакхарчарна хьеста а ца луш, нахах вешаш, кураллаш ца еш, яхь йолуш, оьзда, хьуьнаре, бакъ хилар деза а, сийлахь а ларар. Поэтан дог-ойла а, стихотворенин кхетош-кхиоран маь1на а.

Литературан теори. Рифмех а, ритмах а болу кхетам к1аргбар. Стихан соцунг1ах а, цуьнан маь1нех а, символах а кхетам балар.

Яздархочун Ахмадов М.М. дахарх, кхоллараллех лаьцна хаамаш.

Произведенехь «Мохк бегийча» х1инцалерчу заманан вайнехан юкъараллин дахар а, г1иллакхаш а гайтаран башхаллаш. Халкьан бохамна т1ехь са яккхар емалдар. Адамашна юккъера уьйр-безам херлуш хиларх а, г1иллакх оьздангалла д1адолуш хиларх а авторан дог лозуш хилар. Эшначохь адамаш вовшашна орцахдовла кийча хилар деза а, сийлахь а ларар.Повестан коьрта турпалхой а, церан васташ а. Яздархочун оптимисти­чески дог-ойла а, синхаамаш а.

Поэтан Бисултанов А. Д. дахарх, кхоллараллех лаьцна хаамаш.

Стихотворенехь «Дег1аста» Даймахках а, шен къомах а лаьцна поэта ен ойланаш.

Азаллехь дуьйна къизачу ницкъана юьхь-дуьхьал лаьтташ схьабеанчу Даймахкана хастамаш бар. Къоман парг1ато еза ларар. Поэтан винчу меттиге, Даймахке болу догц1ена безам. Вала да воцуш, Дег1аста б1арзъелла хьийзачу а, к1ентий оьгучу а, наной боьлхучу а доьхначу дийнахь Нана- дег1аста ларъяре кхойкхуш, поэта Деле ден дехарш.Стихотворенин к1орггера патриотически а, кхетош-кхиоран а маь1на, поэтически меттан исбаьхьалла а.

Поэтан Сулейманов А.С. дахарх а, кхолларалех а лаьцна хаамаш.

Поэма «Дахаран генаш». Маьрша Даймохк, тешаме дотаг1алла, къонахалла, бартболу доьзал - поэмин коьрта теманаш.Поэтан лирически турпалхочун оьзда лаамаш, цо Даймахках, дахарх, доьзалх, г1иллакхех, оьздангаллех, сийх, йохьах лаьцна ен ойланаш. Таханлерчу дахарехь нислуш долу кхачамбацарш 1ора а дохуш, сирлачу кханенга сатийсарца цаьрца къийсам латтош иза хилар. Лирически турпалхочун кийрахь детталуш долу къонахчун дог, адамийн бехделла синош, уьш г1иллакхах дохар д1анисдан иза г1ертар.

«Дог дохден ц1е». Поэта хьаша х1усаман беркат ларар, халкъа юкъахь хьаша веза ларар, сийлахь хилар. Стихотворенин меттан исбаьхьалла, ритм, интонаци.

Яздархочун Хасбулатов Я.И. дахарх, кхоллараллех лаьцна хаамаш.

Поэма «Къоьзана» нохчийн ширачу дийцаран буха т1ехь кхоьллина хилар. Поэмин идейни чулацам - нах шайн дайн весеташ, дайн г1иллакхаш, ламасташ диц а дина, вовшашна диканна а, вонна а боцуш, байна хилар гайтар. Адамийи г1иллакхе йоцу, сакхте йолу амалш емалъяр. Нехан дика дерг тулург хилар ч1аг1дар. Поэмин халкъан барта кхоллараллица йолу уьйр.

Яздархочун Эдилов Х-М. Э. дахарх, кхоллараллех лаьцна хаамаш. Стихотворени «Сий делахь, латта!»Даймохк, мехкан латта мостаг1чух лардеш эгначийн мах беза хилар. Нохчех леш балург цахилар ч1аг1дар. Ирс къуьйсуш велларг сийлахь а, веза а ларар.Стихотворенин патриотически маь1на.

Поэтан Супаев Р.А. кхоллараллех лаьцна хаамаш. Стихотворени «Нохчийн халкъ».Машар, парг1ато нохчийн халкъо коьрта лоруш хилар. Харцо ца езаш, дика а, вон а ловш, собарх ца духуш схьадеанчу нохчийн халкъах дозалла дар.

Махкана, халкъана г1уллакх дан кийча хила везаш хилар ч1аг1дар. Сти­хотворенин маь1на, меттан башхаллаш.

Яздархочун Яшуркаев С.С. кхоллараллех лаьцна хаамаш. Дийцар «Маьрк1аж-бодан т1ехь к1айн хьоькх».1944-чу шарахь нуьцкъала Казахстане кхалхийначу вайнаха лайна халонаш. Дийцаран коьрта тема.

Шен куьцах ца духуш, юьхьк1айн йолуш, гора ца х1уттуш вайнехан халкъ оцу 1азапах доьналлица чекхдаларх лаьцна дийцаран башхаллаш.

Даймахкахь баха бакъо йоцу нах мискачарал миска, декьаза хилар гайтар.

Сийлахь Нохчийчоь оьздачу йоь1ан куьцехь гайтаран бахьана а, маь1на а. Боцца мур чулоцу дийцаран хиламашкахула коьртачу турпалхочун Мадин дахар а, халачу хьелашкахь кхуьуш йолу цуьнан амал а к1орггера йовзийтар, цуьнан кхоллам халкъан кхолламах къасталур боцуш, бозабелла хилар ч1аг1дар.

Дийцарна иштта ц1е тилларан маь1на. Дийцаран патриотически бух а, д1ах1оттам а.

Поэтессин Анзорова Б. дахарх, кхоллараллех лаьцна хаамаш балар. Стихотворени «Нохчийчоь-сан маьрша ага».Массо х1уманал деза къоман сий а, маршо а ларар. Нохчийчоьнан кхане сирла а, маьрша а хилийта шайн дог1маш ца кхоош г1азотана г1евттинчу к1ентийн а, мехкарийн а сий дар. Дедайн г1иллакхаш а, г1уллакхаш а лоруш схьабог1учу къонахийн лаккхара мах хадор.Стихотворенин кхетош-кхиоран маь1на а, халкъан барта кхоллараллица йолу уьйр а.

Поэтан Саидов Б.С. дахарх, кхоллараллех лаьцна хаамаш.

Поэтан стихашкахь «Вина юрт», «Деган аз» вина мохк, цуьнан 1алам гайтаран башхаллаш. Ли­рически турпалхочун ойланаш а, синхаамаш а, Цуьнан лаамаш беркате хи­лар, адамашна аьхналла, синтем, токхо яран 1алашонца иза вехаш хилар.Поэтан стихашкахь Даймехкан 1аламан суьрташ.

Поэтан Сулаев М.А. дахарх, кхоллараллех лаьцна хаамаш. Мифологин турпалхочун Пхьарматан б1аьргашца кху дуьнен т1ехь хилла а, хуьлуш болу а бохамаш поэми т1ехь гайтар. Адамашна беркатна Пхьармата еллачу ц1арах зуламечу наха харц пайдаэцар емалдар. Бехк-гуьнахь доцуш нохч-г1алг1айн халкъ шен махках даккхар, цхьайолу ярташ адамашца яга а еш, ц1е тесна. Оцу къизаллина дуьхьал поэта ойу дера, оьг1азе аз. Дуьнен т1ехь мел деш долчу зуламашца луьра къийсам латто безаш хилар ч1аг1дар. Къизачу акхараллица бехк боцуш х1аллакдечу адамах поэтан дог лазар.Поэмин идейни маь1на а, меттан башхаллаш а.

Яздархочун Дадашев 1. К. дахарх, кхоллараллех лаьцна хаамаш.

Вайн заманца ца дог1учу г1уллакхашна дуьх1ал къийсам латтор – «Дайна бер» дийцаран коьрта тема.Ширачу заманахь дуьйна схьадеана къоман оьздангаллин ламасташ х1инцлерчу дахарца къовсаме довлар гайтар. Дайн ламасташ замане хьаьжжина ца лелор бахьана долуш Медентана баьлла бохам. Исрапилан а, Медентан а ц1ент1ехь лаьтта сингаттам а, Медентан йоьхна хьийзар а.Къоначу наноша воккханиг лараран хьокъехь долу къоман ламаст а, яздархочо цуьнан маь1на дар а.

Поэтан Шайшиев 1. Х. дахарх, кхоллараллех лаьцна хаамаш. Стихотворени «Безаман декхар».Б1ешерашкахь вай дайша схьадеана низаман ламаст лардан дезаш хи­лар ч1аг1дар.Къонахчун ц1е еза а, сийлахь а ларар.Стихотворенин мотт а, халкъан барта кхоллараллица цуьнан уьйр хилар а.

Яздархочун Хамидов 1-Хь. Х. дахарх, кхоллараллех лаьцна хаамаш балар.

Дийцар т1ехь «Д1а-коч, схьа-коч» дайн оьзда, хаза г1иллакх талхош берш 1орабахар. Дахарехь цхьа дика х1ума нисделча луш долу совг1ат са яккхарехьа дерзийна лелош болчийн яздархочо говза а, беламе a сурт xloттop.Персонажийн беламе амалш а, васташ а гайтарехь диалоган маь1на. Дийцаран д1ах1оттам а, цунна иштта ц1е тилларан маь1на а.Литературан теори. Беламе долчух (юморх) кхетам балар.

Яздархочун Нунуев С-Хь М. дахарх, кхоллараллех лаьцна хаамаш балар.

Дийцар т1ехь «Лазийна шовда» синоьздангаллин проблемаш, адам 1аламца к1оршаме хилар гайтар. Ильяс доггах 1алам дезаш а, иза лардан а, 1алашдан а лууш хилар, кхоам ца хеташ х1аллакдечу 1аламна иза орцахвалар.

Яздархочун 1аламах дог лозуш хилар.

**Дагахь 1амо магийна произведенеш:**

Бисултанов А. «Дег1аста».

Сулейманов А. «Дог дохден ц1е».

Эдилов Х-М. «Сий делахь, Латта!»

Музаев Н. «Накъосташка».

Саидов Б. «Деган аз».

**Дешархошна шаьш еша произведенеш:**

Арсанукаев Ш. «Хан-г1ала».

Мамакаев М. «Пондар».

Музаев Н. «Таймин Биболат а. Мадин Жаьммирза а».

Гацаев С. «Чурт».

Мутаев М. «Ун».

Айдамиров А. «К1ант веллачу дийнахь».

Сулейманов А. «Лойша суна».

Ахмадов М. «Боча».

Саидов Б. «Меттиган сурт».

Гадаев М-С. «Peг1аpa поп».

Саракаев Хь. «Эдалханан некъаш» (дакъош).

Эдилов Х-М. «Акхаройн лорах».

Дадашев I. «Зойрбекан шовда» (дакъош).

Шайхиев I. «Б1аьвнаш».

Хамидов I-Хь. «Экзамен хаттар».

Нунуев С-ХЬ. «Даймехкан мукъамаш».

Бисултанов А. «Гой шуна, доттаг1ий».

**IX класс**

**Нохчийн халкъан барта кхолларалла**

Халкъан барта кхоллараллех долу хаарш цхьаьна бараме а далош, т1едузар.

Нохчийн халкъан барта кхолларалла а, цуьнан башхаллаш а. Барта кхолараллехь халкъан ойла, лаамаш, сатийсамаш, дегайовхо билгалъялар. Нохчийн барта кхоллараллин тайпанаш: иллеш, эшарш, туьйранаш, шира дийцарш, хабарш, аларш, наьрт-эрстхойх лаьцна дийцарш, Молла-Несартан хабарш, тийжамаш, кицанаш, х1етал-металш.

Нохчийн халкъан барта кхолларалла гулъяр, д1аязъяр, зорбатохар. XIX б1ешарахь JI. Н. Толстойс нохчийн барта произведенеш д1аязъяр, П. К. Усларий , Досин Къедассий шайн белхаш т1ехь нохчийн барта произведенеш зорбатохар. Лаудаев Умалта а, Ахриев Чаг1ас а барта произведенеш гулъеш, зорбатохар.

Эльдарханов Таьштамара, Шерипов Асланбека нохчийн барта произ­веденеш д1а а язъеш, зорбатохар. Нохчийн яздархоша Нажаев Ахьмада, Сальмурзаев Мохьмада, Бадуев Саь1ида, Арсанов Саь1ид-Бейс барта произведенеш гулъяр, зорбанехь арахецар. Оьрсийн яздархоша А. С. Пушкина, М. Ю. Лермонтовс, Л. Н. Тол­стойс, кхечара а шайн кхоллараллехь нохчийн барта произведенех пайдаэцар.Эльмурзаев Сираждис, Мациев Ахьмада барта кхолларалла гулъярехь а, зорбанехь арахецарехь а дина г1уллакх.

Х1инцалерчу фольклористаша къоман барта кхолларалла гулъярехь, иза 1алашъярехь, 1илманца талларехь беш болу болх.

Х1инцалерчу исбаьхьаллин литературин барта кхоллараллица йолу з1енаш.

**Туьйранаш**

Туьйранаш - нохчийн барта кхоллараллехь уггаре даьржинчу тайпанех цхьаъ. Туьйранийн тайпанаш. Инзаре-тамашена х1уманаш дуьйцуш а, дийнатийн хьокьехь а. адамийн дахаран хьолех лаьцна долу а туьйранаш.

Туьйранашкахь диканиг, сийлахьниг, ч1аг1деш, вочунна, зуламечунна дуьхьал къийсам латтор. Халкъо даима туьйранашкахь вонал дика, харцонал бакъо, сийсазчул сийлахьниг толадар.Туьйранийн башхаллаш. Инзаре-тамашена, хила йиш йоцуш долу х1уманаш бакъдолуш санна далор. Хьайбанаш, акхарой, олхазарш адамийн амалшца гайтар. Гойтуш дерг х1уь а делахь, цара адамийн юкъаметигийн, 1ер-дахарехь кхоллалучу г1уллакхийн ойлаяйтар. Туьйранийн чулацамехь дерг хаздеш, ладог1а дог доуьйтуш дийцар, Туьйранийн исбаьхьалла.

Туьйранаш - халкъан барта кхоллараллин мехала хазна.

Тексташ: «Эла Тепсаркъий. Жоьра-Бабин Жонсаркъий», «Чинг1аз», «Алхаст а, Маьха-Аьзни а», «Борз», «Лулахой», «Ч1оьнч1алггий, йиэшаппий», «Мискачу стеган к1ант».

Оцу туьйранех хьехархочо а, дешархоша а хаьржина 2-3 туьйра дийцаре дийр ду.Литературан теори. Туьйранах болу кхетам к1аргбар.

**Шира дийцарш, хабарш, аларш.**

Халкъан барта кхоллараллехь тайп-тайпанан чулацам болу шира дийцарш, хабарш, аларш, Царех цхьадерш туьйранех тера а долуш, инзаре-тамашена х1уманаш дуьйцуш хилар, важдерш ширчу заманахьлерчу дахарх доьзна хилар,

Билгалйолчу меттигех (юьртах, ломах, peг1аx, хих, б1аьвнех) лаьцна дийцарш. Цхьанахенахьлера исторически хиламаш я билгалчу наха лелийна г1уллакхаш шайн чулацамехь долу дийцарш.

Наьрт-аьрстхойх дийцарш. Церан чулацам а, башхаллаш а. Наьрт-эрстхойх долчу нохчийн дийцарийн ша-тайпана къастамаш.

1аьржа-Хожаг1арах дийцарш, церан башхаллаш.

Наьрт-эрстхойх, 1аьржа-Хожаг1арах долчу нохчийн дийцарийн кхечу къаьмнийн уьш санна йолчу барта произведенешца цхьаьна дог1уш дерг а. къаьсташ дерг а.

Молла-Несартан хабарш.

Аларш.

Чехкааларш.

Тексташ: «Г1онат-г1ала», «Мажк1а басе», «Хьекъал долу зуда», «Acтаг1а Тимар», «Наьрт-аьрстхой а, наьрт-болатхой а», «Соскин-Солса а, 1ала-мала а», «1аьржа-Хожа».Царех хьехархочо а, дешархоша а хаьржинчу 3-4 дийцар т1ехь болх бийр бу.Литературан теори. Барта дийцарех болу кхетам к1аргбар.

**Эшарш**

Халкъан эшарш, церан чулацам а, маь1на а. Даггара йолчу ойланца, исбаьхьа лирически сурт х1оттошмехкарийн эшаршкахь кегийрхойн безамах лаьцна, адамийн хазахетарех, халахетарех, дахарехь кхоллалучу адамийн юкьаметтигех лаьцна дийцар.

Нохчийн халкъан эшарийн тайпанаш. Къинхьегаман эшарш. Безаман эшарш, хелхара эшарш, забаре эшарш, 1ер-дахар хьокъехь эшарш.

Аьхначу басаршца ша-тайпанчу дустаршца, метафоршца исбаьхьаллин васташ эшаршкахь кхоллар. 1аламехь, гонахарчу дахарехь долчу билггалчу х1уманех пайдаоьцуш исбаьхьаллин сурташ х1итторца адамийн ойла эшаршкахь гучуяккхар.

Халкъан барта кхоллараллехь эшарийн мехалла.

Хьехархочо а, дешархоша а хаьржинчу эшарш т1ехь болх бар.

Литературан теори. Барта лирически эшарех болу кхетам к1аргбар.

**Иллеш**

Иллеш - нохчийн барта кхоллараллехь коьртачу, уггаре мехалчу произведенийн цхьа тайпа. Даймохк безар, иза 1алашбар, вовшашца барт хилар, кхечу къаьмнашца доттаг1аллин уьйращ лелор, халкъан, мехкам г1уллакхна т1ера хилар иллешкахь ч1аг1дар. Къонахалла, оьздангалла, къинхетамалла, адамийн сий лардар иллешкахь кхайкхор.

Лирически а, турпалаллин а иллеш.

Лирически иллийн къастамаш, Ардаме сюжет а йоцуш, иллин турпалхочо лелийна г1уллакхаш я цхьа хиламаш баьржина гайтар а доцуш, амма гонахарчу дахаро я 1аламехь долчу х1уманаша, хиламаша меттахъяьккхина турпалхочун ойла лирически иллешкахь гучуялар.

Лирически иллешкахь исбаьхьаллин сурт х1отторан г1ирсаш, васт кхолларан башхаллаш.

Турпалаллин иллеш. Церан чулацам, д1ах1оттам, исбаьхьаллин баш­халлаш. Къоман дахарехь маь1на долу г1уллакхаш иллийн чулацамехь хи­лар. Халкъан ламасташ, г1иллакхаш ч1аг1дар. Шен дикачу к1ентийн хьуьнарш хастаме деш дийца, т1екхуьучу т1аьхьешка уьш д1ахаийта лаарца кхоьллина иллеш. Халчу дахаран новкъахь тайп-тайпанчу халонашца къуьйсуш, тайп-тайпанчу мостаг1ашна дуьхьал къийсам латтош халкъана хьалхабовлуш хилла, къонахалла гайтина турпалхой иллешкахь бийцар.

Иллин сюжет. Стих а, сурт xloтторан, васт кхолларан г1ирсаш а.

Нохчийн илланчаш: Чийтмаран Зовр. Сулейманов Баудди а, цуьнан ил­леш а. Гакашев Мохьмад, Орзимов Денисолта.

Тексташ: «Теркаца хьала-охьа вехаш хиллачу Эла Мусостан, Адин Сурхон илли», «Аьккхийн Жанхотан илли», «Таркхойн к1ентан, Жерочун к1ентан, Жумин Акхтулин илли», «Гихт1арчу Жоьрбабин, Ганин илли», «1аьржа Ног1ин илли», «Ваша воцчу Сайлахин илли», «Эла Монцин, Жерочун к1ентан илли», «Девлатгирин-эвла яккхарх долу илли».Оцу текстех хьехархочо а, дешархоша а хаьржинчу 3-4 илли т1ехь болх бийр бу.Литературан теори. Иллех болу кхетам к1аргбар

**Кицанаш**

Кицанаш нохчийн барта кхоллараллехь кегийра, амма шайн къеггина маь1на долу пронзведенеш. Кицанийн чулацамехь дерг дукха хенахь дуьйна дахарехь зеделларг, адамо шен хьокъехь ойла йинарг, тидаме эцнарг хилар. Кицанаш доцца аьллачу, атта дагахь лаьттачу дешнашца кхетам луш, дика­ниг хьоьхуш, вочух ларваран маь1на долуш хилар.

**Х1етал-металш**

Х1етал-металийн башхаллаш. Х1етал-металшкахь цхьа х1ума кхечу х1уманехула, шен аматашца, билгалонашца къайлах йолчуьнца йог1учу х1уманца билгалъяккхар.

Х1етал-мегалш адамийн эс кхиорехь мехала хилар.

Хьехархочо а, дешархоша а хаьржинчу кицанийн, х1етал-металийн маь1на а деш, царна т1ехь болх бар. Дешархоша баккхийчаьргара, юьртахошкара барта произведенеш д1а а язъеш, уьш классехь йийцаре а еш, болх бар.

Куьйга йозанан материалаш кечъяр. Литературан теори. Кицанах, х1етал-металх болу кхетам к1аргбар.

**Нохчийн литература**

Барта кхолларалла а, исбаьхьаллин литература а. Халкъан дахарехь церан маь1на.

Къоман йоза кхолладалар. 1аьрбийн графикех пайдаоьцуш кхоьллина нохчийн йоза. Латински графикехула хилла йоза. Кириллицин буха т1ехь долу йоза.

Дуьххьарлера нохчийн абат - Досин Къедас П. К. Усларан элпашца х1оттийна «Нохчийн джуз» (1862 шо).

Нохчийн йозанан литература кхоллаяларан а, кхиаран а хьелаш. Исбаь­хьаллин литературан хьостанаш. Халкъан барта кхоллараплин буха т1ехь къоман литература кхоллаялар, 1аьрбийн а. оьрсийн а, кхечу къаьмнийн а исбаьхьаллин литературех пайдаоьцуш кхиар.

Къоман литература кхиарехь «Серло» газетан маь1на.

Литературан теори. Халкъан дахарехь исбаьхьаллин литературан маь1нех болу кхетам к1аргбар.

**Дуьххьарлерачу яздархойн Дудаев 1абдин, Сальмурзаев Мохьмадан, Нажаев Ахьмадан, Айсханов Шамсуддин кхоллараллин обзор.**

Церан произведенийн (Дудаев 1абдин стихотворенеш, Сальмурзаев Мохьмадан дийцарш, Нажаев Ахьмадан стихотворенеш, «Жа1у» поэма, Айсханов Шамсуддинан дийцар «К1айн котам») коьрта чулацам а, маь1на а. йоза-дешар даржоран, юьртабахам кхиоран, Даймохк мостаг1чух 1алашбаран, мехкан хьал дебочу къинхьегаман теманаш айбар. Произведенийн жанраш, исбаьхьаллин башхаллаш. Къоман литература йолорехь оцу яздархойн кхоллараллин маь1на. (Обзорни кепехь д1ахьо и болх).

Исбаьхьаллин литература коммунистически идеологии 1аткъамца кхиина хилар, цуьнан т1аьхьенаш.

Литературан теори. Дийцаран жанрах болу кхетам к1аргбар.

**Бадуев Са1идан Сулеймановичан «Ц1еран арц», «Бешто», «Лам».**

Бадуев Саь1ид - нохчийн исбаьхьаллин литературан бухбиллархо.

Бадуев Саь1идан дахаран, кхоллараллин некъ. Бералла, дешаран шераш. Яздархочун исбаьхьаллин корматалла кхиар. Бадуев Саь1идан кхечу къаьмнийн яздархошца хилла доттаг1аллин, кхоллараллнн уьйраш.

Бадуев Саь1ид а, къоман театр а.

Яздархочун проза, драматурги, поэзи. Бадуев Саь1идан произведенешкахь нохчийн 1ер-дахар гайтаран башхаллаш.

«Ц1еран арц» повестан чулацам а, исбаьхьаллин башхаллаш а. Пурстоьпан Кульдевичан, цунна т1аьхьа бохучу Мирзин. Эльбертан амалш.

Къоман ламасташ повесть т1ехь гайтар. Хонмурд а, цуьнан доьзал а. Бано а, Залуба а. Нохчийн зударийн оьздангалла, цара шайн сий, къоман г1иллакхаш лардар.

Повестехь исбаьхьаллин сурт х1отторан башхаллаш.

«Бешто» повестан тема а, д1ах1оттам а. Бештон, Бусанин кхоллам. По­вестан персонажийн амалш, уьш гайтаран исбаьхьаллин башхаллаш.

Бадуев Саь1идан драматургически произведенеш, уьш сцени т1ехь х1итторан хьелаш.

Бадуев Саь1идан поэтически произведенеш.

«Лам» - адамийн 1аламца йолчу юкъаметтигех стихотворени.

Бадуев Саь1идан кхоллараллин мехалла.

Литературан теори. Повестах болу кхетам к1аргбар.

**Дешархошна шаьш еша:**

«Марг1алан синтаре»

«Кабиха»

«Мацалла»

«Б1е де, я б1еннах цхьаъ».

**Мамакаев 1аьрби Шамсуддинович «Кавказан латта», «Сайн к1анте», «Йо1е»(1индаг1аш дахделла…), «Даге», поэма «Нохчийн лаьмнашкахь»**

Мамакаев 1аьрбин дахаран, кхоллараллийн некъ.

Поэтан кхолларалехь Даймохк а, цуьнан хазачу 1аламан суьрташ а. Лирически турпалхочуьнан Даймахке а, шен халкъе а болу хьанал а безам, цуьнан вахаран 1алашо халкъан хьашташка хьажийна хилар. Поэтан лирикехь а безам а, доттаг1алла а. Юкъараллийн дахарехь поэтан декхарш а, поэзин меттиг а.

«Нохчийн лаьмнашкахь» поэма. Поэми т1ехь нохчийн халкъан хьалхалера дахар гайтар. Аслаг1ий, Сельхьат. Церан къона дахар х1аллакьхиларан бахьана. Авторан ойла.

«Нохчийн лаьмнашкахь» поэмин лирический, эпический билгалонаш.

Поэмин стих а, меттан башхаллаш а.

Мамакаев 1аьрбин кхоллараллин мехалла.

Литературан теори. Лирикех кхетам балар. Поэтически маттах кхетам балар. Поэмех кхетам балар.

Дешархошна шаьш еша**:** «Доттаг1чуьнга кехат», «Садаьржаш», «Буьйса ю башха ...», «Дагалецамаш», «Текхарг».

**Хамидов 1абдул-Хьамид Хамидович «Лийрбоцуш»**

Хамидов 1абдул-Хьамидан дахар а, кхолларалла а.

«Лийрбоцурш» турпалаллин драми т1ехь вайн сийлахь Даймохк фашизмах 1алашба г1евттинчу б1аьхойн майралла а, уьш къинхетам болуш хилар а гайтар. Тайп-тайпанчу къаьмнех болчу б1аьхошна юкъара доттаг1алла.

Нурадиловс, Федоровс, Баркинхоевс, Бульбас шайн къона дахар Даймахкана д1адалар. Нохчийчоьнан оьздачу к1ентан майрачу б1аьхочун Нурадилов Ханпашин турпалалла.

Пьеси т1ехь гайтина мостаг1чун амалш.

«Лийрбоцурш» драми т1ехь турпалхойн васташ кхолларан г1ирсаш. Т1емалочун васт х1оттош а, мостаг1ий гойтуш а шен къастам болуш билгалйолу исбаьхьаллин говзалла.

Литературан теори. Драматически къовсамах кхетам балар.

Дешархошна шаьш еша. «Бож-1ела».

**Нохчийн литература 20-50 шерашкахь кхиаран хьелаш а,**

**х1инцалера литература а (обзор)**

Дуьххьарлерчу нохчийн яздархоша къоман литературехь д1алоцу меттиг, церан кхоллараллин маь1на.

40-50 шерашкахьлера литература. Оцу хенахь вайнехан къоман исторехь уггаре а хала мур беана хилар. Нохчийн къам махках даьккхинчу 13 шарахь къоман литература, искусство, культура шаьш кхиарехь сецна латтар а, цуьнан т1аьхьенаш а.

Халкъ шен махка ц1а а дирзина, б1ег1ийлаш кхоллаелча, литература кхид1а а кхиа йолаялар. Хьалха дуьйна литературехь болх беш хиллачу а, керла юкъабаьхкинчу а яздархойн кхолларалла кхиаран хьелаш (Арсанов С.-Б., Мамакаев М., Музаев Н., Ошаев X., Бадаев М., Эдилов Х.-М., Сулаев М., Байсултанов I., Айдамиров А., Ахматова Р., Сулейманов А., Арсанукаев Ш.). Теманашца, ойланашца, жанрашца литература шоръялар. Яздархой исбаьхьаллин говзалла лакхаялар.

Прозехь, поэзехь, драматургехь тоьлашха йолу произведенеш обзорни кепехь йовзийтар. Царех 4-5 произведени (шаьш харжарца) классехь йийцаре яр.

60-90 шерашкахь литература кхиаран коьрта башхаллаш. Исбаьхьал­лин пох1ма долу яздархой литературе бахкар (Шайхиев I., Кибиев М., Окуев Ш., Рашидов Ш., Гацаев С., Ахмадов М., Бексултанов М., Бисултанов А., Махмаев Ж., Сайдуллаев Хь., Нунуев С.-Хъ., Эльсанов И., кхиберш а). Литературни цхьаьнакхетаралла «Пхьармат». Кегийрхойн литературе балорехь, церан граждански ойланаш, исбаьхьаллин корматалла кхиарехь «Пхьарматан» маь1иа. Цара литературе деъна керланиг (ойланаш, теманаш, исбаь­хьаллин басарш). Шен чулацамца а, исбаьхьаллин кепехь а литература керлачу т1ег1ане ялар. Къоначу яздархойн кхоллараллин обзор. Церан 4-5 про­изведени (шаьш харжарца) классехь йийцаре яр.

Литературан теори. Дуккха а жанрашкахь йолчу къоман исбаь­хьаллин литературах кхетам балар.

**Дагахь 1амо произведенеш**

«Теркаца хьала-охьа вехаш хиллачу Эла Мусостан, Адин Сурхон илли» (дакъа).

«Аьккхийн Жанхотан илли» (дакъа).

Бадуев С. «Бешто» (дакъа).

Мамакаев I. «Кавказан латта», «Нохчийн лаьмнашкахь» (дакъа).

Х1инцалерчу поэтийн 3-4 стихотворени (хьехархочо я дешархо­ша хаьржинарш).

**3. Дешаран темин хьесап 5 класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Нохчийн халкъан барта кхолларалла | 12 |
| 2 | Б.С.Саидов «Майра к1ант Сулима» | 5 |
| 3 | М.М.Мусаев «Ц1ен маьхьси» | 3 |
| 4 | Гацаев С. «Чкъоьрдиг» | 2 |
| 5. | А.Т.Исмаилов «Бирдолог» | 2 |
| 6 | Диалогах а, монологах а.  Барта кхоллараллиний, литератураний юккъехь уьйр хиларх. | 1 |
| 7 | С.С.Бадуев «Зайнди» | 2 |
| 8 | Литературан турпалхочух, сюжетах,композицех кхетам балар | 1 |
| 9 | 1.Ш.Мамакаев «Баппа». | 3 |
| 10 | 1.Ш.Мамакаев «Садаьржаш». | 1 |
| 11 | М.А. Сулаев «Ламанан хи». | 1 |
| 12 | 1.Э.Гайсултанов «Кегий йийсарш». | 1 |
| 13 | А.С.Сулейманов «Борз ю уг1уш». | 1 |
| 14 | З.А.Муталибов «Доттаг1алла». | 1 |
| 15 | Хь.Б. Саракаев «Баьпкан чкъуьйриг» | 3 |
| 16 | Р.С.Ахматова «Лийрбоцурш» | 1 |
| 17 | 1.А.Ахмадов «Къонахалла». | 2 |
| 18 | Дийцар, суртх1оттор, ойлаяр | 1 |
| 19 | Ш.А.Арсанукаев «Баьпкан юьхк». | 1 |
| 20 | Д.Д.Кагерманов «Доттаг1алла». | 2 |
| 21 | Ш.Х.Окуев «Сан хьоме Нохчийчоь». | 1 |
| 22 | Хь.Д.Сатуев «Лаьмнийн къоналла». | 1 |
| 23 | Пейзажах лаьцна. | 1 |
| 24 | Ж.М. Махмаев «Буьйсанна г1улчаш» | 2 |
| 25 | Ш.Р. Рашидов «Т1амна дуьхьалдовла» | 1 |
| 26 | М.Э.Бексултанов «Ца кхетта хестор». | 2 |
| 27 | 1-Хь. А.Хатуев «Аьрзунан илли» | 1 |
| 28 | В-Хь.Х.Амаев. «Малх чубаре хьоьжура иза» | 3 |
| 29 | Классал арахьара дешар. | 3 |
| 30 | 1амийнарг карладаккхар | 2 |
| 31 | Дозуш долу къамел кхиор | 6 |

**6 класс(70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Халкъан барта кхолларалла | 10 |
| 2 | Гайсултанов 1умаран кхолларалла. «Нийса кхел». | 1 |
| 3 | Басня жанрах лаьцна. | 1 |
| 4 | Гайсултанов 1умар. «Барзо амалш ца хуьйцу» басня. | 1 |
| 5 | Сатуев Хьусейн. «Ломмий, цхьогаллий» басня | 1 |
| 6 | Гадаев Мохьмад-Салахь. «Дарта» стихотворени. | 1 |
| 7 | Ошаев Халидан кхолларалла. «Чайра» дийцар. | 2 |
| 8 | Литературин произведенин турпалхочух лаьцна | 1 |
| 9 | Мамакаев 1аьрбин кхолларалла. Поэмех лаьцна. | 1 |
| 10 | Мамакаев Iаьрбин « Дагалецамаш» поэма | 2 |
| 11 | Ахмадов Iумаран кхолларалла «Воккха дада». | 3 |
| 12 | Сайдуллаев Хьасанан кхолларалла. «Ненан б1аьрхиш» поэма. | 2 |
| 13 | Пейзажах лаьцна кхетам | 1 |
| 14 | Сулаев Мохьмадан кхолларалла. «К1анте» | 1 |
| 15 | Эдилов Хасмохьмадан кхолларалла. «Ненан безам» стихотворени | 1 |
| 16 | Айдамиров Абузаран кхолларалла. «Вина мохк» стихотворени | 2 |
| 17 | Эпитетах лаьцна | 1 |
| 18 | Ахматова Раиса. «Ма хала ду цунах кхета». | 2 |
| 19 | Саракаев Хьамзат. «Ирсе б1аьрхиш». | 3 |
| 20 | Арсанукаев Шайхи «Мохкбегор» стихотворени | 1 |
| 21 | Окуев Шима «Б1аьсте» стихотворени. | 1 |
| 22 | Олицетворенех лаьцна. | 1 |
| 23 | Кибиев Мусбек «Меттан сий» стихотворени | 1 |
| 24 | Дикаев Мохьмад «Къинхетаме Нохчийчоь» стихотворени | 1 |
| 25 | Рашидов Шаидан кхолларалла. | 1 |
| 26 | «Ломара ц1е» стихотворени маь1на а, башхалла а | 1 |
| 27 | Мамакаев Эдуардан кхолларалла. | 1 |
| 28 | Мамакаев Эдуард «Х1орд» стихотворени | 1 |
| 29 | Махмаев Жамалдин. «1аьржачу баьпкан юьхк» | 1 |
| 30 | Дешархоша шаьш ешна произведени ийцаре яр. | 1 |
| 31 | Нунуев Сайд-Хьамзатан кхолларалла. «Хьайбаха» | 3 |
| 32 | Яхъяев Лечин кхолларалла | 1 |
| 33 | «Гиххойн Таймасха» роман т1ера дакъа | 1 |
| 34 | Бексултанов Муса «Некълацар» дийцар | 2 |
| 35 | Литературан турпалхочух а, сюжетах а, композицех а лаьцна. | 1 |
| 36 | Ахмадов Муса «Телефон» дийцар | 3 |
| 37 | Яралиев Юсупан кхолларалла.«Кад» стихотворени | 1 |
| 38 | Классал арахьара дешар. | 4 |
| 39 | 1амийнарг карладаккхар | 1 |
| 40 | Дозуш долу къамел кхиор | 5 |

**7 класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Халкъан барта поэзи | 12 |
| 2 | Мамакаев Мохьмадан кхолларалла | 1 |
| 3 | Мамакаев Мохьмадан «Даймехкан косташ» | 2 |
| 4 | Гадаев Мохьмад-Салахьан «Ирча суьрташ» | 2 |
| 5 | Саидов Билал «Вина юрт» | 1 |
| 6 | Саидов Билал «Деган аз» | 1 |
| 7 | Курумова Селима «Дохк»( повеста т1ера кийсак) | 1 |
| 8 | Мамакаев 1аьрби «Берзан бекхам» | 2 |
| 9 | Очерках кхетамбалар | 1 |
| 10 | Ошаев Халидан кхолларалла | 1 |
| 11 | Ошаев Халидан «Иччархо Абухьаьжа Идрисов» очерк | 2 |
| 12 | Сулейманов Ахьмад «Шуьнехь дош» | 1 |
| 13 | Дешархоша хаьржина поэтически произведени ийцаре яр | 1 |
| 14 | Дийцарх а, повестах а лаьцна | 1 |
| 15 | Гайсултанов 1умаран кхолларалла. «Болат -г1ала йожар» (цхьадолу дакъош) | 3 |
| 16 | Айдамиров Абузаран кхолларалла. «Мух1ажарш»,«Еха буьйсанаш» романа т1ера дакъа | 3 |
| 17 | Арсанукаев Шайхи «Ийманах дузийта дегнаш» | 1 |
| 18 | Арсанукаев Шайхи «Т1ом», «Нохчийчоь» | 1 |
| 19 | Кибиев Мусбек кхолларалла «Дош» | 1 |
| 20 | Кибиев Мусбек «Зов» басня. | 1 |
| 21 | Окуев Шима «Мацалла» , «Т1аьххьара верас» роман т1ера дакъа | 1 |
| 22 | Окуев Шима «Мацалла», мацалло арабаьхнарш | 3 |
| 23 | Гацаев Саь1ид «Дарц» стихотворени | 1 |
| 24 | Эпически а, лирически а долчух лаьцна | 1 |
| 25 | Кусаев 1адиз «Амалехь диканиг» | 1 |
| 26 | **Классал арахьара дешар.** Дикаев М. «Стеган ц1е». | 1 |
| 27 | Рашидов Шаидан кхолларалла «Ден весет» | 1 |
| 28 | Рашидов Шаид «Ден весет» К1анте дина весет | 1 |
| 29 | Дикаев Мохьмад «Нохчо ву со» | 1 |
| 30 | Шайхиев 1. «Ч1аг1о» | 1 |
| 31 | Яшуркаев Султан «Напсат» дийцар. Напсатан хелхар | 4 |
| 32 | Бисултанов А. «Хьайбахах язйина байташ» | 2 |
| 33 | Амаев Ваха-Хьажа «Генарчу денойн туьйра» дийцар | 2 |
| 34 | Жам1даран урок | 1 |
| 35 | Классал архьара дешар | 5 |
| 36 | Дозуш долу къамел кхиор | 5 |

**8 класс (70 сахьт)**

|  |  |  |  |
| --- | --- | --- | --- |
| **№** | **Хьеха билгалдинарг** | | **Сахьт** |
| 1. | Мотт бацахь, къам а дац. | | 1 |
| 2. | Бадуев Саь1ид Сулейманович «Олдам». | | 2 |
| 4. | Исбаьхьаллин вастах кхетам. | | 1 |
| 5. | Мамакаев Мохьмад Амаевич «Лаьмнийн дийцар» | | 2 |
| 6 | Стихотворенин ритмах, рифмех, барамах. | | 1 |
| 7 | Дешархоша шаьш ешна произведенеш йийцаре яр. | | 1 |
| 8 | Ясаев М. Д. дахар а, кхолларалла а. | | 1 |
| 9. | «Хьоме юрт». | | 3 |
| 10. | Хамидов 1абдул-Хьамид «Д1а- коч, схьа- коч». | | 3 |
| 11 | Литературин произведенехь беламе долчух. | | 1 |
| 12 | Сулаев М.А. «Ца вевза доттаг1». | | 1 |
| 13 | Сулейманов Ахьмад Сулеймановичан дахар а, кхолларалла а. | | 1 |
| 14 | «Дахаран генаш». | | 3 |
| 15 | Эдилов Хасмохьмад Эдилович «Сий делахь латта». | | 1 |
| 16 | Арсанукаев Шайхи Абумуслимович «Тимуран тур». | | 6 |
| 17 | Хасбулатов Я.1. дахар а, кхолларалла а. | | 1 |
| 18 | Хасбулатов Я.1. «Дош». | | 1 |
| 19 | «Стаг хила ваьллехь хьо ара…» | 1 | |
| 20 | Гацаев С.А. «Кавказ». | 1 | |
| 21 | «Б1аьстенца къамел». | 1 | |
| 22 | Сатуев Хь.Дж. «Нашхахь». | 2 | |
| 23 | Яшуркаев С.С. «Маьрк1ажа-боданна т1ехь к1айн хьоькх». | 4 | |
| 24 | Символах кхетам балар. | 1 | |
| 25 | Шайхиев 1.Х. дахар а, кхолларалла а. | 1 | |
| 26 | Шайхиев 1.Х. «Дарцан буса». | 1 | |
| 27 | Абдулаев Л.Ш. дахар а, кхолларалла а. | 1 | |
| 28 | «Маьлхан каш». | 2 | |
| 29 | Бексултанов (Адамов) М.М. дахар а, кхолларалла а. | 1 | |
| 30 | Бексултанов (Адамов) М.М. «Дари». | 2 | |
| 31 | Дешархоша шайна гина я хазахета телепередачаш йийцаре яр. | 1 | |
| 32 | Ахмадов М.М. дахар а, кхолларалла а. | 1 | |
| 33 | Ахмадов М.М. «Лаьтта т1ехь лаьмнаш а х1иттош». | 5 | |
| 34 | Бисултанов А.Д. «Дег1аста». | 2 | |
| 35 | «Шийла чилла йижна лаца…» | 1 | |
| 36 | 1амийнарг карладаккхар. | 3 | |
| 37 | Тест | **1** | |
| 38 | Классал арахьара дешар | 4 | |
| 39 | Жам1даран урок. | 1 | |
| 40 | Дозуш долу къамел кхиор | 4 | |

**9 класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Нохчийн халкъан барта кхолларалла а, цуьнан тайпанаш а. | 1 |
| 2 | Нохчийн халкъан туьйранаш. | 2 |
| 3 | Халкъан шира дийцарш, хабарш, аларш | 1 |
| 4 | Нохчийн халкъан эшарш. | 1 |
| 5 | Нохчийн халкъан кицанаш, х1етал-металш. | 1 |
| 6 | Лирически а, турпалаллин а иллеш. | 8 |
| 7 | Сийлахь–баккхийчу оьрсийн яздархоша А.С.Пушкина, М.Ю.Лермонтовс, Л.Н.Толстойс, А.А.Фета шайн кхоллараллехь нохчийн барта говзарех пайдаэцар. | 1 |
| 8 | Назманаш. | 1 |
| 9 | Нохчийн йозанан исторех лаьцна. Исбаьхьаллин литература. | 1 |
| 10 | Къоман исбаьхьаллин литература йолийнарш. Дудаев 1абдин поэзехь дешаран тема. | 1 |
| 11 | Сальмурзаев Мохьмад, Нажаев Ахьмад, Айсханов Шамсуддин. Дахар а, кхолларалла а. | 1 |
| 12 | Поэзин, прозин обзор. | 1 |
| 13 | Церан кхоллараллин башхаллаш. | 1 |
| 14 | Бадуев Саь1ид-Салихьан дахар а, кхолларалла а. | 8 |
| 15 | Мамакаев 1аьрбин дахар а, кхолларалла а. | 6 |
| 16 | Хамидов 1абдул-Хьамидан дахар а, кхолларалла а. | 7 |
| 17 | Нохчийн литература Сийлахь-боккха Даймехкан т1ом лаьттинчу шерашкахь. | 4 |
| 18 | М. А. Сулаев. Дахар а, кхолларалла а. | 6 |
| 19 | Къоман литература XX б1ешеран 20-40-чу шерашкахь кхиаран жам1аш а, х1инцалера литература а. | 1 |
| 20 | С. Гацаев. Дахар а, кхолларалла а. | 5 |
| 21 | Нохчийн литература XX б1ешеран 50-70-чу шерашкахь. Поэзи. Проза. | 2 |
| 22 | Хьалха д1аяхначу хенахь оьрсийн, вайнехан вовшашца хилла машаре уьйраш литературехь гайтар. | 1 |
| 23 | Нохчийн литература XX б1ешеран 80-90-чу шерашкахь. | 1 |
| 24 | Жам1даран урок. | 1 |
| 25 | Классал арахьара дешар | 1 |
| 26 | Дозуш долу къамел кхиор | 4 |