**Довзийтаран кехат**

Российски Федерацин дешаран а, 1илманан а Министерстван омрица резахилла 31 декабрехь 2015ш. № 1577 «Федеральни пачхьалкхан дешаран стандарт коьрта юкъара дешар юкъадалор, хийцамаш бар т1еч1аг1дина , 1илманан министерство 17 декабрехь 2010ш. № 1897»

5-9 классийн ненан меттан программаша къастабо ненан мотт хьехаран белхан чулацам а, иштта цуьнан коьрта аг1онаш а. Цу аг1онех коьртаниг йозу ненан меттан литературан урокашкахь бераш 1амор, кхетош-кхиор вовшашца уьйр йолуш д1ах1оттарах.

5-чу классехь нохчийн мотт к1иранах 4 сохьтехь хьеха лерина ю программа.

**1амат:** Овхадов М.Р., Махмаев Ж.М., Абдулкадырова Р.А. «Нохчийн мотт» 5-чу классашна. Соьлжа г1ала АО « ИПК «Грозненский рабочий», 2017шо.

6-чу классехь нохчийн мотт к1иранах 3 сохьтехь хьеха лерина ю программа. **1амат:** Овхадов М.Р., Махмаев Ж.М., Абдулкадырова Р.А. «Нохчийн мотт» 6 классашна. Соьлжа г1ала АО « ИПК «Грозненский рабочий», 2017шо.

7-чу классехь нохчийн мотт к1иранах 3 сохьтехь хьеха лерина ю программа.

**1амат**: Овхадов М.Р., Абдулкадырова Р.А. «Нохчийн мотт» 7-чу классашна. Соьлжа г1ала АО « ИПК «Грозненский рабочий», 2017шо.

8-чу классехь нохчийн мотт к1иранах 2 сохьтехь хьеха лерина ю программа.

**1амат**: З. Д. Джамалханов, Т.М. Вагапова, Я.У. Эсхаджиев, М.Р. Овхадов, Абдулкадырова Р.А. « Нохчийн мотт», 8-9класс. Соьлжа г1ала АО « ИПК «Грозненский рабочий», 2017шо.

9-чу классехь нохчийн мотт к1иранах 2 сохьтехь хьеха лерина ю программа.

**1амат**: З. Д. Джамалханов, Т.М. Вагапова, Я.У. Эсхаджиев, М.Р. Овхадов, Абдулкадырова Р.А. « Нохчийн мотт», 8-9класс. Соьлжа г1ала АО « ИПК «Грозненский рабочий», 2017шо.

5 класс- 70 сахьт (2 сахьт к1ирнах)

6 класс- 70 сахьт (2 сахьт к1ирнах)

7 класс- 70 сахьт (2 сахьт к1ирнах)

8 класс- 70 сахьт (2 сахьт к1ирнах)

9 класс- 70 сахьт (2 сахьт к1ирнах)

**Предметные результаты** освоения курса Чеченский язык на уровне основного общего образования предполагают, что у учащегося сформированы:

* совершенствование видов речевой деятельности (аудирования, чтения, говорения и письма), обеспечивающих эффективное взаимодействие с окружающими людьми в ситуациях формального и неформального межличностного и межкультурного общения;
* понимание определяющей роли языка в развитии интеллектуальных и творческих способностей личности в процессе образования и самообразования;
* использование коммуникативно-эстетических возможностей родного языка;
* расширение и систематизацию научных знаний о родном языке; осознание взаимосвязи его уровней и единиц; освоение базовых понятий лингвистики, основных единиц и грамматических категорий родного языка;
* формирование навыков проведения различных видов анализа слова (фонетического, морфемного, словообразовательного, лексического, морфологического), синтаксического анализа словосочетания и предложения, а также многоаспектного анализа текста;
* обогащение активного и потенциального словарного запаса, расширение объема используемых в речи грамматических средств для свободного выражения мыслей и чувств на родном языке адекватно ситуации и стилю общения;
* овладение основными стилистическими ресурсами лексики и фразеологии родного языка, основными нормами родного языка (орфоэпическими, лексическими, грамматическими, орфографическими, пунктуационными), нормами речевого этикета; приобретение опыта их использования в речевой практике при создании устных и письменных высказываний; стремление к речевому самосовершенствованию;
* формирование ответственности за языковую культуру как общечеловеческую ценность.

1. Предмет 1аморца доьзна долу жам1аш. (Планируемые результаты)

**Дешаран предмет Iаморан жамIаш:**

**Юкъарадешаран юккъера школа чекхъяьккхиначу дешархочуьнгахь нохчийн маттехула хила деза личностни жамIаш:**

-нохчийн къоман культуран коьрта мехаллех санна, нохчийн маттах кхетам хилар, дешар тIехь а, кхетаман, кхоллараллин хьуьнарш, дешархочун гIиллакх-оьздангаллица йоьзна амалш кхиорехь цо дIалоцучу меттигах кхеташ хилар;

-нохчийн мотт эстетически мехалла санна тIеэцар; цунах дозалла дар, цуьнан ларам бар; къоман культуран хилам и хиларе терра, нохчийн меттан башхалла а, цIаналла а ларъян езар; мотт бийцар шардаре а, говза, шера бийцаре а кхачар;

- къамел дечу хенахь шен ойланаш а, синхаамаш а паргIат бовзийта а, дешнийн барам а, караберзийна грамматически гIирсаш тоъъал хилар; ша дечу къамелана тидамбеш, ша-шена мах хадо хааран хьуьнар хилар;

- нохчийн мотт уьйран а, юкъаметиггалин гIирс а, пачхьалкхан мотт а хиларх кхетар; нохчийн мотт дешаран, къинхьегаман, говзаллин гIуллакхдарехь а, ша вовзийтарехь а, юкъараллехь ша дIалоцу йолу меттиг билгалъярехь а оьшуш хиларх кхеташ хилар;

-вовшашца а, кхечу къаьмнийн векалшца а юкъаметтигаш дIакхехьарехь нохчийн маттах пайда эца кийча хилар; къаьмнийн культурийн юкъаметтигаш дIакхехьарехь къинхетаме а, машаре а хилар;

- шен къоман а, РФ-цехь дехачу къаьмнийн а, дуьненаюкъара культура а йовзарехь нохчийн мотт мехала гIирс хиларх кхеташ хилар.

**Юкъарадешаран юккъера школа чекхъяьккхиначу дешархочо нохчийн маттехула карадерзо деза метапредметни жамIаш:**

1) къамелдаран массо а тайпа карадирзина хилар:

- барта а, йозанан а хаам цхьанатайпана тIеэца безаш хиларх кхетар;

-ешаран тайп-тайпана кепаш карайирзина хила езар;

-тайп-тайпанчу хьостанашкара хаамаш схьалаха хааран хьуьнар хилар, ШХГI а, дешарна лерина компакт-дискаш, Интернетан гIирсаш юкъа а лоцуш;

-билггалчу темина коьчал схьалаха а, цхьана кепе яло а хаар карадерзор; шенна хаам схьалаха а, иза къасто а, цунна анализ ян а хаар; хаамийн технологи а, технически гIирсаш юкъа а лоцуш, йоьшуш я ладугIуш бевзина хаам хийца а, ларбан а, дIабовзийта а хаар;

-хиндолучу дешаран декъан гIуллакхийн (цхьаммо ша а, вукхаьрца цхьаьна а) Iалашо билгалъян а, хьалха-тIаьхьа дийриг билгалдан а, барта а, йозанан а кепехь цхьанатайпанара жамIийн мах хадо хааран хьуьнар хилар;

-паргIатчу кепехь барта а, йозанехь а нийса шен ойланаш йовзийта хьуьнар хилар;

-шен нийсархошна хьалха доклад ян я цхьа хаамбан хаар;

2**) карадирзиначу хаарех, шардарех, карадерзорех дахарехь пайда эцар;**

- билгалбиначу барамехь яцйина (план, юхасхьайийцар, изложени, конспект) ладоьгIна я дIаешна текст юха схьайийца хаар;

- оьрсийн мотт Iаморехь нохчийн маттах пайда эца хаар;

- меттан башхаллех пайда эца хааар ( нохчийн меттан, оьрсийн меттан, кхечу пачхьалкхийн меттанийн, литературан урокашкахь).

3) - тайп-тайпана юкъараллин хьелаш тидаме а оьцуш, къамелдарехь а, дийцаре даршкахь, дискуссешкахь дакъа лаца а, барта а, йозанан а аларш кхолла а хаар;

**Юкъарадешаран юккъера школа чекхъяьккхиначу дешархочун нохчийн мотт караберзоран предметни жамIаш ду:**

1) нохчийн мотт нохчийн къоман, Нохчийн республикин пачхьалкхан мотт, юкъаметтигаш дIакхехьаран гIирс санна бовзийтар; меттан а халкъан уьйр хила езар а; адаман дахарехь а, юкъараллехь матто дIалоцу меттиг йовзийтар;

2) личностан кхетаман а, кхоллараллин а хьуьнарш кхиорехь, йоза-дешар карадерзорехь, ша-шен дешар лакхадаккхарехь матто дIалоцучу меттигах кхетар;

3) массо а тайпана къамелдаран кепаш карайирзина хилар:

ладогIар а, ешар а

-барта а, йозанан а кепара хаамах цхьатера кхетар (Iалашонех, текстан теманех, коьртачу а, тIебузучу а хаамех);

- тайп-тайпанчу жанрийн, хотIан тексташ ешаран тайп-тайпана кепаш карайирзина хилар (хьажаран, йовзаран, Iаморан);

-книгаца а, роггIана арахоьцучу тептаршца а болх баран кепаш а евзаш хилар, ешна текст (план, тезисаш) хаамийн кепара хийца хаар карадерзор;

-паргIат электронни а, справочни а литературех а, тайп-тайпанчу словарех а пайда эца хааран хьуьнар хилар;

-тайп-тайпанчу жанрийн, хотIан тексташ ладогIарца цхьанатайпана тIеэцар; ладогIаран массо а кеп карайирзина хилар (текстан коьртачу чулацамах кхеташ, хаамаш схьахаьржина белахь а);

-къамелан аларш дуста хаар церан чулацамца а, меттан гIирсех пайда эцарца а, матто кхочушдечу гIаллакхийн тайп-тайпаналлица а.

къамелдар а, йоза а:

-билгалбиначу яцъяран барамехь барта а, йозанан кепехь а ешна я ладоьгIна текст юхаметтахIотто хаар (юхасхьайийцар, план, тезисаш);

-текст кхолларан норманаш а ларъеш (кхеташ а, хьалха-тIаьхьа йогIуш а, йозаелла а, темица йогIуш а хилар) паргIат барта а, йозанан а кепехь шен ойланаш йовзийта хьуьнар хилар; хезначуьнга, гиначуьнга, ешначуьнга, хьайна гонаха долучу бакъдолучуьнга а, хиламашка болу хьежам цхьанатайпана хилийтар;

-дагалаьцнарг а, тIекаре яран хьал а тидаме а оьцуш, тайп-тайпанчу кепийн, хотIан барта а, йозанан а тексташ кхолла хаар;

-хьалха лаьттачу коммуникативни декхаршца йогIуш, кхетамца меттан гIирсаш харжарца тайп-тайпанчу жанрийн тексташ (дийцар, хетарг (отзыв), кехат (письмо), расписка, тоьшалла (доверенность), заявлени) кхолла хаар;

-цхьаммо дечу (монологан), шиммо дечу (диалоган) къамелан тайп-тайпана кепаш карайирзина хилар; шен нийсархошна хьалха боццачу хаамца я доклад ярца къамел дар;

-тIекаре ечу хенахь нохчийн литературан меттан коьрта орфоэпически, лексически, грамматически норманаш ларъяр; гIиллакхехь лексикех а, фразеологих а пайда эцар; йозанехь коьрта нийсаяздаран (орфографин) а, пунктуацин а бакъонаш ларъяр;

-къамелан оьздангалла а ларъеш, тIекаре ярехь дакъалаца хьуьнар хилар;

-шен къамелана ша-шена терго яр; хьалха хIоттийначу Iалашоне кхачар а, меттан исбаьхьаллин гIирсех пайда эцар а, цуьнан чулацам а тидаме а оьцуш, шен къамелан мах хадон хьуьнар хилар; грамматически а, къамелан а гIалаташ, кхачамбацарш карон а, уьш нисдан а хаар; шен тексташ кхачаме ялон а, редактировать ян а хаар;

**5-г1а класс чекхйолуш дешархойн хила деза х1ара хаарш:**

Берашна хаа деза дешнаш фонетически а, дешан х1оттам къастош морфологически а, шиъ коьрта меже йолу предложенеш синтаксически талла. 1амийнчу кепара йолу цхьалхе а, чолхе а предложенеш х1итто хаар. 1амийнчу материалца йог1уш йолу орфограммаш каро а, дешнийн нийсаяздар талла а хаар.

– нохчийн мотт уьйран а, юкъаметиггалин гIирс а, пачхьалкхан мотт а хиларх кхетар;

– нохчийн мотт дешаран, къинхьегаман, говзаллин гIуллакхдарехь а, ша вовзийтарехь а, юкъараллехь ша дIалоцу йолу меттиг билгалъярехь а оьшуш хиларх кхеташ хилар;

– вовшашца а, кхечу къаьмнийн векалшца а юкъаметтигаш дIакхехьарехь нохчийн маттах пайда эца кийча хилар;

– къаьмнийн культурийн юкъаметтигаш дIакхехьарехь къинхетаме а, машаре а хилар;

– шен къоман а, РФ-цехь дехачу къаьмнийн а, дуьненаюкъара культура а йовзарехь нохчийн мотт мехала гIирс хиларх кхеташ хилар.

– барта а, йозанан а хаамех цхьатера кхеташ хилар (Iалашонех, теманех, коьртачу а, тIебузучу а хаамех);

– тайп-тайпанчу хотIийн (стилан), жанрийн тексташ массо кепара ешар карадерзор;

– билгалбинчу барамехь яцйина (план, юхасхьайийцар, изложени, конспект) ладоьгIна я дIаешна текст юха схьайийца хаар;

– тайп-тайпана юкъараллин хьелаш тидаме а оьцуш, къамелдарехь а, дийцаре даршкахь, дискуссешкахь дакъа лаца а, барта а, йозанан а аларш кхолла а хаар.

**6-г1а класс чекхйолуш дешархойн хила деза х1ара хаарш:**

Дукха маь1наш долчу дешнийн маь1наш довзийта а, уьш къамелехь нийса лело а хаар. Дешан маь1на къасто хаар.

6-чу классехь 1амийна къамелан дакъош, церан грамматически билгалонаш йовзар а, къесто хаар а.

1-6-чу классашкахь 1амийнчу меттан материалца йог1уш орфограммаш каро а, цаьрца дешнаш нийсаяздан а, къесто а хаар.

Юьззина нийса ойланаш билгалъяхархьама, къамелехь ц1ердешнех, билгалдешнех, куцдешнех, церан синонимаш, антонимаш, омонимаш юкъа а ялош, пайдаэца хаар.

1амийнчу бакъонийн пунктограммаш предложенешкахь каро а, йовзийта а хаар.

Чолхе план х1оттор. Г1ишлош чоьхьара а, 1аламан а сурт гойтуш, дийцаран кепара йолу юьззина а, йоца а, хаьржина а йолу сочиненина оьшуш йолу материал гулъяр, цхьана кепе ялор. Г1ишлош, 1аламан суртх1отторан а буха т1ехь дийцар кхоллар. Шен текст а, чулацам а, меттан говзалла а шаръеш, тоеш кхочушъяр (1амийнчу материалца йог1уш). Ша хаьржинчу темина сочинени язъяр.

**7-г1а класс чекхйолуш дешархойн х1ара хаарш хила деза:**

7-чу классехь 1амийна коьрта а, г1уллакхан а къамелан дакъош довзар, нийсакъесто хаар. Причастин, деепричастин карчамашца йолу а, 1амийнчу хуттургашца цхьанатайпанара йолу а, йоцу а предложенин меженаш а, чолхе предложенеш а синтаксически таллар. Причастин, деепричастин карчамашца предложенеш х1иттор.

1-7 чу классашкахь 1амийнчу материалца йог1уш йолу орфограммаш карор, дешнийн нийсаяздаран некъаш, бахьанаш билгалдаха хаар.

Причастин, деепричастин карчамаш запятойшца къастор.

Адаман куц-кеп, бедар (кечвалар), къинхьегаман г1уллакхаш дуьйцуш долу дийцарш яздар, билгалйинчу сюжетана дийцарш яздар; дешархоша шайн дахарехь зеделлачун а, шаьш кхочушбинчу юкъараллин-пайдечу белхан а г1оьнца сочинени язъяр.

**8-г1а класс чекхйолуш дешархойн хила деза х1ара хаарш:**

Дешнийн цхьаьнакхетарш, цхьалхе цхьанах1оттаман, шинах1оттаман предложенеш синтаксически таллар. Тайп-тайпанчу грамматически талларех пайдаэца хаар.

Шинах1оттаман а, цхьанах1оттаман а цхьалхе предложенеш х1иттор, цхьанатайпанарчу а, шакъаьстинчу а меженашций, юкъадалочу дешнашций, предложенешций, т1едерзаршций чолхеяьхна цхьалхе предложенеш х1иттор. Къамелан чулацамца а, стилаца а йог1уш йолчу синтаксически синонимех пайдаэцар. Литературни меттан норманаш ларъяр.

7-чу классехь 1амийна пунктограммаш карор, йозанехь сацаран хьаьркаш х1иттор къастоа, довзийта а хаар. Цхьанатайпанарчуй, шакъаьстинчуй меженашций, юкъадалочу дешнашций, предложенешций, т1едерзаршций, айдардешнашций йолчу предложенешкахь сацаран хьаьркаш х1итор. Грамматикан хаттарийн талламан болх кхочушбан хаар. Х1оттам боцчохь подлежащиний, сказуеминий юккъе тире йиллар.

5-8-чу классашкахь 1амийна орфограммаш, пунктограммаш юкъайог1у предложенеш, дешнаш нийсаяздан а, довзийта а хаар. Орфограммаш талла ца лучу дешнийн нийсаяздар.

Текстан стиль къасто хаар. Меттиган а, памятникийн а сурт гойтуш йолу изложени язъян хаар.

Сочинени язъян хаар (масала: литературни турпалхойн г1иллакх-амал дустаран маь1нехь гайтар, меттиган, памятникан сурт гойтуш язъян хаар).

**9-г1а класс чекхйолуш дешархойн х1ара хаарш хила деза:**

Чолхе предложенеш талла хаар. Тайп-тайпанчу кепара чолхе предложенеш х1итто а, къамелан чулацаме а, стиле а хьаьжжина, синтаксически синонимех пайдаэца а хаар. Текстан стиль а, тайпа а къасто хаар.

Литературни меттан норманаш ларъян хаар.

8-9-чу классашкахь 1амийна пунктограммаш каро а, йозанехь сацаран хьаьркаш х1иттор къасто а, талла а, довзийта а хаар. Чолхе-цхьаьнакхеттачу предложенин дакъошна а, коьртачуй, т1етухучуй предложенешна а юккъе запятой йилла а, хуттургаш йоцчу а, тайп-тайпанчу юкъаметтигийн а, маь1нийн а дакъойн лаьттачу чолхечу предложенешкахь а, ма-даррачу къамелехь а, диалогехь а, цитаташкахь а сацаран хьаьркаш х1итто хаар.

5-8-чу классашкахь 1амийнчу орфограммашца долу дешнаш нийса яздан а, уьш яздаран бакъонаш йовзийта а хаар.

Историко-литературни тема йолу доклад кечъян а, ян а хаар. Йоккха йоцчу литературно-критически статьян тезисаш я конспект х1отто хаар. Публицистически кепара сочинени язъяр.

Изложенин чулацам а, меттан говзалла а шаръеш, тоеш, нисъеш кхочушъян а, орфографически, пунктуационни, грамматически, стилистически г1алаташ каро а, нисдан а хаар.

1. **БЕЛХАН ПРОГРАММИН ЧУЛАЦАМ**

**5 класс (70 сахьт)**

**Общие сведения о чеченском языке**

Чеченский язык как развивающее явление. Формы функционирования современного чеченского языка: литературный язык, диалекты, просторечие. Осознание красоты, богатства, выразительности чеченского языка. Наблюдение за использованием средств языка в художественных текстах.

**Синтаксис и пунктуация**

Синтаксис как раздел науки. Словосочетание и предложение как единицы синтаксиса. Виды связи в предложении. Виды предложения по цели высказывания и эмоциональной окраске.

Грамматическая основа предложения, главные и второстепенные члены предложения, способы их выражения. Структурные типы в простых предложениях, двусоставные, односоставные, распространенные и нераспространенные. Однородные члены предложения. знаки препинания в осложненных предложениях, обособленные члены предложения, обращение.

Классификация сложных предложений. Средства выражения. Знаки препинания в сложном предложении.

Прямая речь. Знаки препинания в предложениях с прямой речью. Диалог. Реплика. Правильная постановка интонации в повествовательных, вопросительных, восклицательных предложениях.

**Фонетика. Графика. Орфография**

Звук как единица языка. Чеченский алфавит.

Система звуков: гласные, согласные. Правописание двойных гласных и согласных звуков. Правописание буквы й. Обозначение долготы звуков и, уь, юь на письме. Фонетический разбор слова. Использование русско-чеченского, чечено-русского словаря.

**Лексика**

Лексика как раздел грамматики. Лексическое значение слова.

Омонимы. Синонимы. Антонимы.

Заимствования из русского языка. Лексика чеченского языка с точки зрения сферы ее употребления. Устаревшие слова (архаизмы, историзмы).

Фразеологизмы. Пословицы. поговорки, афоризмы, крылатые слова.

Извлечение необходимой информации из лексических словарей различных типов и использование ее в различных видах деятельности.

**Морфемика**

**Словообразование.**

Морфология как раздел грамматики. Словообразующие и формообразующие морфемы. Окончание как формообразующая морфема.

Словообразующие и формообразующие суффиксы. Приставка, суффикс слова как словообразующие морфемы. Определение основных способов словообразования, построение словообразовательных цепочек слов.

Правильное сокращение сложно - сокращенных слов.

Самостоятельные и знаменательные части речи.

**Имя существительное**

Общее грамматическое значение имени существительного. Морфологические и синтаксические свойства имени существительного.

Собственные и нарицательные имена существительные. Правописание заглавной буквы. Форма единственного и множественного числа имени существительного. Окончания формы множественного числа: -аш, -маш, -ош, -наш,-маш, -арш, -й, -ий, -рчий.

Речевая деятельность

Развитие речи. Понятие текста. Основные признаки текста. Тема. Основная мысль текста. Микротема текста. Средства связи предложений и частей текста. Функционально – смысловые типы речи: описание, повествование рассуждение. Стили речи. Общее понятие о разговорном и художественном стиле речи.

Основные требования

На конец окончания пятого класса учащиеся должны знать фонетические и словарные разборы слов. Разбор двусоставных предложений. Образование простых и сложных предложений. Морфологический разбор имени существительного.

Дешаран декхар кхочушдарехь ненан матто ден г1уллакх ч1ог1а мехала ду. Ненан маттахь ечу ойлано 1амочух кхета г1о до берашна. Ненан мотт хааро дешархошна г1о до гонахарчу дуьнене болу кхетам а, цунах лаьцна долу хаарш а шордан а, боккхачу кхиамца оьрсийн а, кхин долу меттанаш а, дешаран предметаш а 1аморехь ненан маттехь г1ортор кароа. Цу шина матто дешар 1аморехь, кхетамца кхиарехь боккха аьтто бо.

Хьехархо декхарийлахь ву нохчийн меттан хазалла, цуьнан марзо дешархошна йовзийта а, берашкахь ненан матте безам кхио а. Цуьнца цхьаьна хьехрхочо кхочушдан деза патриотизман, халкъийн доттаг1аллин ойланехь дешархой кхетош-кхиор. Ишколехь ненан мотт хьехар меттан 1илманан буха т1ехь д1ахьош хила деза.

Ишколехь мотт хьехаран методех кхетаме пайдаэцар ца хилча ца торуш ду. Ненан меттан хьехархочо шен балха т1ехь пайдаоьцуш йолу коьрта методаш ю: 1) индуктивнии, 2) дедуктивни, 3) индуктивно-дедуктивни, 4) дедуктивно-индуктивни, 5) барта а, йозанан а къамел кхиоран некуъаш, иштта меттан бакъдерш вовшашца дустаран кепаш.

Ненан меттан хьехархочо шен балха т1ехь пайдаоьцу меттан бакъдерш вовшашца дустаран кепех. Меттан цхьанатайпанарчу а, цхьанатайпанара доцчу а, терачу а, вовшех дозуш долчу а бакъдолчаьрца дустар далоран кепаш мотт хьехаран балха т1ехь пайде а, дика сурт х1оттош а, берашна к1орггера хаарш луш а, мехала ю. Ч1ог1а мехала ду оьрсийн меттан бакъдолчаьрца ненан меттан бакъдерш дустаран кепах пайдаэцар.

V-IX классийн ненан меттан программаша къастабо ненан мотт хьехаран белхан чулацам а, иштта цуьнан коьрта аг1онаш а. Цу аг1онех коьртаниг йозу ненан меттан, литературан урокашкахь бераш 1амор, кхетош-кхиор вовшашца уьйр йолуш д1ахоттарах.

Ненан матте дешархойн безам кхиор лакхадаккхар ца хилча ца торуш ду. Ненан меттан суртх1отторан г1ирсаш а, исбаьхьаллин башхаллаш а йовзийтар, цу мехалчу хазнех пайдаэца дешархой 1амор нийса кхочушдан деза. Цуьнца цхьаьна ненан мотт хьехар д1ах1отто деза, дагахь ца 1амош, маь1нех кхетарца к1орггера хаарш долуш дешархой хирриг – нийсий, говзий.

Ненан мотт хьехаран декхар кхочшдарехь хьехархо декхарийлахь ву орфографин, пунктуацин, къамел кхиоран г1уллакхийн бух д1ах1отточу 1илманан хаттаршна т1е коьрта тидам хьовзо, кхечу дешнашца аьлча, аьзнийн а, элпийн а таллам бан, дешан х1оттам талла, къамелан дакъош къесто, предложенехь дешнийн уьйр нисъян хаа, предложенин д1ах1оттам бовза, и д1. кх. А.

Меттан 1илманан хаамаш 1амийна караберзор хила деза меттан бакъдерш, церан тайпанаш, церан башхаллаш къесторций, талларций, церан маь1наш к1орггера хаарций, , предложенеш фонетически а, морфологически а, синтаксически а, орфографически а, пунктуационни а, лексически а нийса талларций, орфограммаш, пунктограммаш бакъонца къасто а, талла а, йовзийта а 1аморций. Ненан меттан хьехархочун коьртачарах цхьа декхар ду йоза нийса язан 1амор а, карадерзор а. Орфографин а, пунктуацин а бакъонаш 1аморехь дешархой, маь1нех а кхеташ, шайгара масалш а далош, бакъонех нийса пайдаэцаре а, хааре а кхачар ца хилча ца торуш ду.

Х1ора дакъа, х1ора тема 1аморо дешархошна ойлаярна а, кхетарна а, къамел кхиорна а г1о дан декхар ду.

Ненан меттан урокашкахь къамел кхиор кхаа некъаца кхочушдеш хила деза. Уьш вовшех дозуш а, цхьа 1алашо кхочушъеш а ду.

Программехь 1-чу пунктехь гайтина 1амо еза тема программин материал ю, ткъа 2-чу пунктехь гайтинарг 1амочух пайдаэца хаар ду.

Къамел кхиоран хьалхара некъ бу нохчийн литературан меттан норманаш 1амор, караерзор:

Литературни нийса аларан (орфоэпин) а, дошкхолладаларан а, дешнийн форманаш кхоллаяларан а, дешнийн цхьаьнакхетарш, предложенеш х1итторан а норманаш 1амор, караерзор; къамелан дакъойн, синтаксически конструкцийн стилистически таронех пайдаэцар. Программни материалаш йовзийтаран, 1аморан, караерзоран г1оьнца дешархой 1амо беза нохчийн литературни меттан фонетически а, морфологически а, синтаксически а, орфоэпически а, пунктуационни а, стилистически а норманаш йовза а, караерзо а, ларъян а. Ткъа синонимика стилистикан бух бу. Синонимийн мехалла сов йоккха ю, х1унда аьлча меттан хазна совъяккхарехь а, бартан а, йозанан а къамел кхиорехь а, къамелан оьздангалла лакхаяккхарехь а йоккха меттиг д1алоцу цара.

Кхетош-кхиоран декхарш кхочушдарна хьехархочунна яккхий таронаш ло нена маттах лаьцна юкъаялочу урокаша. Цу урокашкахь делла хаарш гулдеш, к1аргдеш, ч1аг1деш, хила дезачу бараме а, кепе а далош, к1орггера дика 1амадо IX классехь «Маттах лаьцна юкъара хаамаш» ц1е йолчу декъехь. Цо ненан меттан школьни курс, жам1 деш, дешархойн хаарш лакхадохуш, чекхйоккху.

Иштта ч1ог1а мехала ду IX классехь синонимикехь синонимийн тайпанаш, церан башхаллаш, царах кхетаме пайдаэцар 1амо программехь билгалдина хилар.

Стилистикин а, литературни меттан норманийн а, бартан а, йозанан а къамел кхиоран а, къамелан оьздангалла лакхаяккхаран а хаарш оьшучу барамехь алсамдахарехь синонимаш ч1ог1а оьшуш а, мехала а ю.

Къамел кхиоран шолг1а некъ лору дешархойн къамелехь дешнийн хазна алсамяккхаран а, меттан грамматически д1ах1оттаман хаарш кхиор, к1аргдар. Ненан меттан урокашкахь дешархойн дешнийн хазна алсамяккхар кхочушдо тайп-тайпана упражненеш ярций, изложенеш, сочиненеш язъярций, саццаза дешнийн маь1наш къестош, довзуьйтуш бечу балхаций, омонимаш, синонимаш, антонимаш, эпитеташ харжарций.

Вайна ма-хаъара, мотт адамийн дахаран а юкъараллин , ойлаяран а, кхетаман, хьекъалан а, 1илманан а, культуран а угаре а сийлахь-йоккха хазна ю. Юкъараллин дахаран маь1нашка диллича, мотт адамийн уьйран а, кхиаран а, къийсаман а г1ирс бу.

Къамел кхиоран кхоалг1а некъ ларало бартан а, йозанан а къамелехь дешархой шайн ойланаш хьалха-т1аьхьа нийсий, кхетамей, вовшашца йозушший йийца а, язъян а 1амор. Дозуш долу къамел кхиорехь бан безаш болу белхаш бу: дийцаран чулацамна а, дешнаш маь1нашца нийса харжарца а, предложенеш х1итторна а т1ехь къахьегар, цу декъехь оьшуш долу тайп-тайпана шардарш кхочуш дар, изложенеш, сочиненеш язъярна кечам бар, оьшучу кепара план х1оттор. Цу г1уллакхна оьшу тема харжар, иза талла хаар, цуьнан чулацаман доза къасто а, коьрта ойла билгалъян а, план х1отто хаар а. Цу дерригенца а цхьаьнайог1уш материал нисъяро, язйийриг хила езачу барамехь кхочушйина д1ах1оттор оьшу.

Изложенина тескт а, сочиненина тема а харжарехь хьехархочунна хаа деза уьш ислам-динца дог1уш а, эстетически а, г1иллакх-амалийн а, хьаналчу къинхьегаман а кхетамца кхетош-кхиорна оьшучу кепара хилийтар.

Парг1атчу теманашна изложенеш я сочиненеш язъярна кечам беш, дешархошкахь иманан, г1иллакхан-оьздангаллин, къинхьегаме юкъаметтиг кхиоран, Даймехкан а, халкъан сий лардаран, доттаг1аллин, накъасталлин, теманаш дош лардаран кхетам кхиош болх бо. Сочинени-дийцар яздар обрамлени юкъаялош а, иза йоцуш а хила тарло. (Обрамлен иолу дийцаран д1ах1оттамехь дустар долуш х1оьттинчу декъах, масала: Л.Толстойн «ХЬаьжа-Мурд» повестехь ба1 буьйцуш юьххьехь далийна дустаран дакъа обрамлени ю. Цу повестехь санна, сочиненехь а хила тарло дустаран дакъа.)

Парг1атчу темина сочинени язъярна кечам беш, дешархойн зеделлерг а, юкъараллин-пайдечу белхашкахь цара дакъа лацар а, вина мохк 1амор а, бовзар а дерриге а лоруш хила деза.

Бартан а, йозанан а къмел кхиорехь юкъаяло еза интернациональни доттаг1аллин а, патриотически а, Даймехкан а, эстетически а чулацам болу тайп-тайпана теманаш а, царал сов, юьртан бахаман къинхьегамхойн атта боцчу беркатечу балхе а, белхалойн тайп-тайпанарчу говзаллашка а дешархойн безам кхио г1о деш йолу тематика а, иштта вайн Нохчийчоьнан культурни а, социально-экономически а кхиар гойтуш йолу теманаш а.

Исбаьхьаллин произведени, ойла т1еяххийтина еша а ешна, оьшу меттигаш схьа а язйина, цуьнан чулацам а, коьрта маь1наш а теллинчул т1аьхьа, гучуер ю грамматикана а, литературан теорина а, стилистикана а т1ехь болх бан ца луш йолу материал. Дешнийн форманаш, маь1наш муха нисло а хьожуш, произведенеш ешар ч1ог1а пайдехьа ду. Цу г1уллакхо меттан хаарш кхио а, керланиг довза а г1о до.

Литератураца меттан уьйр елахь, ненан меттан хьехархочунна хаа деза, ишколехь 1амочу исбаьхьаллин произведених лаьцна язъеш йолу сочинени меттан урокехь яхъеш хилар.

Ненан меттан урокашкахь литератураца уьйр латтош дешархой 1амор, уьш кхетош-кхиор доккха маь1на долуш ду. Меттан бакъдерш, дешнийн грамматически форманаш йовзаран а, дешнаш маь1нашка хьаьжжина харжаран а, предложенеш х1итторан а, текстехь церан уьйр къасторан а г1уллаккхана лерина шуьйра пайдаэца беза литературан урокашкахь 1амочу исбаьхьаллин произведенех.

Меттан занятешкахь дешархойн жигаралла йозу цара кхочуш бечу белхан хаарш кхиоран барамах. Методически лехам ларало ненан меттан урокан болх д1абахьарехь дешархойн ойлаяран а, кхетаран а хьуьнар кхиор. Муьлхха а тема 1аморехь х1ора дешархочун кхетаран а, кхиаран а таронаш оьшучу барамехь гучуяха еза.

Дешархойн 1аморан а, кхетаран а хьуьнар совдаккхарехь доккха маь1на долуш ду тайп-тайпанчу гайтаман г1ирсех пайдаэцар (таблицех, схемех, суьртех, технически (говзаллин) г1ирсех). Хьехархочо цкъа а дицдан ца деза ненан меттан грамматика 1аморца цхьаьна нийсаяздар 1амор, дозуш долу къамел кхиор коьртачу декхарех мехала хилар. Дешархойн бартан а, йозанан а кхиор ненан меттан а, литературан а-шина а предметан юкъара дакъа ду.

Дешархойн 1аморан а, кхетош-кхиоран а жоьпаллин декхар кхочушдарехь хьалхара, коьрта меттиг хьехархочун ю. Цундела иза декхарийлахь ву шен меттан 1иламан а, педагогически а говзалла лакхаяккха а, кхио а.

1амийнарг шардеш, ч1аг1деш бечу балхаца (шардаршна) тидам бан а, ойла ян а, 1амочух маь1ница кхета а 1амо беза.

V-IX классийн ненан меттан программашкахь материал 1амор линейни принципехь нисдина, кхечу классехь хьалха 1амийнарг юха а 1амор ца хилийта. Из а

ду меттан материал, юх-юха ца ялош, хьалха-т1аьхьа шен рог1ехь 1амор, грамматически категореш 1амор меттан 1илманехь магийнчу рог1ехь хилийтар.

Программехь доцца гайтина:

1.V классехь программо маттах лаьцна лучу хьалхарчу урокехь дала деза х1ара хаарш: матто адамийн уьйран а, юкъаметигаллин а г1уллакх кхочушдеш хилар, цуьнан юкъараллин дахарехь доккха маь1на хилар.

2.Предложенин меженаш юьйцучохь кхачаме хир ду: подлежащи ц1ерниг, дийриг дожаршкахь хилар довзийтар. Сказуеми цхьалхениг йовзийтар («цхьалхе» боху термин юкъа а ца ялош), кхачамах, къастамах, латтамах, церан тайпанаш ца къестош, юкъара кхетам балар.

3.V классехь «Дошкхоллар а, орфографи а» бохучу декъех орам, дешхьалхе, суффикс 1амочу параграфехь формакхолларан а, дошкхолларан а суффиксехь юьхьанцара кхетам балар.

4.Дешан чаккхенгара: доланиг дожаран а, цхьана дешдекъах лаьттачу билгалдешан а, причастин а, хандешан билгалзачу кепан а чаккхенга яздешдолу н билгалдоккхуш, къастош ала цаэшар.

Шаьш легийна девлчий бен (коьчалниг дожаре даьхчий бен), ц1ердешнийн диъ легар къаьсташ цахиларна а, ткъа кхечу кепара йолу легарийн концепци V классана чолхе хир ю аьлла, хетарна а, цул сов, х1окху классехь, хьалха хиллачу дешаран планаца дуьстича, 34 сахьт эшийна хиларна а, и 4 легар ша-ша даьккхина ца 1амийча а мегар ду аьлла, хетта тхуна. Делахь а, хьехархочун шен лаамехь дита а мегар ду иза.

Чаккхенчара н цхьаболчара г1алат олу. Цундела программехь, шолг1ачу пунктехь, билгалдина иза нийса ала 1амор. Къайлах меран-нун а, дуьззина н а вовшех къасто хаар.

1. Массаллин терахьдашах рог1аллин терахьдош кхоллалуш, ораман мукъа аьзнаш хийцадалар.

Цхьаболчу ненан меттан хьехархоша иэдеш галдоккху массаллин терахьдешан легар а, цунах рог1аллин терахьдош кхолладалар а. Цундела иза кху кепара дивзийта деза:

1. Масаллин терахьдош дожаршца хуьйцуш, ораман мукъа аз хийцадалар;
2. Массаллин терахьдашах рог1аллин терахьдош хуьлуш, ораман мукъа аз хийцадалар цхьанакепара цахилар.

19 нохчийн маттахь масех кепара алар: ткъоьсна, ткъаясса, ткъаясна, ткъаяссана, ткъаесана, ткъайоьссана, ткъайоьссина.

1938-чу шарахь ч1аг1йинчу нохчийн меттан орфографехь терахьдош 19 кху кепара яздан магийнера: ткъоьсна, ткъайоьсна. Иха цу кепара яздан а деза, х1унда аьлча иза цкъачунна кхечу кепара ч1аг1дина магийна а дац. Яздар цхьана кепара хилийтархьама, цу шина ткъайоьсна яздар нийса хилар.

Нохчийн маттахь дешнийн хийцадаларехь монофтонг монофтонге, дифтонг дифтонге, трифтонг трифтонге хийцалуш хилар.

1. Хаттаран ц1ерметдош, хаттаран куцдош вовшех къасто 1амор.

Хаттаран ц1ерметдашах, куцдашах чолхечу предложенехь юкъаметтигаллин ц1ерметдош, куцдош хилар.

1. VII классехь куцдешнийн кхолладалар 1амочохь довзийта деза тайп-тайпанчу къамелан дакъойх уьш хилар.
2. Нохчийн маттахь билгалзачу бехкаман саттаман цхьа-ши формий бен цахиларна а, иза, чолхе йоцуш, кхета атта хиларна а, лааран саттамца цхьаьна бехкаман саттам 1амо билгалбар.
3. Юккъера ишкол чекхйоккхучу дешархошна орфографин бакъонаш дика хаа а, царах нийса пайдаэца а, ненан маттахь нийса дийца а, яздан а хаа дезаю Цундела ненан меттан хьехархочо и мехала г1уллакх шен коьртачу тидамехь латто деза. V классехь «Ц1ердощ» ц1е йолчу декъехь «Цхьана дешдекъах лаьттачу ц1ердешнийн ораман мукъа аьзнаш дожаршца а, терахьашца а хийцадаларехь тайп-тайпана хилар.
4. Дешархойн, хьехархойн болх аттачу баккхархьаа, ненан меттан программехь яханчу хенан кепех юкъара кхетам балар, яханчу хенан чаккхенаш нийсаязъяр 1амо магадар.
5. VI классехь дешархошна йовзийта еза масаллин, рог1аллин терахьдешнийн легаран башхаллаш, церан бакъонаш. Лааме масаллин терахьдош ц1ердош санна а, рог1аллин терахьдош билгалдош санна а хийцадалар.

Терахьдешнийн массо а тайпанийн легаран кепаш гайтар а, йовзийтар а.

1. Нохчийн морфологехь шатайпанара башхаллаш йолуш а, синтаксисехь коьрта меженаш 1аморехь ч1ог1а мехала а ду деакепара хандешнаш (четырехтипные глаголы). И тема, чолхе х1ума юкъа ца далош, церан масех билгало ца луш, 1амор.
2. Программо магадо, деакепара хандешнаш аттачу дохуш, тема яцъеш, хаадаларан а, таронан а хандешнийн терминаш юкъацаялор.
3. VII классехь хандешан латтаман кепах юкъара кхетам балар.
4. VIII классехь, синтаксисехь подлежащи 1амош, деакепарчу хандешнийн синтаксически билгало къастор.
5. IX классехь чолхе-карарчу предложених кхетам луш, т1етухучу предложенин коьрта билгало йовзийтар.
6. Ц1ердешнийн, билгалдешнийн дожарийн чаккхенаш цхьаллин а, дукхаллин а терахьехь нийсаязъярехь церан легарш а, хандешнийн чаккхенаш нийсаязъярехь спряженеш а ч1ог1а мехала хилар бахьанехь, ц1ердешнийн, билгалдешнийн легарш, хандешан спряженеш, аттачу а йохуш, программи юкъаялор.

**V КЛАСС (102 сахьт)**

Мотт адамийн уьйран уггаре а мехала г1ирс бу ( 1 сахьт).

Юьхьанцарчу классашкахь 1амийнарг карладаккхар ( 6 сахьт).

1. Дешан чаккхенга шала мукъаза элпаш яздар (лл, сс, тт)
2. Къамелан дакъош (юкъара кхетам).
3. Ц1ердош, цуьнан терахь, классаш, дожарш, легарш.
4. Билгалдош, дожарш, легар.

**СИНТАКСИС А, ПУНКТУАЦИ А (20 сахьт)**

Синтаксисас лаьцна юьхьанцара кхетам. Дешнийн цхьанакхетарех коьрта а, дозуш долу а дешнаш. Предложенин чаккхенгахь сацаран хьаьркаш.

Предложенин коьрта меженаш: подлежащи, сказуеми, нийса кхачам. Предложенин коьртаза меженаш: кхачам, къастам, латтам. Яржаза а, яьржина а предложенеш.

Цхьанатайпанарчу меженех лаьцна кхетам балар. Предложенин цхьанатайпанара меженаш (а, амма, ткъа бохучу хуттургашца а, хуттургаш йоцуш а). Цхьанатайпанарчу меженашкахь сацаран хьаьркаш х1иттор.

Цхьанатайпанарчу меженашна хьалха юкъара дешнаш. Юкъарчу дашна т1ехьа шит1адам биллар.

Т1едерзар, т1едерзарехь сацаран хьаьркаш х1иттор.

Хуттургашца йолу чолхе предложенеш (шайгахь подлежащи а, сказуеми а долуш, цхьалхечарех лаьттарш). Чолхечу предложенехь йолчу цхьалхечу предложенешна юккъехь а хуттургана а, амма, ткъа бохучу хуттургашна хьалха а запятой йиллар.

Авторан дешнел т1аьхьа а, царна хьалха а ма-дарра къамел. Ма-даррачу къамелехь сацаран хьаьркаш. Диалог. Диалоган репликашна хьалха йозанехь тире.

1.Шайн интонацига (эшаре) хьаьжжина, дийцаран а, хаттаран а, айдаран а предложенеш нийса еша хаар.

**ФОНЕТИКА, ГРАФИКА, ОРФОГРАФИ (10 сахьт)**

I.Йозанехь къамелан аьзнаш билгалдахар, нохчийн алфавит.

Къамелан аьзнаш: мукъанаш, мукъазнаш. Нохчийн меттан шатайпанара аьзнаш билгалдеш долу элпаш, церан нийсаяздар (г1, кх, къ, ц1, т1, н1, ч1, хь, х1, аь, оь, уь, юь, я). Я ,яь, ю, е элпийн маь1на а, церан яздар а. Й элпан нийсаяздар. Деха а, доца а мукъа аьзнаш (а,у, и), церан нийсаяздар.

Орфографически а, нохчийн-оьрсийн а, оьрсийн-нохчийн а словарех пайдаэца хаар.

**ЛЕКСИКА ( 11 сахьт)**

I.Лексиках юьхьаyцара кхетамю Дешан лексически маь1на. Цхьана маь1нин а, дуккха а маь1нийн а дешнаш. Омонимаш (юкъара кхетам). Дешнийн нийса а, т1едеана а маь1наш. Синонимашю Антонимаш. Оьрсийн маттера нохчийн матте т1еэцна дешнаш.

Меттан дешнех лаьцна юкъара кхетам. Ширделла дешнаш (довзийтар). Фразеологизмех лаьцна кхетам балар.

II.Дешнаш, шайн маь1нашка хьаьжжина, нийса харжа а, ала а хаар. Орфографически а, гочдаран а словарех, фразеологически карчамех пайдаэца хаар.

**МОРФОЛОГИ**

**Дошкхолладалар а, орфографи а (10 сахьт)**

I.Дошкхолладаларх, орфографих кхетам балар. Дешнийн хийцадалар а, кхолладаларан некъаш а. Дешан чаккхе а, лард а. Гергара а, схьадовлааз а, схьадевлла а дешнаш. Орам, дешхьалхе, суффикс. Формакхолларан а, дошкхолларан а суффиксаш.

II.Х1оттаме хьаьжжина, дош талла хаар (дешан лард, орам, дешхьалхе, суффикс, чаккхе). Тайп-тайпана дешнаш кхолла хаар, дошкхолладаларан тайп-тайпанчу кепех пайдаэца хаар ( дешхьалхенан а, суффиксан а г1оьнций, чолхечу дешнашкахь лардаш цхьанатохарций).

Чолхе-дацдина дешнаш нийса ала хаар.

Къамелан дакъойх лаьцна юкъара кхетам балар.

**Ц1ердош (24 сахьт)**

I.Ц1ердош а, цуьнан юкъара маь1на а, морфологически билгалонаш а. Ц1ердешан синтаксически г1уллакх. Предложенехь цунах подлежащица, кхачам, латтам, т1едерзар хилар. Адамех а, кхечу х1уманех а лаьцна долу ц1ердешнаш церан

хаттарш : Мила? Муьлш? Х1ун?

Юкъара а, долахь а ц1ердешнаш. Географически ц1ершкахь урамийн, майданийн, исторически хиламийн, дезачу денойн ц1ершкахь доккха элп яздар. Книгийн, газетийн, журналийн, кинофильмийн, спектаклийн, литературни, музыкальни произведенийн ц1ершкахь доккха элп яздар, кавычкаш х1иттор.

Ц1ердешнийн терахь. Дукхаллин терахьан чаккхена: ш, аш, наш, маш, ош, еш, арш, й, ий, рчий.

Ц1ердешнийн грамматически классаш, цаьрца уьйр йолчу дешнашкахь церан классан гайтамаш ( 1кл. ву-бу; 2 кл. ю-бу; 3 кл. ю-ю; 4 кл. ду-ду; 5 кл. бу-бу; 6 кл. бу-ду). Цу классех лаьцна бакъонца кхетам балар. Юкъара касс йовзийтар (лор ву, лор ю).

Ц1ердешний дожарш а, дожаршца хийцадалар а (легар).

Ц1ердешнийн дожарийн чаккхенаш нийсаязъяр а. Ц1ердешнийн кхолладаларан некъаш: 1) дешхьалхенца, 2) суффиксаца, 3) дешхьалхенан а, суффиксан а г1оьнца, 4) дешнийн лардаш цхьаьнатохарца.

Цхьана дешдекъах лаьттачу ц1ердешний ораман мукъа аьзнаш хийцадалар а, церан алар а, нийсаяздар а(легарехь а, терахьехь а).

Дацаран дакъалг ца ц1ердашца нийсаяздар.

Ц1ердешнийн суффиксаш (формакхоларш а, дошкхолларш а).

Ц1ердош морфологически талар.

Ц1ердош карладаккхар.

II.Къамелехь ц1ердешнех – синонимех, омонимех, антонимех пайдаэца хаар, уьш маь1нашка хьаьжжина нийса харжа а, ала а хаар (шовда, хьоста, говр, дин, гила,; де-буьйса, 1уьйре-суьйре; ча (ю), ча (ду); мохь (ю), мохь (бу). Ц1ердешан доланиг дожаран чаккхенгахь долу мукъа аз манкха (мерах) нийса ала 1амор.

**Карладаккхар ( 6 сахьт)**

1.Предложенин меженаш ( коьрта а, коьртаза а); предложенин цхьанатайпанара меженаш;

2.Лексика (дуккха а маь1нин дешнаш, дешнийн нийса а, т1едеана а маь1наш, омонимаш, синонимаш, антонимаш);

3.Дешар лард, орам, дешхьалхе, суффикс;

4.Ц1ердош, цуьнан терахь, классаш, дожаршца легар.

**Дозуш долу къамел кхиор (17 сахьт)**

Къамел кхиор. Текстах а, цуьнан дакъойх а лаьцна кхетам: текстан дакъойн уьйран лексически г1ирсаш, цхьалхе план. Кегий а, шуьйра а теманаш, текстан коьрта ойла: къамелан стилех лаьцна кхетам, къамелан хабаран а, исбаьхьаллин а стилех лаьцна юьхьанцара хаамаш; дийцарх а яздарх а лаьцна: дийцаран кепара йолчу текстан жима а, юьззина а изложени язъяр суртх1отторан элементашца, цхьаццайолчу х1уманийн а, дийнатийн а хьокъехь сочиненеш- суртх1отторан дийцарш; дахарехь хиллачух лаьцна сичинени-дийцар (суьрташца а, юкъараллин-пайдечу къинхьегамехь дакъаларца а доьзна). Доттаг1аллин а, къахьегаран а теманашна сочиненеш язъяр.

**VIKЛACC(102 сахьт)**

Ненан маттах лаьцна дош (1 сахьт).

Карладаккхар (6 сахьт); 1) предложенин меженаш ; 2) шалха элпаш, церан нийсаяздар; 3) омонимаш, синонимаш, антонимаш; 4) дешан лард, чаккхе, орам, дешхьалхе, суффикс; 5) ц1ердош, дожарш; 6) къамелан дакъойх лаьцна юкъара кхетам.

**Билгалдош (20 сахьт)**

1.Билгалдош а, цуьнан маь1на а, морфологически билгалонаш а (юкъара кхетам).

Мухаллин а, юкъамегигаллин а, доладерзоран а билгалдешнаш. Лаамаза а, лааме а билгалдешнаш.

Билгалдешнаш, синтаксически билгалонаш:

1. лаамазчу билгалдашах предложенехь къастам хилар;
2. лаамечу билгалдашах, маь1не хьаьжжина, подлежащи я кхачам, я т1едерзар хилар.

Цхьадолу билгалдешнийн терахь а, классан гайтам а. Мухаллин билгалдешнийн даржаш, церан кхолладалар, суф­фиксаш. Т1ехдаларан дарж кхуллуш долу дешнаш: *сов, mlex, вуно, 1аламат, инзаре, уггаре а (дика - дикаха* - *mlex ди­ка).*

Билгалдешнийн легарш, дожарийн чаккхенаш нийсаязъяр.

Билгалдешнийн кхолладалар, церан суффиксаш (формакхолларан а, дошкхолларан а).

Т1еэцна билгалдешнаш, церан легар.

Т1еэцначу билгалдешнийн суффиксаш а, церан нийсаязъяр а. Билгалдош морфологически таллар. Билгалдош карладаккхар.

II. Лаамаза а, лааме а билгалдешнаш дожаршца нийса хийца хаар. Къамелехь билгалдешнех-синонимех нийса пайдаэца хаар *(маса, чехка, сиха, каде, mlаx-аьлла, х/айт-аьлла; г1иллакхе, к1еда-мерза; товш, безамехь).*

Лаамечу билгалдешан доланиг дожаран чаккхенгахь а, цхьана дешдекъах лаьттачу билгалдешан чаккхенгахь а мукъа аз манкха (мерах) иийса ала хаар.

**Терахьдош (18 сахьт)**

1. Терахьдош а, цуьнан маь1на а, морфологически билгалонаш а.

Терахьдешнийн тайпанаш: 1) лаамаза а, 2) лааме а; 1) масаллин **(маса?)**, 2) декъаран **(мас-маса?)**, 3) гулдаран **(маса?)**, 4) билгалза-масаллии **(маса?мел?)** 5) рог1аллин **(масалг1а?)**.

Масаллин терахьдешнийн легар.

Цхьалхе а, чолхе a, xloттаман а терахьдешнаш, церан легар.

Рог1аллин терахьдешнаш, церан кхолладалар, суффиксаш.

Лаамазчу рог1аллин терахьдашах къастам хилар, лаамечух, маь1не хьаьжжина, подлежащи я кхачам хилар.

Рог1аллин терахьдешнийн легар. Лаамаза рог1аллин терахьдешнаш лаамаза мухаллин билгалдешнаш санна дожаршца хийцадалар.

Терахьдешнийн кхолладалар (масалличарах декъаран а, гулдаран а, билгалза-масаллин a, рог1аллин а терахьдешнаш хилар).

Терахьдешнийн нийсаяздар.

Терахьдош морфологически таллар.

Терахьдош карладаккхар.

1. Чолхе декъаран а, билгалза-масаллин а терахьдешнаш ц1ердешнашца цхьаьна нийса ала хаар; лаамечу масаллин а, рог1аллин а терахьдешнийн дожарийн чаккхенаш нийса ала хаар.

Лаамечу терахьдешан доланиг дожаран чаккхенгара мукъа аз манкха (мерах) нийса ала хаар.

**Ц1ерметдош (18 сахьт)**

1. Ц1ерметдош а, цуьнан грамматически билгалонаш а.

Ц1ерметдешнийн тайпанаш довзийтар: 1) яххьийн, 2) дерзоран, 3) доладерзоран, 4) дерзоран-доладерзоран, 5) гайтаран, 6) къастаман, 7) къастамза, 8) хаттаран, 9) юкъаметтигаллин.

Яххьийн а, дерзоран а ц1ерметдешнийн яххьаш а, церан легар а. *Тхо, вай* бохучу дукхаллин тсрахьан 1-чу юьхьан шина ц1ерметдашна юккъера башхо йовзийтар.

Доладерзоран а, дерзоран-доладерзоран а ц1ерметдешнийн яххьаш а, церан легар а.

Гайтаран а, къастаман а, къастамзачу а ц1ерметдешнийн легар.

Хаттаран а, юкъаметигаллин а ц1ерметдешпийн легар, цар­на юккъера башхо йовзар, уьш вовшашца дуста а, предложенешкахь къасто а хаар.

Ц1ерметдешнийн нийсаяздар.

Ц1ерметдош морфологически таллар.

Ц1ерметдашан синтаксически билгалонаш: 1) яххьийн а, дерзоран а ц1ерметдешнех предложенехь маь1не хьаьжжина подлежащи я кхачам хилар; 2) лаамазчу гайтаран а, къастаман а, доладерзоран а ц1ерметдешнех къастам хилар.

Ц1ерметдош карладаккхар.

1. Къамелехь тайп-тайпанчу ц1ерметдешнех а, церап яххьех а, дожарийн чаккхенех нийса пайдаэца хаар. Предложенешкахь хаттаран а, юкъаметтигаллин а ц1ерметдешнаш вовшех къасто хаар, церан башхалла йовзар. Ц1ерметдешнаш хуттурган (юкъаметтигаллин) дешнаш хилла лелар хаар.

**Хандош (15 сахьт)**

I. Хандош, цуьнан грамматически билгалонаш (морфоло­гически а, синтаксически а).

Хандешан билгалза кеп, цуьнан суффиксаш **(-а, -о,-ан, -ен, -он)**. Хандешан билгалзачу кепан нийсаязъяр.

Хандешан хенаш.

Карара хан а, цуьнан чаккхенаш нийсаязъяр а.

Яхана хан. Яханчу хенан кепех юкъара кхетам балар. Яханчу хенан чаккхенаш нийсаязъяр **(и, ий, ира, ийра, ина, ийна, на, инера, ийнера, нера, ура, ара, ора)**. Йог1у хан: 1) хила мега хан, 2) хин йолу хан. Йог1учу хенан нийсаязъяр.

Хандешан цхьаллин а, дукхазаллин а кепаш.

Цхьадолчу хандешнийн терахь а, классаш а.

II. Бартан а, йозанан а къамелехь хандашах нийса пайдаэца хаар. Хандешнийн чаккхенаш нийса ала а, нийса язъян а хаар.

**Карладаккхар (7 сахьт)**

1) Билгалдош, цуьнан синтаксически г1уллакх;

2) масаллин, рог1аллин терахьдешнаш;

3) доладерзоран а, дсрзоран-доладерзоран а, гайтаран а, хаттаран а, юкъаметтигалин а ц1ерметдешнаш;

4) хандош, цуьнан билгалонаш.

**Къамел кхиор (20 сахьт)**

Текстах, цуьнах дакъойх, къамелан стилех, темех, цуьнан коьртачу ойланех, дийцарх, cypтх1отторан дийцарх, кхеташоне дийцарх лаьцна 1амийнарг карладаккхар. Сочиненина мате­риал гулъяр. Сочинени язъярна оьшу материал цхьана кепе ерзор, чолхе план xloттop.

Шайна гина х1усам муьлхачу хьолехь ю а, 1аламан сурт а xlоттош, яцйина а, хаьржина а излонеш язъяр.

Х1усам а, 1аламан сурт а гойтуш йолу сочинени язъяр. Кху кепарчу теманашна дийцаран кепара сочиненеш язъяр: «Суна стенна еза со веха меттиг», «Дийнаташ -адаман г1оьнчий», «Ларде xьоме 1алам» иштта д1а кхиерш а.

Сочинени-дийцар яздар (обрамленица а, обрамлени йоцуш а), дуьйцуш хезначун а, бинчу тидаман a, cypтх1отторан буха т1ехь а (цу юкъахь дайн-нанойн а, бевзаш болчеран а къинхьегаманхьуьнарех лаьцна а, цуьнга терра кхидолчух лаьцна а). Масала: «Даьхнилелорхочух дийцар», «Со лор хилча...», «Б1аьхочун дийцар», «Т1еман 1азап», «Къоман турпал», «Тхан юьртахь лору стаг...»

1. **I КЛАСС (102 сахьт)**

Ненан маттах лаьцна дош (1 сахьт).

V-VI классашкахь 1амийнарг карладаккхар (3 сахьт): билгалдош, ц1ерметдош, хандош, церан билгалонаш.

**Хандош а, цуьнан кепаш а (36 сахьт)**

I. Хандош 1амор (14 сахьт).

VI классехь хандашах 1амийнарг карладаккхар.

Хандешан саттамаш. Билгала саттам. Бехкаман а, лааран а саттамаш. Т1едожоран саттам.

Хандешан спряженеш. Хандешан билгалзачу кепан ораман мукъа аьзнаш карарчу хенан орамехь хийцадалар, церан нийсаяздар.

Хандешнийн кхолладалар.

Деакепара хандешнаш, шайца долу подлежащеш ц1ерниг, дийриг, лург, меттигниг дожаршка х1уьттурш.

Дацаран дакъалгаш **ца, ма** хандешнашца нийсаяздар.

**Причасти (10 сахьт)**

Причасти а, цуьнан грамматически билгалонаш а.

Причастин хенаш, церан суффиксаш нийсаязъяр.

Лаамаза а, лааме а причастеш.

Причастин карчам, цуьнан синтаксически г1уллакх, цуьнца сацаран хьаьркаш.

Причастийн легар, дожарийн чаккхенаш нийсаязъяр.

Причастин кхоллаялар.

**Деепричасти (6 сахьт)**

Деепричасти а, цуьнан грамматически билгалонаш а.

Деепричастин хепаш, церан нийсаязъяр.

Деепричастин карчам а, цуьнан синтаксически г1уллакх а, цуьнца сацаран хьаьркаш а.

**Масдар (7 сахьт)**

Масдар а, цуьнан грамматически билгалонаш а.

Масдаран терахь а, классаш а, кепаш а.

Масдаран легар, дожарийн чаккхенаш.

Масдарца дацаран дакъалг **ца** нийсаяздар.

Масдаран а, цуьнан карчамийн а синтаксически г1уллакх.

II. Хандешан латтаман кепаш, церан карчамаш (кхетам балар) (1 сахьт).

Хандош а, цуьнан кепаш а морфологически таллар, уьш карлаяхар (1 сахьт).

Къамелехь хандешнех, церан хенех, хандешан шатайпапарчу а, латтаман а кепах пайдаэца хаар. Хандешнийн сино­нимах, антонимех нийса пайдаэца хаар. Хандешан билгалзачу кепан а, лаамазчу причастийн а чаккхенгара мукъа аз манкха (мерах) нийса ала а, яздар а хаар.

**Куцдош (14 сахьт)**

I. Куцдош а, цуьнан грамматически билгалонаш а (морфо­логически а, синтаксически а).

Куцдешнийн тайнапаш, церан хаттарш, маь1наш.

Куцдешнийн коьрта тайпанаш: 1) хенан, 2) метгиган, 3) бахьанин, 4) 1алашонан, 5) мухаллин (я даран суьртан), 6) масаллин, 7) бараман.

Куцдешнийн цу коьртачу тайпанел сов, xlapa тайпанаш а довзийтар: 1) xaттаран куцдешнаш: *маца? мацале? маццалц? xlyндa? мича? мосазза? муха?* 2) юкъаметтигаллин куцдешнаш: изза куцдешнаш, хаттаран маь1на хийцалуш, чолхечу предложенин шина декъан юкъаметтиг гойтуш хилахь: *маца, мацале, маццалц, xlyндa, мича, мичара, мосазза, муха.*

Куцдешан синтаксически билгалонаш (куцдешнех предложенехь тайп-тайпана латтамаш хилар: хенан куцдашах хенан латтам, меттиган куцдашах меттиган латтам, бахьанин куцдашах бахьанин латтам, 1алашонан куцдашах 1алашонан латтам, даран суьртан куцдашах даран суьртам латтам).

Куцдешнийн даржаш: 1) юьхьанцара, 2) дустаран, 3) т1ехдаларан.

Куцдешнийн кхолладалар (ц1ердашах, билгалдашах, терахьдашах, ц1ерметдашах, куцдашах).

Куцдешнийн нийсаяздар.

Куцдош морфологически таллар.

Куцдош карладаккхар.

II. Къамелехь куцдешнийн синонимех, антонимех пайдаэца хаар. Куцдешнашца предложенеш а, дешнийи цхьаьнакхетарш а х1итто хаар. Чолхечу предложенехь юкъаметтигаллин куцдашах пайдаэца хаар.

**Г1УЛЛАКХАН КЪАМЕЛАН ДАКЪОШ**

**Дешт1аьхье (5 сахьт)**

1. Дешт1аьхье а, цуьнан тайпанаш а: 1) меттиган: *класса чохь;* 2) хенан: *хьол хьалха, сов т1аьхьа;* 3) даран суьртан: *куьйгаш т1ехь лелаво;* 4) 1алашонан: *халкъан дуьхьа, дайн-нанойн хьомара;* 5) юкъаметтигаллин (хенан а, метгиган а): *делкъахь дуьйна, корера дуьйна.*

Дешт1аьхьенийн нийсаязъяр.

Дсшт1аьхье лург дожаран яцйинчу а, юьззинчу а кепашца лела тарлуш хилар: 1) *дитташ т1ехь* (лург дожаран яцйинчу кепаца), 2) *дитташна т1ехь* (лург дожаран юьззинчу кепаца).

II. Барта къамелехь а, йозанехь а дешт1аьхьенех нийса пайдаэца хаар. Дешт1аьхье хьакъ долчу дожарца нийса ала хаар.

**Хуттург (4 сахьт)**

1. Xlyттypг, цуьнан тайпанаш: 1) цхьаьнакхетаран: *а-а, я, амма, ткъа, делахь а, бакъду, цхьабакъду, xlemme а, аьлча а* (дозаран а, къасторан а, дуьхьалара а, довзийтаран а); 2) карара; 1) бахьанин: *xlyндa аьлча;* 2) бехкаман: *нагахь, нагахь санна;* 3) дустаран: санна; 4) кхеторан: *аьлла, бохуш.*
2. Цхьанатайпанарчу меженашкахь а, чолхечу предложенехь а хуттургех, церан синонимех нийса пайдаэцар хаар.

**Дакъалгаш (5 сахьт)**

1. Дакъалгаш а, церан маь1на а.

Дакъалгийн тайпапаш: 1) бакъдаран *(х1аъ, те);* 2)дацаран *(xlaн-xla, ца, ма, -ц, -за);* 3) ч1аг1даран (-м, -х, -кх, -ма, -ма, хьа-ха, дера, ур-атталла); 4) хаттаран (*те*, *техьа, теша, ткъа);* 5) дозатохаран *(бен, деккъа),*

1. Тайп-тайпанчу дакъалгашца йолу предложенеш, церан маь1нийн башхаллашка хьаьжжина, нийса еша хаар.

**Айдардош (4 сахьт)**

1. Айдардешан маь1на.

*Айдардешнийн тайпанаш: I) синхаамийи (эх1, эxxlай, эх1е-х1ай, 1алелай, ойн, маржа-я1*);2)хьадаран я кхайкхаран(же, но, хьайц, киш, тигри-тигри, тикаш-тикаш, xlaн, xlaxlaни); *3)* азтардаран(*гап, дап, дап-дип, гап-гип, т1ох-т1их, ж1ашт, д1овв, говв, б1овв*).

Айдардешнийн нийсаяздар.

II. Айдардешнашца йолу предложенеш къастош, кхетош, нийса еша хаар.

**Дозуш долу кьамел кхиор (10 сахьт)**

Текстах, цуьнан дакъойх, къамелан стилех, тайпапех лаьцна 1амийнарг карладаккхар.

Къамелан публицистически (юкъараллин-политически) стилех юкъара кхетам балар.

Адаман куц-кеп, бедар, къинхьегаман г1уллакхаш гойтуш йолу дийцаран текстийн юьззина а, яцйина а, хаьржина а из­ложенеш язъяр.

Адамам куц-кеп, бедар, къиихьегаман г1уллакхаш гойтуш йолу сочиненеш язъяр (суьртийн а, бинчу тидамийн а г1оьнца). Масала: «Сан иакъостан (я доттаг1чун) куц-кеп а, кечвалар а», «г1уллакх говзанчех кхоьру», «Керла ц1а муха дира», и. д1. кх. а.

Литературни гтурпалхочун г1иллакх-амал язъяр.

Дешархошна дахарехь зеделлачун буха т1ехь къовсамечу кепара йолчу теманашна а, хьаналчу къинхьегаман маь1на долчу тайпанара а сочиненеш язъяр (ешначу книгех а, юкъараллин-пайдечу къинхьегамах а лаьцна). Масала: «Бакъволу доггаг1а мила лара мегар ду», «Диканаш иштта хуьлу» (я «Оьздачара иштта г1уллакх до»), «Тешамал сийлахь а, йохьал деза а, г1иллакх-оьздангаллел товш а х1ума дац», «Мехкан а, халкъан а сий лардар сийлахь ду», «Хьаналчу къинхьегамо адаман сий лакхадоккху», «Белхалочун говзалла а, цуьнан къинхьегаман сий а деза х1унда лору», «Нохчийчоьнан парг1атонехьа къийсинчу турпалхочун васт» и. д1. кх. а.

Билгалйинчу сюжетан буха т1ехь а, бинчу тидамийн суьртийн г1оьнца а, дийцаран хьесапехь сочинени язъяр. Масала, кху кепара теманашна: «Юьртабахаман балхахь дешархой», «Хаза экскурси», «Отличник хьанах ала мегар ду», «Сан дахарехь диц ца луш хилларг», «Халкъа юкъахь доттаг1алла сийлахь х1унда лору», и. д1. кх. а. Патриотически а, иитернациональни а чулацам болу сочиненеш язъяр.

**VIII класс (68 сахьт)**

Нохчийнмоттхалкъийнвежараллинметтанехцхьаъбу (1 сахьт).

V-VII классашкахь 1амийнарг карладаккхар (4 сахьт): 1)фонетика. Й элпан нийсаяздар. Дешан чаккхенга н яздар.

1.Ц1ердешан, билгалдешан, хандешан, кучдешан синтаксически г1уллакх. Лексика, фразеологи, дошкхоллар.

2. Орфографи, цуьнан дакъош. Дешт1аьх-ьенаш а, дешхьалхенаш а нийсаязъяр. Предложенин тайпанаш карладахар. Дашна хьалха ст яздар.

**СИНТАКСИСАС ЛАЬЦНА ЮКЪАРА КХЕТАМ**

**Дешнийн цхьаьнакхетар а, предложени а (10 сахьт)**

1.Дешнийн цхьаьнакхетар. Дешнийн цхьанакхетаран д1ах1оттам а, маь1на а. Дешнийн цхьанакхетарний, предложениний юкъара башхо. Коьрта а, дозуш долу а дешнаш. Предложени, цуьнан тайпанаш. Логически (маь1нин) тохар (5 сахьт).

Предложенехь дешнийн уьйр. Цхьанакхетаран а, карара а уьйраш. Бартбар, урхалла, т1етовжар (5 сахьт).

2.Дешнийн цхьанакхетар а, предложени а нийса х1отто хаар.

**Предложенин коьрта меженаш (10 сахьт)**

1.Подлежащи, сказуеми, нийса кхачам. Грамматически а, маь1нин а подлежащеш. Коьрта меженаш юкъаялоре хьаьжжина цхьалхечу предложенин кепаш кхоллаялар (шинах1оттаман а, кхаах1оттаман, цхьанах1оттаман а). Подлежащин хилар. Хандешан цхьалхе сказуеми. Ц1еран х1оттаман сказуеми. Подлежащиний, сказуеминий юккъехь тире. Хандешан х1оттаман сказуеми. Ийна х1оттаман сказуеми.

II. Сказуемин синонимех пайдаэца хаар.

Коьрта меженаш юкъаялоре хьаьжжина, цхьалхечу предложенин кепаш кхоллаялар (шинах1оттаман а, цхьанах1оттаман а).

**Предложенин коьртаза меженаш (12 сахьт)**

I.Кхачамаш, церан хилар. Къастамаш, церан хилар. Юххедиллар, цуьнгахь сацаран хьаьркаш. Латтамаш (хенан, меттиган, бахьанин, 1алашонан, даран суьртан, бараман, бехкаман, дуьхьалара), церан хилар.

II. Къамелехь предложенин коьртазчу меженах а, церан тайпанех а нийса пайдаэца хаар. Церан синонимех, антонимех пайдаэца хаар.

**Предложенин йхьанатайпанара меженаш ( 5 сахьт)**

I.Предложенин цхьанатайпанара меженаш, яьржина цхьанатайпанара меженаш.

Цхьанатайпанарчу меженашкахь дозаран а, къасторан а, дуьхьалара а, довзийтаран а хуттургаш: а-а, амма, ткъа, делахь а, бакъду, цхьабакъду, х1етте а, аьлча а. Хуттурган суффиксаш: й, н эшарца (интонацица) цхьанакхеташ йолу цхьанатайпанара меженаш (карладаккхаран хьесапехь).

Цхьанатайпанарчу меженашкахь сацаран хьаьркаш.

Цхьанатайпанарчу меженашца юкъара дешнаш, юкъарчу дешнашца йолчу предложенешкахь сацаран хьаьркаш х1иттор.

Цхьанатайпанарчу а, цхьанатайпанара боцчу а къастамашкахь сацаран хьаьркаш.

II. Цхьанатайпанарчу меженашца а, юкъарчу дешнашца а йолу предложенеш дагардаран эшарца (интонацица) нийса еша хаар.

**Предложенин шакъаьстина меженаш ( 5 сахьт)**

I.Предложенин шакъаьстинчу меженех лаьцна кхетам балар.

Причастин карчамаш. Причастин карчамах къастам, деепричастин карчамах латтам хилар.

Шакъаьстина юххедиллар а, цуьнгахь сацаран хьаьркаш а. Латтаман дурс (латтам буьззина нийса билгалбаккхар).

Предложенин шакъаьстина меженаш карлаяхар.

II. Предложенин шакъаьстина меженаш эшарций (интонацица), соцунг1иций (паузица) нийса еша хаар. Шакъаьстинчу меженех а, церан синтаксически синонимех а пайдаэца хаар. Юххедилларца шакъаьстина юххедиллар дуста а, хийца а хаар.

**Цхьалхечу предложенин кепаш ( 7 сахьт)**

Шинах1оттаман я кхаах1оттаман предложени-юьхьан предложени (шена чохь шиъ я кхоъ коьрта меже хуьлуш йолу).

Цхьанах1оттаман предложенеш: билгала-юьхьан, билгалза-юьхьан, юкъара-юьхьан, юьхьза, ц1еран, юьззина йоцу предложенеш.

Коьртаза меженаш юкъаялоре хьаьжжина цхьалхе предложенеш яьржина а, яржаза а хилар.

Дешнаш юкъадалоре-цадалоре хьаьжжина цхьалхе предложенеш юьззина а, юьззина йоцуш а хилар. Предложенин кепаш, тайпанаш цхьаъ цахиларх кхетам балар.

Цхьалхечу предложенийн кепийн башхаллаш йовзар, царах нийса пайдаэца хаар.

**Предложеница грамматически уьйр йоцу дешнаш ( 4 сахьт)**

I. Т1едерзар, даьржина т1едерзар. Т1едерзар а, подлежащи а вовшашца дустар, башхалла къастор. Уьш муьлхачу къамелан дакъойх хуьлу довзийтар. Т1едерзарехь сацаран хьаьркаш.

Юкъадало дешнаш, уьш шина аг1ор запятойшца къастор.

Юкъаяло предложенеш а, сацаран хьаьркаш х1иттор а.

Х1аъ, х1ан-х1а боху дешнаш-предложенеш, цаьргахь сацаран хьаьркаш.

Айдардешнаш-предложенеш, цаьргахь сацаран хьаьркаш.

II. Предложеница грамматически уьйр йоцчу дешнех пайдаэца а, уьш эшарца (интонацица) нийса деша а хаар. Къамелехь синонимически долчу юкъадалочу дешнех пайдаэца хаар. Предложенин дакъошкахь уьш дагардарехь уьйран г1ирсан кепара юкъадалочу дешнех пайдаэца хаар (масала, кху юкъадалочу дешнех: цхьана аг1ор, вукху аг1ор, масала, цкъа-делахь, шозлаг1а-делахь, кхозлаг1а-делахь, и д1.кх.а.)

**Грамматически талларш (3 сахьт)**

I. Грамматически талларш, уьш кхочушдар.

II. Тайп-тайпанчу грамматически талларех пайдаэца хаар.

**1амийнарг карладаккхар ( 4 сахьт)**

Предложенин коьрта а, коьртаза а меженаш.

Предложенин цхьанатайпанара меженаш.

Предложенин тайпанаш, цхьалхечу предложенин кепаш.

**Грамматически талларш.**

**Дозуш долу къамел кхиор (7 сахьт)**

Текстах, къамелан стилех, тайпанех лаьцна болу хаамаш гулбар, юкъара маь1на дар. Къамелан публицистически (юкъараллин-политически) а, исбаьхьаллин а стилех лаьцна кхетам к1аргбар. Меттигах (г1алех, юьртах, поселках, урамах, бешах), архитектуран, историн, культуран памятникех лаьцна дийцар юкъа далош, публицистически сочинени язъяр. Г1иллакх-амалийн, оьздангаллин теманашна (масала: берийн доттаг1аллех, къинхьегамах, винчу махках лаьцна) изложенеш язъяр. Цара доккха г1о дийр ду иманехь а, патриотически а, интернациональни а, хьанал къинхьегам безаш а йолчу ойланца бераш кхио. Публицистически кепара сочинени язъяр ( меттигах, историн, культуран памятникех лаьцна юкъадалош, масала: «Сан бералла», «Сан доттаг1чун бералла», «Самукъане а, хаза а долу гонахара дахар»). Белхалочун говзалле а, юьртабахаман къинхьегамхойн атта боцчу беркатечу балхе а дешархойн бехам кхио таро лучу тематиках пайдаэца беза къамел кхиоран балха т1ехь.

Адамийн тоьллачу амалех, оьздангаллех лаьцна а 1амочу литературни произведенин кхетош-кхиоран а, исбаьхьаллин а маь1нех лаьцна а сочинени язъяр (масала: «Дика к1ант иштта хуьлу», «Доттаг1алла сийлахь-боккха ницкъ бу», «Сан хьалхара толам», «Хьанал къинхьегам адаман шолг1а нана ю», «Къинхьегаман коллектив\_сийлахь-боккха ницкъ».

Дийцаран кепара патриотически, интернациональни, исламан чулацам болу сочиненеш язъяр (масала: «Уьш лийтира Даймехкехьа», «Ялтехьа къийсам», «Оьздачу нехан сийлахь г1уллакхаш», «Къонахчо герз леладо мехкан а, халкъан а сий лардан», «Вайна беза вешан мотт а, вешан мохк а», «Уггаре а коьрта декхар лаьтта т1ехь адамалла хилар ду», «Мила лору ас вуьззина доттаг1»).

Литературни турпалхойн дустаран характеристика (Г1иллакх-амал).

**IX КЛАСС (68 сахьт)**

VIII классехь 1амийнарг карладаккхар ( 3 сахьт).

Предложенин коьрта а коьртаза а меженаш, цхьалхечу предложенин кепаш

карлаяхар. Цхьанатайпанара меженаш.

Чолхе предложенеш (1 сахьт).

**Чолхе-цхьаьнакхетта предложенеш (6 сахьт)**

I. Чолхе-цхьаьнакхеттачу предложених лаьцна юкъара кхетам.

Чолхе-цхьаьнакхеттачу предложенешкахь дозаран а, къасторан а, дуьхьалара а хуттургаш: а-а, я, амма, ткъа, делахь а, бакъду, цхьабакъду, х1етте а, чолхе-цхьаьнакхеттачу предложенешкахь сацаран хьаьркаш х1иттор.

II. Чолхе-цхьаьнакхетта предложенеш х1итто а, нийса еша а, цаьргахь цхьаьнакхетаран хуттургех пайдаэца а хаар.

**Чолхе-карара предложенеш (20 сахьт)**

I. Чолхе-карарчу предложених, цуьнан билгалонех лаьцна кхетам балар. Коьрта а, т1етуху а предложенеш. Чолхе-карарчу предложенехь коьртачу а, т1етухучу а предложенийн уьйран г1ирс: карара хуттургаш, хуттурган (юкъаметтигаллин) дешнаш. Карара хуттургаш: х1унда аьлча, нагахь, нагахь санна, бохуш, аьлла. Кхеторан хуттургийн маь1наш къестор, довзийтар. Хуттурган (юкъаметтигаллин) дешнаш: 1) юкъаметтигаллин куцдешнаш: маца, мацале, маццалц, х1унда, муха, мича, мичара, мосазза, и д1.кх.а. Чолхе-карарчу предложенешкахь сацаран хьаьркаш. Т1етухучу предложенин грамматически билгалонаш.

Т1етуху предложенийн кепаш:

1. Кхачаман т1етуху предложенеш;
2. Къастаман т1етуху предложенеш;
3. Хенан т1етуху предложенеш;
4. Бахьанин т1етуху предложенеш;
5. 1алашонан т1етуху предложенеш;
6. Даран-суьртан, бараман т1етуху предложенеш;
7. Бехкаман т1етуху предложенеш.

II. Чолхе-карара предложенеш х1итто а, цаьргахь карарчу хуттургех, хуттурган (юкъаметтигаллин) дещнех пайдаэца а хаар.

**Хуттургаш йоцу предложенеш (6 сахьт)**

I.Хуттургаш йоцчу чолхечу предложених кхетам балар. Хуттургаш йоцчу чолхечу предложенешкахь запятой а, запятойца т1адам а. Церан дакъойн маь1нин юкъаметтигаш къасто хаар: ца хилча ца торуш йолу ч1ог1а уьйр хилар, вовшашца к1езиг уьйр хилар, ша-ша къастийча, кхачаме лодуш маь1на хилар.

Хуттургаш йоцчу чолхечу предложенехь шит1адам х1оттор. Цуьнан дакъойн вовшашца йолу уьйр а, маь1наш а къасто хаар.

Хуттургаш йоцчу чолхечу предложекнехь тире йиллар. Цуьнан дакъйон вовшашца йолу юкъаметтиг а, маь1наш а къасто хаар.

II. Хуттургаш йоцчу чолхечу предложенийн дакъойн тайп-тайпана маь1нийн юкъаметтигаш эшарца (интонацица0 къасто а, уьш нийсаязъян а хаар.

**Ма-дарра а, лач а къамел (7 сахьт)**

I.Ма-дарра а, лач а къамел (кхетам балар).

Ма-даррачу къамелаца авторан дешнаш. Ма-даррачу къамелехь сацаран хьаьркаш. Диалог а, цуьнан нийсаязъяр а.

Ма-дарра къамел лач къамеле дерзор, ц1ерметдешнийн яххьаш хийцаялар.

Цитаташ, цитаташкахь сацаран хьаьркаш х1иттор.

II. Ма-даррачу а, лач а къамелех, цитатех нийса пайдаэца а, уьш нийса д1аеша а хаар.

**Маттах лаьцна юкъара хаамаш (4 сахьт)**

Юкъараллин дахарехь меттан маь1на а, цуьнан корьта билгалонаш а. Меттан 1илманан дакъош а, цуьнан маь1на а. Нохчийн литературни мотт а, диалекташ а.

**Къамелан культура а, стилистика а (5 сахьт)**

I. Стилистиках кхетам балар. Ненан меттан суртх1отторан г1ирсаш а, исбаьхьаллин башхаллаш а. Литературни меттан стилаш. Синонимаш, церан тайпанаш, синонимика. Литературни меттан норманаш.

II. Литературни меттан норманаш нийса ларъян хаар

**1амийнарг карладаккхар (8 сахьт)**

Лексикех, фонетикех, грамматикех, нийсаяздарх лаьцна 1амийнарг шардар:

1) омонимаш, синонимаш, антонимаш; доца шеконан мукъанаш (а, у, и);

2) ц1ердош, билгалдош, хандош, куцдош;

3) чолхе-цхьаьнакхетта а, чолхе-карара а предложенеш.

**Дозуш долу къамел кхиор (8 сахьт)**

Текстах, теманах, цуьнан корьтачу ойланех лаьцна болу хаамаш бовзар; текстан дакъойн вовшашца йолу уьйр йовзар; дийцарх, къамелан стилех лаьцна болу хаамаш к1аргбар.

Юкъараллин-политически а, г1иллакх-амалийн а, историко-литературни а теманашна публицистически кепара сочиненеш язъяр (масала: «Диканаш даима а хьалха хуьл», «Суна дукхавезаш волу литературни турпалхо», «Мила а, муха а хила веза», «Нохчийчохь халкъийн доттаг1аллий, культурни а, социально-экономически а кхиаррий», «Турпалхой вайна юххехь бу», и д1.кх.а).

Историко-литературни темина доклад я реферат язъяр.

Литературно-критически статьян конспект а, тезисни план а язъяр.

**V-XI классийн дешархойн ненан меттан йозанан**

**белхашна х1отточу оценкийн барамаш**

Дешархошна кхочушбинчу ненан меттан йозанан балхашна х1отточу оценкийн ч1аг1йина норманаш лелоро г1о дан декхар ду ненан мотт хьехаран говзалла лакхаяккхарна а, 1аморан а, талларна а кепара болчу йозанан белхийн лехамаш цхьанакепара хилийтарна а.

Дешархойн хаарийн мах хадорехькоьрта йолчу оценкийн норманаша хьахархо мукъа ца вьту х1ора йозанан белхан мах, массо аг1о а лоруш, шен-шен башхалашца хадоран хьехьархо декхарийлахь ву, г1алаташ а, церан масалла а тидаме эцна ца 1аш, кхочушбинчу белхан дикалла а, г1алатийн башхалаш а тидаме эцна.

Х1ора дешаран шо долалуш 1-четвертехь диктантан текстехь дешнийн дукхалла д1адахана дешаран шо чекхдолуш хиллачу диктантан дешнийн дуккхаллехь маго еза.

Ненан маттана йозанан белхийн оценкийн норманаш х1иттийна , нохчийн меттан специфический башхаллаш тидаме эцарца.

**I.V-IX классашкахь ечу талламан диктантийн мах хадор**

Дешаран шеран 3-чу четвертехь V-XI классийн дешархошна лучу диктантан герггарчу хьесанера барам кху кепара хила магийна:

V классана -80-90 дош

VI классана-90-105 дош

VII классна -120-135 дош

IXклассна-135-150 дош

Текст хоржуш , кху некъех пайдаэца беза:

1.Диктантан текст шен чулацамехь дешархой кхеташ а,х1инцалерачу литературни меттан чулацамехь дешархой кхеташ а, х1инцалерачу литературни меттан лехамашца юьззина нийса йог1уш и хила еза.

2.Диктантан дерриге а дешнаш дешархошна кхеташ хила деза. К1еззиг лелош а, девзаш доцу а дешнаш довза а довзуьйту, доски т1е д1а а яздо.

3.Диктантан текстехь хала дешнаш хилахь, цу дешнийн нийсаяздар дешархошна 1амийна а дацахь , и дешнаш доски т1е д1аяздо.

4.Текст йоьшучу хьехархочо д1аешар литературни нийса а, муха яздан деза, дешархошна д1а ца хоуьйтучу кепара а хила деза. Масаоа, к1айн,1ежийн, халкъан бохучу дешнашкахь, литературни аларан норманашца цхьаьна а дог1уш, чаккхенгара н ца олу, ткъа саьрмик,чег1ардиг дешнашкахь к-ний хьалхахь долу и а долуш санна олу.

**V-IX классийн дешархойн диктантийн мах хадорехь хьехархочо куьйгалла оьцу кху некъехь:**

1.Диктантехь орфографически а, пунктуационни а г1алаташ къаьст-къаьстина лору, оценка юкъара бьллу.

2.Диктантана «5» дуьллу, нагахь цхьа а орфографически г1алат дацахь я цхьаннал сов пунктуационни г1алат ца хилахь.

3.«4» дуьллу, кхаанал сов орфографически а, щиннал сов пунктуационни а г1алат ца хилахь (я шиъ орфографически,кхоъ пунктуационни г1алат хилахь).

4.«3» дуьллу, ялханнал сов орфографически а, пхеаннал сов пунктуационни а г1алат ца хилахь (я 5 орфографически,5 пуктуационни г1алаташ хилахь).

5.«2» дуьллу, иттанал сов орфографически а, пхеанал сов пунктуационни а (я б1арх1аннал сов орфографически а, ворх1аннал сов пунктуационни а) г1алаташ ца хилахь.

6.«1» дуьллу, нагахь 2 дуьллучул г1алаташ сов хилахь.

Дешархочун балха т1ехь г1алат лара деза, орфографически а, рунктуационни а, муьлхха а бакъо талхош, дикнатн язъяле оццу классехь , я цул лахарчу классашкахь 1амийнчух иза хилахь.

Оценка юьллуш, ца лоруш дуьту:

1.Программехь йоцу я 1амийна йоцу орфографически а, пунктуационни а бакъонаш талхош долу г1алаташ (масала, V классехь хандешан карарчу а,яханчу а хенийн чаккхенаш нийсаязъяр, спряженешкахь хандешнийн нийсаяздар, подлежащиний, сказуеминий юккъехь тире йиллар-цайиллар йа 1амадо. Уьш VI а, VII а, VIII а классийн программехь ю).

2.Тилкхаздаьлла г1алат (описка) лору, масала, белхало хила дезачохь белхаго яздинехь, 1уьйре хила дезачохь 1уьйле яздинехь.

3.Нохчийн маттахь зевне мукъаза й (йот) яздар , масала: йоза хила дезачохь еза яздахь, йог1у (ег1у), юьртахь (йуьртахь), юьгу(йуьгу)яздахь.

4.Орам ларбеш а, ораман аьзнаш хийцалуш а терахьдешгаш яздар, масала : исс-иссалг1а-уьссалг1а, итт-итталг1а –уьтталг1а.

5.Къовсамечу меттигашкахь чолхечу дешнийн нийсаяздар, масала: пайдаэцар-пайда эцар, нийсаяздар-нийса-яздар, г1одар-г1о дар, и д1.кх.

6.Дешнашкахь дифтонгаш язъяр: къега-ъиэга,терса-тиэрса, озауоза, еха-йиэха, и д1.кх. а.

7.Лаамечу билгалдешнийн а, причастийн а, рог1аллин терахьдешнийн а, доладерзоран ц1ерметдешнийн а дожарийн

чаккхенаш шина кепара язъяр: чун (чунаш), чух (чунах), чуьнга (че), черан (чийн), И.Д1а.Кх.а,масала:дикачун,дикачуьнан,дикачух,дикачунах,дикачуьнга,дикаче,доьшучуьнга доьшуче, дикачеран дикачийн.

8.Цхьадолчу хандешнийн шина кепара яздар, олура-алара, вог1ура-ваг1ара, и.д!.кх. а.

9.Ц1ердешнийн къовсаме яздар: стогалла-стагалла,мох-мохан-механ-махан, морха. и.д1.кх.а.

Дешархоша далийтинчу г1алаташна юкъара даккхий а, кегий а г1алаташ кхесто деза. Даккхий г1алаташ лору:

1.хьалхенца 1амийна а, йозанехь алсам пайда оьцуш а йолу орфографически, пунктуационни бакъонаш талхош долу г1алаташ.

2.Мукъазчу элпашна юккъе яздеш долу къасторан хьаьркаш, масала: х1алакъхилла, меттахъхьайра.

3.Дешхьалхенца йолчу я чолхечу инфинитиван суффиксийн язъяр.

4.Хандешнех хиллачу тайп-тайпанчу къамелан дакъойн яздар (оху-охуна я охана, тоьгу тоьгуна я тоьгана).

5.Хандешан ихначу хенан язъяр, масала: бохура я бахара, моьттура я моттара.

6.Кху кепара ц1ердешнийн яздар: дечиган я дечган, эчиган я аьчган.

7. ц1ердешнийн а, билгалдешнийн а массо къобалйина т1еэцна йолу ялийначу а, юбззинчу а форманийн язъяр, масала:г1уллакх я г1улкх, г1иллакх я г1илкх.

Дешархочун балха т1ехь цхьамог1а (кхоъ я цул сов) цхьана бакъонна нислуш г1алаташ хилахь, диктантана оценка лакхаяккха мега, масала, дешан чаккхенга и яздарехь, доца шеконан элпаш (а,и,у,) яздарехь.

**II. изложенийн мах хадор**

Изложени текст йозуш а, дешархой шех кхеташ а, кхетамца-кхиоран, 1аморан маь1на долуш а хила еза.

Изложенина текст харжа еза кху барамашкахь:

5 классана-100-120 дош

6 классана 150-200 дош

7 классана-220-250 дош

8 классана-300-30 дош

9 классана-350-390 дош

Талламан изложеница хаьржина текст хьехархочо шозза йоьшу.изложенина х1итточу оценкийн кху норманашкара куьйгалла эцар ца хилча ца торуш ду:

1. **"5"** дуьллу:

а)нагахь изложенин текст хьалха-т1аьхьа нийса а, юьззина а, цуьнанидейни чулацамах нийса кхетош а, г1алаташ доцуш а, галдаккхина х!ума доцуш а йийцинехь; б)дешнаш харжарехь я предложенеш х1итторехь кхаанал сов г1алат дацахь, орфографически кхаа а, пунктуационни шина а г1алатал сов уьш ца хилахь.

2. **"4"** дуьллу:

а)нагахь идейни чулацам нийса а бийцинехь, дуьйцучу г1уллакхийн ерриге а коьрта меттигаш г1алаташ доцуш а, хьалха-т1аьхьа хила оьшучу кепара а йийцинехь;

б)дешнаш харжарехь я предложенеш х1итторехь кхаанал сов г1алат дацахь, орфографически кхаа а, пунктуационни шина а г1алатал сов уьш ца хилахь.

3. **"3"** дуьллу: чулацам коьртачу декъана нийса а бийцинехь, бакъдерш (факташ) гайтарехь 1-2 нийса йоцу меттиг а елахь, хьалха-т1аьхьа г1уллакхаш дийцарехь ладамбоццу ледардлонаш я ялийтинехь; б)дешнаш харжарехь я предложенеш х1итторехь деаннал сов г1алат дацахь, ялханнал сов орфографически а , деаннал сов пунктуационни а г1алат ца хилахь.

4**."2"** дуьллу:

а)чулацам кхачамс боцуш а бийцинехь, бакъонца йолу материал хьалха\_т1аьхьа нийса йийцарехь яккхий ледарлонаш а, нийса йоцу меттигаш а елахь;

б) дешнаш харжарехь я предложенеш х1итторехь ялханга кхочун г1алат динехь;

в) дейттианга кхочуш орфографически а, пунктуацонни а г1алат далийтинехь, царна юкъахь иссанал сов доцуш орфографически г1алат а долуш.

5**."1"** дуьллу: а)чулацам нийса бийца хаъане а ца хиънехь, дийцинарг вовшашца уьйр йолуш а дацахь; дешнаш харжарехь я предложенеш х1итторехь ялханнал сов г1алат делахь;

в) 2 дуьллучул сов орфографически а, пунктуационни а г1алаташ дийлийтинехь. Изложенинаши оценка юьллу: цхьаъ грамматикана, шолг1аниг литературана.

**III. Сочиненин мах хадор**

**1 "5" дуьллу:**

а)дешнаш харжарехь я предложенеш х1итторехь цхьаннал-шиннал сов г1алат дацахь; б)цхьаннал сов доцуш жимма орфографически я пунктуационни г1алат хилахь;

**2. "4" дуьллу:**

а)дешнаш харжарехь я предложенеш х1итторехь кхааннал сов г1алат хилахь; б)шиннал сов орфографически а, шиннал сов пунктуационни а г1алат дацахь;

**2. "3" дуьллу:**

а)дешнаш харжарехь я предложенеш х1итторехьпхеаннал- ялханнал совг1алат дацахь;

б) пхеаннал сов орфографически а, ялханнал сов пунктуационни а г1алат дацахь.

4**."2"дуьллу**:

а)дешнаш харжарехья предложенеш х1итторехь ворх1анга кхочуш г1алат делахь;

б) кхойттанга кхочуш орфографически а, пунктуационни а г1алат делахь, царна юкъахь ворх1ана кхочуш орфографически г1алат а долуш.

**5."1" дуьллу:**

сочиненина, нагахь цуьнгахь 2 дуьллучул сов г1алаташ динехь.

**3.Дешаран темин хьесап**

**5 класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Вайн мотт-вайн хазна | 1 |
| 2 | Карладаккхар | 2 |
| 3 | Синтаксис а, пунктуаци а | 20 |
| 4 | Фонетика, графика, орфографи | 8 |
| 5 | Лексика | 12 |
| 6 | Ц1ердош | 16 |
| 7 | Дозуш долу къамел кхиор | 5 |
| 8 | Талламан белхаш | 6 |

**6-г1а класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Карладаккхар | 2 |
| 2 | Текст | 3 |
| 3 | Билгалдош | 13 |
| 4 | Терахьдош | 14 |
| 5 | Ц1ерметдош | 14 |
| 6 | Хандош | 13 |
| 7 | Карладаккхар | 1 |
| 8 | Талламан болх | 5 |
| 9 | Къамел кхиор | 5 |

**7-г1а класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Ненан маттах лаьцна дош | 1 |
| 2 | 5-6-чу классашкахь 1амийнарг карладаккхар | 5 |
| 3 | Хандош а, цуьнан кепаш а | 14 |
| 4 | Причасти | 7 |
| 5 | Деепричасти | 5 |
| 6 | Масдар | 6 |
| 7 | Куцдош | 8 |
| 8 | Г1уллакхан къамелан дакъош | 7 |
| 9 | Айдардош | 2 |
| 10 | Карладаккхар | 5 |
| 11 | Дозуш долу къамел кхиор | 5 |
| 12 | Талламан болх | 5 |

**8-г1а класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | Нохчийн мотт халкъийн вежараллин меттанех цхьаъ бу | 1 |
| 2 | Карладаккхар | 1 |
| 3 | 3. Орфографи, цуьнан дакъош. | 1 |
| 4 | Дешнийн цхьаьнакхетар а, предложени а | 4 |
| 5 | Предложенин коьрта меженаш | 5 |
| 6 | Предложенин коьртаза меженаш | 16 |
| 7 | Цхьалхечу предложенийн кепаш | 7 |
| 8 | Предложенин цхьанатайпанара меженаш | 5 |
| 9 | Предложеница грамматически уьйр йоцу дешнаш | 6 |
| 10 | Предложенин шакъаьстина меженаш | 4 |
| 11 | Ма-дарра къамел | 6 |
| 12 | 1амийнарг карладаккхар | 4 |
| 13 | Талламан болх | 6 |
| 14 | Дозуш долу къамел кхиор | 4 |

**9-г1а класс (70 сахьт)**

|  |  |  |
| --- | --- | --- |
| **№** | **Хьеха билгалдинарг** | **Сахьт** |
| 1 | 8-чу классехь 1амийнарг карладаккхар. | 5 |
| 2 | Чолхечу предложенех юкъара кхетам. | 1 |
| 3 | Чолхе-цхьаьнакхетта предложенеш | 3 |
| 4 | Чолхе-карара предложенеш | 24 |
| 5 | Хуттургаш йоцу предложенеш | 6 |
| 6 | Маттах лаьцна юкъара хаамаш | 6 |
| 7 | 1амийнарг карладаккхар | 6 |
| 8 | Талламан болх | 5 |
| 9 | Дозуш долу къамел кхиор | 5 |
| 10 | Тест | 3 |
| 11 | ОГЭ-н кечам бар | 6 |